
MORS REGNI 

TRILOGIJA 

DIO PRVI 

LICA 

KRALJ ZVONIMIR 
KRALJICA LEPA 
KRALJEVIĆ RADOVAN 
NADBISKUP LOVRO 
STREZINJA, velikaš 
JELENA 
PRVA 'l 

DRUGA i dvorkinja 
TREĆA J 

DVA VOJNIKA 

Dvorana Zvonimirova kraljevskoga grada. 

Ljetno predvečerje ♦ 

JEDINI ČIN 

Velika, kraljevska dvorana. U lijevome kutu terasa sa stupovima, 
s koje puca daleki vidik na more. V dnu visoki prozor s crvenim 
teškim zavjesima. Desno otraga velika vrata, a naprijed prijestol, 
do kojega vode stepenice, pokrivene skupocjenim sagovima. Lijevo 
omanja vrata u pokrajne odaje. Na terasi nekoliko stolica. Sa 
stropa se spušta kristalni svjetionik. 

Kroz terasu pada grimizni val rumene svjetlosti sunčane, koja 
polako nestaje u srebrnim talasima, štono su namreškali veliku, 

plavu pučinu. 

Zaglušna buka, pa zatim opet duboki mir. 

TRI DVORKINJE 

slušaju daleki šum glasova, što se razbio netom kao slap bijele 
pjene o mrtvu obalu. 

PRVA DVORKINJA: 

Umukli su . . . 

DRUGA DVORKINJA 

oslonjena o stup: 

Opet pusti mir . . . 

TREĆA DVORKINJA 

ha pauze, zagledala se put beskrajne pučine: 

Gledaj sunce, 

Kako tone 
I prolieva 
Rumen krvnu 

Povrh bielog grada kraljevskoga. 

PRVA DVORKINJA: 

Krvavo je sinje more . . . 

TREĆA DVORKINJA: 

Ko da tegnu samrt crna 
U sablasnom plastu noćnom 

Na dno tavno grobnom rukom 
Tisuć mrtvijeh junaka — 

Slomivši u biesu divljem 
Biela jedra i katarke . . . 

DRUGA DVORKINJA: 

Nigdje glasa . . . sve je pusto, mirno . . . 

Pauza. 

PRVA DVORKINJA 

drugoj: 

Šutiš? 

DRUGA DVORKINJA: 

Slušam . . . 

Spominjem se 
Slavićeve smrti tužne . . . 

DRUGA DVORKINJA: 

ispružila je ruku, kao da će nešto reći, ali zastane, i ruka joj klone. 

PRVA DVORKINJA: 

Bješe večer 
Kao danas, 

Kad je pošo, da ne dođe više . . . 

Uprav’ tako 
Padalo je 
Tužno sunce — 

Jadno, mirno 
I sumrtvo, 

Kao da će 
Umrijeti . . . 

PRVA DVORKINJA: 

Crni dane! . . . 

DRUGA DVORKINJA 

muklim glasom: 

Slutim tugu ... 

PRVA I TREĆA DVORKINJA 

pristupile k njojzi bliže: 

Šta je? Bliediš? . . . 

DRUGA DVORKINJA: 
Slutim . . . 

Noćas — o ponoći. 

Kad su pale mrtve sjene 
Oko dvora kraljevskoga, 

Vidio je stražar, gdjeno 
Crni konjik kasom hrlim 
Dođe podno kule tamne 
I udari teškim mačem 
O zid pusti . . . 

PRVA I TREĆA DVORKINJA 

protrnuvsi s užasa: 

Jao nama! . . . 



DRUGA DVORKINJA: 

Jeknuo je hladni kamen 
Mračnim, mrtvim, noćnim jekom, 
A konjika nesta u mrak . . . 

TREĆA DVORKINJA 
iza stanke: 

Jedva dišem . . . 

PRVA DVORKINJA: 

Kao da je neman strašna 
Krila silna, golema i crna 
Spustila mi na grud . . . 

TREĆA DVORKINJA 

saptom: 

Jao nama! . . . 

PRVA DVORKINJA: 
Vidjeste Ii kralja? 

TREĆA DVORKINJA: 
Blied je bio, 

Kad je sišo niza stube . . . 

DRUGA DVORKINJA: 

Kraljević ga ispratio 
Do vrati ju . . . 


PRVA DVORKINJA 

spustila se na stolicu: 
Tako mi je teško . . . 


TREĆA DVORKINJA: 

Suza mu je spuzila niz lice, 
Radno ode . . . 

PRVA DVORKINJA: 

Ja se bojim . . . 

Svi su biesni . . . 

DRUGA DVORKINJA: 
Bog bi znao. 

Što će doniet suton mračni . . . 
Čuje se iz daljine laki šum. 


PRVA DVORKINJA 

zadrhtala je: 


Šta je? 


TREĆA DVORKINJA: 
Ništa . . . 

Razbio se talas plavi 
Na dalekom žalu . . . 

Kratka pauza. 



DRUGA DVORKINJA: 

Sinoć 

Šumjeli su bolno vali, 

Ko da plaču turobnijem glasom 
Čežnju tmastih čempresa u mraku . . . 
Šumjeli su drhtavo i bolno 
Ljubeć hladni kamen bielog dvora, 
Ko da kreću put neznanih strana 
Praštajuć se zauvieke s njime . . . 

PRVA DVORKINJA 

ustane: 

Šta to zboriš? 

DRUGA DVORKINJA: 

Ne znam . . . ne znam sama; 

Tek slutim nešta . . . 

TREĆA DVORKINJA 

ispruživši ruku: 

Kako mirno tone 

I gasne sunce — sneno i lagano . . . 
Sve tri gledaju nepomično na more. 

DRUGA DVORKINJA 

prenula se: 

A kraljica? 

TREĆA DVORKINJA: 

Vidjela sam sinoć, 

Stajala je kuli na visini, 

A daleki pramen mjesečine 

Drhtao je nad njom mrtvim mukom . . . 


PRVA DVORKINJA: 

Ko sablast noćna 

Povlači se dvorom 

I uspinje na osamljenu kulu . . ♦ 

TREĆA DVORKINJA: 

Ko ponoć crna mrka je i mračna. 


PRVA DVORKINJA: 

I sve se čini, 

Ko da nešto čeka . . . 


TREĆA DVORKINJA: 

Jučer, kad je sumrak pao, 

S biskupom je u vrt pošla, 

I u sjeni zborili su 
Dugo . . . dugo . . . 

PRVA DVORKINJA: 

I nju more 
Brige crne . . . 



TREĆA DVORKINJA: 

Strah za kraljem, 

Strah za sinom . . . 

PRVA DVORKINJA: 

A Jelena? 

DRUGA DVORKINJA: 

Kraljević je ljubi više 
Nego sunce . . . 

TREĆA DVORKINJA: 
Još ko djeca ljubljahu se . . . 

DRUGA DVORKINJA: 

Zbore, 

Da je ona kraljevskoga roda . . . 

PRVA DVORKINJA: 
Tko bi znao! . . . 

DRUGA DVORKINJA 

čudnim saptom: 

Znate, da su velikaši 
Bunu digli protiv kralja? . . . 

PRVA DVORKINJA: 
Znamo . . . šuti . . . 


TREĆA DVORKINJA: 

Ne će poći 

Da izbave svetu zemlju . . . 

PRVA DVORKINJA: 

I zato k njima otišo je kralj. 

Da umiri ih . . . 

DRUGA DVORKINJA: 

Bit će zla . . . ja slutim; 

Jer ne javlja se zalud konjik crni 

0 ponoći pred kulom . . . 

PRVA DVORKINJA 

zadrhtavši: 

Šuti . . . šuti . . . 

DRUGA DVORKINJA 

tajinstveno : 

Čuh odavna, da konjik ponoćni 
Tek nesreću i tugu donosi . . . 

1 onda, kad je srnako Pribina 
U crnoj noći kralja Miroslava, 

I onda kažu, da su aveti 

Grad kraljevski oblietale u tami . . . 

PRVA DVORKINJA: 
Prokletstvo davno . . . 


TREĆA DVORKINJA: 

Kraljevska je kruna 
Sad posvećena . . . 

DRUGA DVORKINJA 

gorkim smijehom: 

Slavićevom krvlju . . . 

PRVA DVORKINJA 

naglo : 

Umukni . . . 

TREĆA DVORKINJA: 

Tužni . . . tužni spomen budiš . . . 

DRUGA DVORKINJA 

gledajući u daljinu: 

Daleko od svog rođenoga praga 
U tuđem kraju našao je grob . . . 

TREĆA DVORKINJA 

poluglasno: 

Sve čini mi se, da nad domom ovim 
Raskrilio je grozne kreljuti 
Grieh užasni ... s njih kaplje teška krv 
Na glave sviju . . . 


PRVA DVORKINJA 
iza stanke: 

I još uviek šute, 

A časak prije ječao je dvor 
Od buke strašne . . . 

DRUGA DVORKINJA: 

Slutim nesreću . . . 

Tišina ova zlokoban je znak, 

I bojim se, kad bura moćnim šumom 
I opet jednom silno provali, 

Da ne slomi sve vrške najviše 
U biesnom jeku . . . 

TREĆA DVORKINJA 
gledajući na more: 

Gledaj . . . 

PRVA DVORKINJA: 

Šta je? 

TREĆA DVORKINJA: 

Ništa, 

Tek galeb jedan spustio se k moru . . . 
DRUGA DVORKINJA 

osluškuje: 

Još uviek nije čuti niti glasa . . . 


PRVA DVORKINJA 

naglo : 

Mir . . . stani . . . šuti . . . evo kraljice . 
KRALJICA LEPA 

ulazeći s lieva u dugoj, tamnoj haljini: 
Još kralja nema? 

PRVA DVORKINJA: 

U dvorani vieća . . . 

KRALJICA LEPA 
Još uviek? - — ■ - — ■ — 

Ah, i večer već se spušta . . . 

I noć će pasti beskrajna i duga, 

Noć crna, mračna . . . 

Pauza. 

Kralja dugo nema. 

DRUGA DVORKINJA: 

Pred časak koji orila se buka, 

Ko valovi kad navale . . . 

KRALJICA LEPA 

hladnim mirom: 

Nek viču, 

Nek urliču u rasputanom biesu, 

I nek se ruši sve u nepovrat, 

U propast pustu, kojoj kraja nema . . 

Osmjehnuvši se prezirno. 

Da, kralj će im popustit . . . 

Ali ja bih 

Pritegnula im uzde čvrstom rukom 
I zgazila im šiju ponosnu . . . 

TREĆA DVORKINJA: 

Ja se bojim, dobra biti ne će . . . 

KRALJICA LEPA 

gnjevno: 

Kralj je odveć blag . . . 

I još će dignut bezbožnici ruku 
Na posvećenu glavu kraljevsku 
Pomazanika božjeg . . . 

PRVA DVORKINJA: 

Jao nama! . . . 

KRALJICA LEPA 

mirno : 

Nas čuva on, koj’ vlada tamo gore 
Nad zviezdama , . . 

On vidi našu muku, 

On će štitit 

Sve one, što za ime njegovo 
Rad pravde trpe . . . 

Dvorkinjama. 

Sada idite, 

Jer želim biti sama. 



Posve sama . . . 

I možda će mi lakše biti . . . 

Prvoj dvorkinji. 

Stani . . . 

Ti ostaj časak . . . 

DRUGA I TREĆA DVORKINJA 

izlaze lievim vratima. 

KRALJICA LEPA 

sjela je na terasi i zagleda se na pučinu: 
Gdje je biskup? 


PRVA DVORKINJA: 

Ne znam; 

Još ne vidjeh ga danas . . . 

KRALJICA LEPA: 

Rekao je, 

Kad padnu prve sjene večernje, 

Da ovamo će doć. 

Iza stanke. 

Okrvavljeno 

Daleko more sunčanim je zlatom; 

Još nikad nije bilo takovo . . . 

Oslonivši čelo o ruku; čudnim, dalekim glasom . 


Očuvati bi kralja trebalo 
U metežu boljara, pijanih 
Od strasti i od krvne pohlepe . . 

Kratka stanka. 

I još ga nema . . . 

Kao da se vratila pređasnjo j misli. 

Divljaci ludi, bune se, jer ne će 
U sveti rat za Spasiteljev grob; 

A tko je uvijek štitio tu zemlju 
Tu kukavnu i ostavljenu grudu?! . . . 
Nezahvalnici podli! . . . 

Pauza. 

Još ga nema . , . 

I još ga nema . . . 

PRVA DVORKINJA 

stojeći kraj prozora pogleda napolje, naglo: 
Evo, dolazi . . . 

KRALJICA LEPA 

ustane: 

Zar doista? 

PRVA DVORKINJA 

gledajući kroz prozor: 

Da, drvoredom skreće. 

A dugi plašt se sjaji grimizni 
Na krvavome suncu zapada 
I povlači se sumrtvo i mirno 
Ko sneni pramen magle večernje . . . 


KRALJICA LEPA 

uhvatila se rukom za srce i ostala kao od kamena, šaptom 

On ide? . . . ide? . . . 

PRVA DVORKINJA 

kao gore: 

Evo uzlazi 
Već stubama . . . 

A sam je, zamišljen 
I blied je nešto . . . 

KRALJICA LEPA 

još uvijek na, jednom mjestu hrapavim glasom: 

Sad će . . . sad će doći . . . 

PRVA DVORKINJA 

kao gore: 

Zamagljeno mu čelo, 

Smrknut je . . . 

A pogled mu je zagonetan, dalek, 

Ko smrt da nosi . . . 

KRALJICA LEPA 

trgnula se, naglo: 

Šuti . . . Idi . . . 

PRVA DVORKINJA 

ode na lijevo. 

KRALJICA LEPA 

ispružila je obje ruke preda se, muklo: 

Sad će . . . 


NADBISKUP LOVRO 

ulazi s desr.a; duboko , mrtvo: 

Ja dođoh evo . . . 

KRALJICA LEPA 

gleda ga ukočeno kao kakovu sablast. 

NADBISKUP LOVRO 

stupi korak bliže; još dublje: 

Moj se čas već bliži . . . 

Još jedan tren i bit će svemu kraj . . . 

KRALJICA LEPA 

s užasom: 

Ne . . . ostaj ... ne idi k meni . . . 
Bojim se . . . 

Do časa ovog 

Ja ustala bih protiv cielog svieta . . . 
A1 otkako te spazih, 

N estade 

Sve snage moje . . . 

NADBISKUP LOVRO 

digne ruku, da će nešto progovoriti. 

KRALJICA LEPA 

zadršće: 

Ne.. . ne . . . ne . . . šuti . . . 

Znam, što želiš reći . . . 

Još časak šuti, 

Da te vidim: 

Miran, 

Nepomičan ko kamen . . . 
Sablastan 
I strašan 
Ko ponoć mukla, 

Kao glasnik groba . . . 

NADBISKUP LOVRO: 
Ja dođoh s vršit djelo svoje . . . 

KRALJICA LEPA: 

Stani . . . 

Sve znadem, ali — 

NADBISKUP LOVRO 

prekine je: 

Zakletve se sjeti. 

Pred božjim oltarom kad si dušu 
I život dana . . . 

KRALJICA LEPA: 

Šuti . . . 

NADBISKUP LOVRO 

nesmiljenim mirom: 
Sjećaš li se? 

U sjaju baklje drhtale su sjene 
O ponoći u hramu kamenom . . . 
Ha, sjećaš li se? 


23 


Hrabrija si bila, 

No danas, 

Jer je kruna kraljevska 

Pred okom tvojim drhtala u zlatu 

Dragulja žarkih . . . 

KRALJICA LEPA: 

Šuti . . . Nestani . . . 

Ti budiš snove moje . . . 

NADBISKUP LOVRO 

kao gore: 

Sjeti se * 

Da zakletva je bila grozna . . . 
Svuda, 

Kud pođem ja, i ti ćeš . . . 

KRALJICA LEPA 

zadnjom nemoći 
O, ti si zločin . . . 

NADBISKUP LOVRO 

ledeno: 

A ti sjena moja . . . 

KRALJICA LEPA 

van sebe: 

Pa pođi . . . pođi . . . 

Ja ću s tobom . . . 

Idi . . . 

Ja ne vidim već ništa . . . 


NAPBISKUP LOVRO 

kao gore: 

Smiri se . . . 

I stupaj samo za mnom . . . 

Čas je naš . . . 

Boljari dižu bunu krvavu, 

I samo jedna riječ, pogled jedan . . . 
Uzbjesniti će svi u jedan hip . . . 
Rim Zvonimira mrzi, jer je mlitav 
I mora pasti zato . . . 

Čas je naš . . . 

Još treba bacit samo jednu zublju, 

I sve će planut, 

Sve će nestati . . . 

A kruna zlatna hrvatska će sjati 
Na čelu tvome . . . 

KRALJICA LEPA 

bljesne očima. 

NADBISKUP LOVRO 

Miruj — — — 

Samo mirno 
I čvrsto kroči. 

Tako ćemo jednoć 
Do cilja doći svoga . . . 

KRALJICA LEPA 

zamagljena nenadanim sjajem: 

Prestani . . . 

Ne zbori više . . . 


Ti si jeka davna, 

U mome srcu kojom ječi sve . . . 

Ni rieči više sada! . . . 

Nitko nije 

Još nikad čuo ove glase . . . 

Gledajući na more. 

Gledaj, 

U krvi crnoj prelieva se more . . . 

Crveni se ko kaplje zgusnute 
Na Slavićevu čelu smrvljenom . . . 

Ah, i on pade, umilnu ko sjena, 

A krunu mi zadobismo . . . 

Stresavši se. 

O, jao — 

Okrvavljenu krunu! . . . 

U po glasa. 

Slušaj . . , Zbore, 

Da strašan grieh je kralja ubiti . . . 

NADBISKUP LOVRO 

čvrstim glasom: 

Na čelu tvome hrvatska će kruna 
Ko sunce sjati . . . 

KRALJICA LEPA 

kao da vidi pred sobom cilj davnih želja: 
Biserje se kriesi, 

Dragulji . . . zlato ... — Jarki plamen gori , 
A u njem Ijeskom čarobnijem blješte 
Visoke gore, polja, šumne rieke 

I more pusto, sinje, krvavo . . . 

Već zahvaća mi žarki plamen grudi 
I bukti . . . bukti . . . 

Nema ovdje grieha . . . 

Pa da i ima! . . . 

Uzvinuvši glavu. 

Sad sam opet ona, 

Što bijah prije . . . 

Nestade slaboce. 

Tek žar daleki, snažni, svesilni 
Zamućuje mi mozak . . . 

Mrak se spušta 
Na čelo . . . 

Stani! . . . 

Tamo kruna zlatna 

Pred očima mi sjaji vječito . . . 

Gle, već je ovdje . . . 

Na dohvatu, 

Gledaj ... — — — ' 

Na priestolju sam, 

Gazim ponosno 

I mrvim ropska čela hrvatska, 

A narod moj sa strana sviju kliče 
I pozdravlja me gromkim zanosom 
Uz šumor tajni plavih valova . . . 

U zanosu ni ne opaža Nadbiskupa Lovre, koji stoji još uvijek miran 
i mračan, pa kad ga pogleda, nehotice se trgne. 


Pauza. 

Šta hoćeš? . . . Što je? . . . 

NADBISKUP LOVRO 

muklo kao grob: 

Čuj me, kraljice! . . . 

Kad zmiju smrviš, strti moraš posve 
I glavu njenu . . . 

KRALJICA LEPA 

u dalekoj slutnji: 

Što je? . . . Šutiš? . . . Zbori! . . . 

NADBISKUP LOVRO: 

Kad padne kralj, još bit će na životu 
I njegov sin . . . 

KRALJICA LEPA 

kroz zube: 

Moj Radovan! . . . 

Pauza. 

NADBISKUP LOVRO 

šuti ni ne trenuvši okom. 

KRALJICA LEPA 

prigušeno : 

Što hoćeš? . . . 

Što hoćeš? . . . Zbori . . . 

Ne muči me tako . . . 

I njega hoćeš? . . . 

Je li? . . . Znam te dobro . . . 



Znam . . . Njega hoćeš . . . 

Sina mog . . . 

NADBISKUP LOVRO 

hladno : 

Ti reći ćeš mu . . . 


KRALJICA LEPA 

uhvati ga za ruku: 

Šuti, nesretnice! . . . 

Zar ja da rečem, neka pođe tamo 
U ono leglo grobne, crne smrti? . 
Zar ja? ... ja? . . . mati? . . . 

Idi . . . odlazi . . 

Ni rieči više . . . 

Idi ... idi .. . idi . . . 

NADBISKUP LOVRO 

kao gore, gleda je ukočeno: 
Ti reći ćeš mu u dvoranu saći . . . 

KRALJICA LEPA 

pritisnuvši grudi rukama: 

Ja? ... ja da rečem? . . . 

Muža . . . kralja . . . 

A sad i sina? . . . 

NADBISKUP LOVRO 
Klela si se Bogu . . . 


KRALJICA LEPA 

nepomičnim bijesom: 

Što mi stalo 

Do zakletve i svega! . . . 

Ti si prvi 

Na krvni korak naveo me jadnu, 

A sada padam, 

Padam ostavljena 
U bezdan crnu. 

Beskrajnu i muklu . . . 

I nigdje ništa. 

Samo pustoš . . . tmina 
I samrt strašna . . . Oh! . . . 

Klone kraj prijestolja na stepenice. — Pauza. 

NADBISKUP LOVRO 

prigne se do nje: 

Osviesti se . . . 

KRALJICA LEPA 

pridigne se za čas, slomljeno: 

I još si ovdje? . . . 

Šta još tražiš? . . . 

Šutiš? 

Otiđi ... bježi .. . 

Ja se bojim . . . 

Idi... 

NADBISKUP LOVRO 

mrk i blijed, prođimo: 

Al’ prije pođi ti . . . 

I reci mu, 

Da dođe dolje — 

U dvoranu k ocu. 

Jer on da želi . . . 

KRALJICA LEPA 

užasnim saptom: 

Bježi . . . bježi ... idi . . . 

NADBISKUP LOVRO 

okom u oko, odmjereno: 

Na krunu misli 
I na zakletvu . . . 

I pamti, da si sjena moja ti . . . 

Na krunu misli . . . 

On je kraljev sin . . . 

I ništa više . . . 

Idi, reci mu. 

Da dođe odmah . . . 

Idi . . . 

KRALJICA LEPA 

gleda ga časak u oči, a onda polazi teškim korakom k lijevim vra- 
tima. Na izlazu se okrene, stoji časak bez riječi i šane suho, bez- 
glasno : 

Idem . . . 

Ode. 

NADBISKUP LOVRO 

gleda za njom , pa pođe k desnim vratima ; poluglasno: 

Gdje si? . . . 

Uniđi amo . . . 

Ovdje nikoga nema ... 

STREZINJA 

ulazi polako s desna. 

NADBISKUP LOVRO: 

Šta rade? 

STREZINJA 

promuklo: 

Bjesne . . . 

Svi su mahniti, 

Ko da ih krvni osu val . . . 

NADBISKUP LOVRO: 

A kralj? 

STREZINJA: 

Sam ne zna, što bi . . . 

Ostavljen je, biedan . . . 

Po treći put već kuša sklonuti 
Boljare i plemiće 
Knezove, 

Da u rat pođu s vojskom križarskom, 

Al’ ni da čuju . . . 

NADBISKUP LOVRO 

zlokobno: 

Svršeno će biti 

Za koji časak sve ... — — — 

A bjesne, veliš? 

STREZINJA: 

Ko vijor ka dno lom i hrašće g or do 
I obara ga na tle, 

Tako će 

U jedan časak opet planut. 

Da samo rieč im rečeš . . . 

Tek se bojim . . . 

NADBISKUP LOVRO 

pogleda ga duboko. 

STREZINJA: 

Da . . . mislim samo . . . 

Kralj će još i predat 
Pred biesom pustim . . . 

NADBISKUP LOVRO 

tvrdo: 

Ne će, jer ću ja 
Sad k njemu poći . . . 

Ne ću dati, da im 

Ma samo malo pušta na volju . . . 

Gledajući ga uporno . 

I onda pazi, 

Dobro udaraj . . . 

Moj nalog poznaš . . . 

Život ti je uvijek 
U mojoj ruci . . . 

Više ništa . . . 

STREZINJA 

prignut? je glavu spustivsi desnicu na držak maca: 

Znaš me . . . 

Gospodar moj si . . . 

Samo kad bismo 
I Radovana kako mogli . . . 

NADBISKUP LOVRO: 

Šuti . . . 

I Radovan će doći . . . 

STREZINJA 

bljesnuvši očima: 

Doista? 

NADBISKUP LOVRO: 

Sad ne pitaj me više . . . 

Znadeš sve . . . 

AF pazi . . . pazi svaki udarac , . . 

I promašiš li? 

Dosta: 

Ajde sada . . . 

Ni rieči nikom . . . 

Ja ću namah doći . . . 

STREZINJA 

nakloni se i izađe napolje. 


NADBISKUP LOVRO 

stoji časak zamišljen, onda pođe na terasu, gleda na more, trgne se 
i izađe desnim vratima. 

Pauza. — Pusta tišina, samo valovi šume u daljini. Dvoranom pa- 
daju prve plavetne sjene. 

KRALJEVIĆ RADOVAN i JELENA 

izlaze s lijeva. 

JELENA 

O, stani samo časak, kraljeviću. 

Još samo časak . . . 

Gledaj, tu je liepo; 

Tišina, mir i sunce zlaćano 
Na umoru . . . 

Oj, samo časak ostaj . . . 

KRALJEVIĆ RADOVAN: 

AF kralj me čeka . . . 

JELENA: 

Slušaj, kako šume 
I pljušte tihi vali . . . 

KRALJEVIĆ RADOVAN 

poljubi je u čelo: 

Lane moje! . . . 

JELENA: 

O, često snujem: 

Da smo negdje sami — 

Na neznanome, dalkom ostrvu, 
Gdje nitko za nas ne bi znao, — 
Sami, 

I srećni, 

Srećni u samoći dragoj, 

U kamenome gradu — 

Ko u sanji . . . 

KRALJEVIĆ RADOVAN 

ljubeći joj kosu: 

O, diete . . . diete . . . 

JELENA 

pri vinula se uza nj: 
Radovane moj! . . . 

KRALJEVIĆ RADOVAN 

držeći je u zagrljaju: 

A ti bi bila moja kraljica 
Na priestolju od ruža rumenih, 

Sa krunom plavom sitnih ljubica, 
Ko zora čama . . . 

JELENA 

tiho : 

Kraljeviću moj! . . 


KRALJEVIĆ RADOVAN 

poljubi je opet: 

A sada ... 

JELENA 

oslonila glavu na njegove grudi: 
Šuti . . . 

Moje srce spava . . . 

Ne budi mi ga ... . 

Spava . . . sniva san 

0 kraljeviću mladom. 

Koji stoji. 

Sav osut sjajem zlatnog zapada, 

Na vršku stare kule samotne . . . 

Ne budi srce moje . , . 

Neka spava 

1 sanja . . . 

Tako . . . 

Tako mi je Jiepo 
Ko nikad još . . . 

O, liiepi kraljeviću, 

Ti gladiš moju kosu rukom bielom; 
A srce . . . srce sniva blagi san . . . 
Umirilo se ... . 

Kao da je mrtvo . . . 

Moj dragi. 

Sunce moje . . . 

KRALJEVIĆ RADOVAN 

poljubi je, prošapće: 

Ostaj zbogom . . . 


JELENA 

preplašeno : 

Ne ... ne . . . još časak . . . 

KRALJEVIĆ RADOVAN: 

A zar niesi čula. 

Gdje majka reče, 

Da me čeka kralj . . . 

JELENA 

turobno: 

Probudio si moje srce bolno 
Iz slatkog sanka, okrutniče . . . 

KRALJEVIĆ RADOVAN: 

Čuj me . . . 

Ja vratit ću se . . . 

Čekaj me kod česme 
U vrtu dolje 
Gdjeno ruže cvatu . . . 

JELENA: 

Da, ondje si mi sinoć vjeru dao 
Na mjesečini srebrnoj i bieloj . . . 

Zagrli ga. 

A sada ideš, 

Sad me ostavljaš 
U sumraku 
Ah, samu . . . 

Nesrećnu 
Ko nikad još . . . 

A tako mi je liepo 
Na grudma tvojim bilo . . . 

KRALJEVIĆ RADOVAN 

tihim glasom, obujmivši je čitavu: 

Ja ću doći . . . 

JELENA: 

Da, doći ćeš, al’ bit će mrkla noć . . . 
KRALJEVIĆ RADOVAN 

još tiše: 

I mjesečina . . . 

JELENA 

zatvorenih očiju: 

Sumrtva i snena 

Ko crni plašt u sjeni niemoj . . . 

KRALJEVIĆ RADOVAN: 

Što je? . . . 

Probliedila si . . . 

JELENA: 

Tužno mi je . . . 

Ne znam 
Ni sama . . . 

Pritisnuvši srce rukom: 

Ovdje boli . . . 

KRALJEVIĆ RADOVAN: 
Tugo moja . . . 


JELENA: 

O, čuvaj mi se, 

Jer da tebe nemam, 

Ta šta bih ja? 

Siroče jadno, samo 
Na bielom svietu . . . 

Radovane! . . . 

KRALJEVIĆ RADOVAN: 
Što je? 

Ti znadeš nešto . . . 

JELENA: 

Što bih znala? 

Ništa , . . 

Ti rugat ćeš se samo . . . 

San je bio . . . 

KRALJEVIĆ RADOVAN 

5 osmjehom: 

I zato dršćeš? . . . 

JELENA: 

Vidjela sam u snu, 

Gdje plovi barka 
Na moru lagano, 

A valovi je miluju i ljube 


i 

Vif 

I siplju kraj nje biser drhtavi . . . 
Tišina bješe . . . 

Samo lahor blagi 
Ovijao je grmlje lovorno 
Laganim daškom . . . 


KRALJEVIĆ RADOVAN 

gladi joj kosu: 

Liep je san to bio . , , 


JELENA: 

Al’ onda — vidiš — počnu valovi 
Sve brže barku morem goniti, 

I u daljini crn se talas diže 
Sa zapjenjenom grivom, 

Riesan, grozan 

Ko divlji hat u mračnoj pustari . . . 
Sve bliže . . . bliže . . . 

Sad će udrit barkom 

0 klisuru . . . 

A tama 

Sa sviju strana pade na me tužnu, 

1 ne vidjeh već ništa . . . 


KRALJEVIĆ RADOVAN 

poljubi je: 

Srce moje . . . 


JELENA 

nastavljajući dalje: 

A zatim bijesnu munja srebrna, 

I spazih barku. 

Gdje se lomi, krši 
I nestaje u pustom, crnom moru . . . 

Obori glavu. 


O, srećo moja. 
Moja kraljice! . . . 
Umiri mi se . . . 
Ja sam srećan . . . 


Dođi! . . . 


JELENA 

jecajući : 


KRALJEVIĆ RADOVAN: 
Zar to je sve? . . . 

JELENA: 

Ne, nije . . . 

Slušaj samo . . . 

Razvedrilo se, dan je svanuo, 

A ja sam pošla bielom obalom. 
Da tebe nađem . . . 

Pauza. 


Nađoh te 
Na žalu, 

Gdje ležiš blied i ispružen 
Ko mrtav ... 

Glas joj zamre. 

KRALJEVIĆ RADOVAN 
ljubeći joj oči: 

I zato plačeš? 

Zato uzdišeš? 





KRALJEVIĆ RADOVAN: 

Kad padne noć, ja vratit ću se . . . 
Sami 

Na oštro v ćemo poći. 

Posve sami . . . 

Daj ne plaći mi više, 

Slušaj me . . . 


JELENA: 
Moj Radovane! . . . 


KRALJEVIĆ RADOVAN: 

Čuj me, kraljice; 

Ja krunit ću te rujnim ružama 
I cjelovima. 

Kada padne noć . . . 

A srce tvoje snivati će san 
Na mojim grudma . . . 

JELENA: 

Radovane! . . . 

Usne im se stopile u beskrajan, žarki cjelov. 


KRALJEVIĆ RADOVAN: 

Zbogom . . . 

I misli na me . . . * 

JELENA 

savila mu ruke oko vrata, saptom: 

Čekat ću te . . . 

Dođi . . . 

U mjesečini . . . 

Dođi . . . dođi brzo . . . 

Kraj česme tamo. 

Gdjeno ruže cvatu . . . 

KRALJICA LEPA 

ulazi s lieva: 

I još si ovdje? . . . 

KRALJEVIĆ RADOVAN 

trgne se: 

Evo . . . idem, majko . . . 

KRALJICA LEPA: 

Kralj želi, da si uza nj . . . 

Vidjet ćeš. 

Gdje ne će biesni knezovi ni čuti 
Rieč posvećenu kralja svojega . . . 

KRALJEVIĆ RADOVAN: 

A zašto da i polazimo u boj? 

KRALJICA LEPA 

sa začuđen jem: 

To i ti pitaš? 

Znadeš, da je Rim 

Na priestolje nas podigao . . . 

Vjernost 

I prisega nas veže . . . 

KRALJEVIĆ RADOVAN: 
Prisega? 

KRALJICA LEPA 

uzdignuta čela: 

Da . . . jer kad nešto prisegnem. 
Tad valja 
Izvršiti mi ono, 

Najstrašnije, što može ljudski um 
Da zahvati; 

Pa makar 

I tisuć silnih zapreka se diglo , 

Sve valja s puta maći . . . 

KRALJEVIĆ RADOVAN 

muklo : 

Nikad ne bih 

Na priestolje se htio uspeti . . . 

Zastane. 

KRALJICA LEPA 

dirnuta : 

Što zboriš? . . . 

KRALJEVIĆ RADOVAN: 

Znaš već . . . 

KRALJICA LEPA 

dršćućim glasom: 

Ti si kraljev sin . . . 

KRALJEVIĆ RADOVAN 

smrknut: 

Baš zato . . . Poznam Slavićevu kob . . . 
KRALJICA LEPA 

pokroči korak spram njega: 

Zar i ti? . . . 

Pauza. 

JELENA 

tiho: 

Gospo . . . 

KRALJICA LEPA 

ozrijevsi se na nju: 

Ovdje si? . . , 

JELENA 

oborene glave: 

Oprosti . . . 

KRALJEVIĆ RADOVAN 

iza kratke šutnje: 

Ja idem sad . . . 

JELENA 

pogledavši ga bolno: 

Nek Bog te čuva . . . 

KRALJICA LEPA 

s naporom: 

Zbogom . . . 

I reci kralju, 

Da ga pozdravljam . . . 

Zadrhtavši čitavim tijelom. 

Moj sine! . . . Sine! 

Uspravila se opet; tvrdo , odlučno Radovanu: 

Idi . . . 

NADBISKUP LOVRO 

pojavi se na desnim vratima , nijem i leden kao smrt , Radovanu: 
Bog te zove! . . . 

KRALJEVIĆ RADOVAN 

gleda je časak začuđeno, a onda svrati pogled na Jelenu, osmjehne 
se i izađe napolje s Lovrom. 

Duga pauza. 

KRALJICA LEPA 

ostane kao prikovana na jednome mjestu prekrivši lice dlanovima. 

JELENA 

prošla je na terasu i oslonila se na ogradu: 

I zapalo je sunce . . . 

KRALJICA LEPA 

trgla se, mračno: 

Neka pada . . . 

Neka tone . . . 

Neka mrlje . . . 

Kad jednom padne. 

Više svanut ne će . . . 

Jeleni. 

Da . . . šta me gledaš tako? . . . 
JELENA 

prestrašeno : 

Kraljice . . . 

KRALJICA LEPA: 

Zaboravila sve sam ovaj tren . . . 
I samo jedna miso, 

Jedna želja 
U mome srcu 
Bukti, živi, plamti 
I diže se do sinjih oblaka . • . 

Da . . . slaba bijah . . . 

Sad je nestalo 
U duši svega . . . 

Ljubav . . . samilost . . . 

Već ništa nemam , . . 


JELENA 

drhtavo: 

Gospo . . . 


KRALJICA LEPA 

tvrdo: 

Gledaš me . . . 

I misliš, da će suza kanuti 
Iz oka moga , . . 

Varaš se . . . 

Ja nemam 
Ni suza više . . . 

Ništa . . . ništa nemam . . . 

JELENA: 

Ja bojim se . . . 

KRALJICA LEPA: 

O, ne boj se još sada . . . 

Jer ide vrieme, 

Čas će nadoći, 

Kad bojat ćeš se morat . . . 

JELENA: 

Jao! . . . 

KRALJICA LEPA: 

Šuti . . . 

Sad trebam mira. 

Jer oluja strašna 

Prohujila je ponad moje glave 

I slomila me nije . . . 

Tražim mira, 

A želja davna gori danas većma 
No ikad . . . 

Iza stanke. 

Danas . . . danas prinieh žrtvu, 

Ko nitko što je prinio još nije . . . 

JELENA: 

Ti nesretna si, gospo . . . 

KRALJICA LEPA: 

Tuđinka 

U tuđoj zemlji . . . 

Sama . . . sama . . . sama . . . 

JELENA 

poluglasno: 

I spominješ se kadgod rodnih strana? 

KRALJICA LEPA 
kao da je nije ni čula: 

Ja slušam tebe, 

Provodniče crni, 

Što silaziš 

U moju dušu mračnu 
Ko glasnik tamni 
Sablasnoga groba . . . 

Ja slušam te, 

I evo — ' vidiš li 

Dovrših djelo, što ga počesmo 

O ponoći u hramu kraljevskom, 

U krvavome svjetlu baklje rujne . . . 

JELENA 

pr obli jedila je od straha: 

Ti bolesna si, gospo . . . 


KRALJICA LEPA: 

Ajdmo sada . . . 

O, slušaj, kako biju valovi . . . ■ — 1 
O, tako pusto. 

Turobno i mrtvo . . . 

O, slušaj . . . slušaj . . . 

Ajdmo . . . 

Noć se spušta . . . 

Obadvije odilaze lijevim vratima. 

U dvoranu se počeo polako uvlačiti suton , a s njime su — iza 
duge pauze tišine — ušle opet s lijeva tri dvorkinje. 


PRVA DVORKINJA: 

Čuste 1’ sovu, kako huknu? . . . 
TREĆA DVORKINJA 

uhvatila je za ruku: 

Šuti . . , slušaj . . . 

Čini mi se, 

Ko da čujem mukli korak 
Negdje dalko . , . 

Čini mi se, 

Da će banut sada netko . . . 
Slušaj . . . šuti . . . 

DRUGA DVORKINJA 

tiho, prigušeno: 

Već se mrači . . . 

Domala će 

Nastat carstvo grobnih sjena . . . 


TREĆA DVORKINJA: 

Kad smo pošle 
Pokraj crkve iduć amo, 

Čulo mi se, 

Ko da mukla zvuk je zvona 
Zadrhtao negdje gore . . . 

Tako tajan, 

Tako dalek — 

Kao mračna pjesma smrti . . . 


PRVA DVORKINJA 

tajanstveno: 

Ja sam ondje 

Vidjela u prvom mraku 

Izmeđ lišća lovorova. 

Gdje se bieli duga halja, 
Prozirna ko mjesečina . . . 

DRUGA DVORKINJA 

sama, na terasi: 

Bit će, da je magla bila . . . 

Pauza. 

More spava, 
Smirilo se . . . 


Ne miče se 
Lišće sneno . . . 

Sve je mirno — • — — 

TREĆA DVORKINJA 

polako: 

Neki vele, 

U tišini da se takvoj 
Dižu sjene sviju onih, 

Što ih sakri sinje more 
Plavetnijem plaštem svojim . . . 
Svi se dižu. 

Svi se roče 

Pjevajući pjesmu bajnu, 

Što je čovjek nikad, nikad 
U životu čuo nije . . . 

I tko čuje pjesmu nj inu 
Ne zna sreće. 

Ne zna mira, 

Ne pođe li k njima dolje 
U daleke, bliede dvore 
Plavetnoga mora sinjeg . . . 

PRVA DVORKINJA 

zadrhtavši: 

Čekaj . . . šuti . . . 

DRUGA DVORKINJA 

kao gore: 

Sve je mirno . . . 


53 


PRVA DVORKINJA 

prekinutim glasom: 

Pričala je majka moja, 

Da je davno jednoć . . . 

TREĆA DVORKINJA 

naglo je prekine: 

Slušaj . . . 

Koraci se opet čuju . . . 

Sve su bliži . . . 

Sve su jači . . . 

Jao . . . slušaj! . , . 

T isina. 

DRUGA DVORKINJA: 
Ništa više . . . 

PRVA DVORKINJA: 

Ali ipak . . . 

Ja sam čula . . . 

TREĆA DVORKINJA 

I ja . . . 

PRVA DVORKINJA: 

I ja , . . 

DRUGA DVORKINJA 

mračno : 

Kao da je 
Konjik noćni . . . 

PRVA DVORKINJA 

klonuvši: 

Šuti . . . šuti . . . 

Ne muči nas . . . 

DRUGA DVORKINJA 

kao gore: 

Vidjet ćete, 

Kad se spusti krilo noći, 

I zavije ponoć tavna 
Crnim mukom zemlju crnu, 
Vidjet ćete, što će biti . . . 

PRVA DVORKINJA: 
Zima mi je , . . 

DRUGA DVORKINJA: 

mučno : 

Ajdmo nekud . . . 

Domala će 
Noć daleka 
Ovit i nas — 

U tom mraku . . . 

Ajdmo brže . . . 

DRUGA DVORKINJA 

još uvijek na terasi: 

Već su prve zviezde stale 
Zlatit noćno nebo plavo . . . 

PRVA DVORKINJA 

Trećoj: 

Kuda ćemo? . . . Kuda? . . . reci . . . 
Svuda vreba 
Sablast strašna, 

Svud nas prati 
Grobnim krokom . . . 

Čekaj . . . slušaj . . . 

Svršit će se možda jednom 
Muka ova . . . 

TREĆA DVORKINJA: 

Gledaj , . . gledaj . . . 

Sve se jače, 

Svija tama uz duvare , . . 

Ja se bojim . . . 

DRUGA DVORKINJA 

krikne: 

Jao! , . . 

PRVA I TREĆA DVORKINJA 

pohrlile k njojzi: 

Šta je? . . . 


56 


DRUGA DVORKINJA 

isprekidano : 

Eno . . . tamo . . . 

U more je pala zviezda 
S neba noćnog . . . 

PRVA DVORKINJA: 

Još se vidi 
Trag daleki... 

TREĆA DVORKINJA: 

Kao zlato . . . 

DRUGA DVORKINJA: 

Gledaj . . . gasne . . . 

PRVA DVORKINJA: 

Samo tračak . . . 

TREĆA DVORKINJA: 

Nestao je . . . 

Začuje se opet silna buka i zveket mačeva. Dvorkinje ostale kao 

okamenjene. 

PRVA DVORKINJA: 

Čujte . . . čujte . . . 

TREĆA DVORKINJA: 

Mač se kreše o mač ljuti , . . 

DRUGA DVORKINJA 

promuklim, glasom od strave: 

Smrt se bliži . . . 

Evo . . . 

Tu je . . . 

Blieda . . . strašna . . . 

PRVA DVORKINJA: 

Jao! . . . 

TREĆA DVORKINJA: 

Bježmo . . . 

Sve tri izlaze brzo lijevim vratima — prestrašene, drhtave. 
Buka traje još neko vrijeme. 

NADBISKUP LOVRO 

dolazi s desna. 

STREZINJA 

uđe naglo za njim držeći u ruci krvavi mač, groznim glasom: 

O . . . proklet . . . proklet , . . 

Jesi li ga čuo. 

Gdje prokle nas? 

Šta veliš? . . . 

Šta veliš sada, crni gavrane? . . . 

Sad šutiš . . . šutiš . . . 

Biele su ti ruke 
Ko snieg . . . 

A moje? . . . 



Krv se kao grimiz 
Na maču mome bljeska . . . 

Slušaj . . . slušaj . . . 

Još čujem poklik kraljevićev smrtni . . . 

0 . . . proklet . . . 

Proklet doviek! . . . 

NADBISKUP LOVRO 

mirno: 

Kraj je svemu . . . 

Izvršio si svoju službu . . . 

Idi... 

1 nikad više ne javljaj se ovdje, 

Jer ne ću da te vidim . . . . — — ■ < — 

Pođi sada . . . 

Dojavit moram kraljici . . . 

STREZINJA 

sve većim bijesom: 

Daleko . . . 

Daleko nekud moram poći . . . sam . . . 

Na čelu noseć strašne kletve znak 
Ko Kajin . . . 

Zatvorivši grčevito oči. 

Svuda kraljevića gledam. 

Do nogu mojih gdjeno mrtav pade 
Ko cviet, što smlavi bezbožna ga ruka; — 
A ja mu rinuh mač u grudi . . . jao . . . 

O, — one oči, 

Kadno posljednja 

Života iskra zasja u njima! . . . 


58 


59 


nadbiskup lovro 

krutim posmjehom: 

Ne pomaže ti ništa . . . 

Svršeno je . . . 

STREZINJA 

Umukni mukom, crni gavrane. 

Zar ne čuješ prokletstvo kraljevo? . . . 
Zar ne čuješ? ... 

Poput jeke. 

I nikad . . . nikad više 

Od krvi svoje kralja imati 
Vi ne ćete . . . 

Tuđinac nek vam vlada, 

Jer digoste 

Na kralja svoga mač . . . 

Uhvatio se za glavu. 

O, nikad . . . nikad . . . 

Spram Lovre. 

Vrani gavrane . . . 

Sad šutiš? . . . šutiš? • • • 1 

Sve je svršeno . . . 

Sad stojiš niem ko grob, 

U kojem leži 
Sav život pokopan; 

A kletva crna 

Ko duša tvoja dulji se i dulji 
I biva veća, groznija i crnja 
Trenutkom svakim . . . 

NADBISKUP LOVRO: 
Idi . . . smiri se . . . 

STREZINJA 

očajno: 

O, za me nema mira 
Nikad više . . . 

Svud noć me gleda . . . 

Uzdižu se sjene 
Sa groznom ranom . . . 

Jao . . . jao meni . . . 

Što učinih, što učinili ■ — • 

O, reci? . . . 

Upiljio si, crni gavrane, 

U moje čelo pandže . . . 

Daj . . . sve dublje . . . 

Do mozga . . , 

Tako . . . 

Sad je svršeno . . . 

O, grakći sada . . . grakoi . . . 

Ja sam mrtav . . . 

NADBISKUP LOVRO 

priđe k njemu: 

Umiri se . . . 

STREZINJA 

divlje: 

Ha, tu si? . . . tu si? . . . 

Sad bih mogao 

Da ovim mačem ubijem te . . . 

Zamahne na nj. 

nadbiskup lovro 

gleda ga u oči. 


STREZINJA 

zadršće , ruka mu klone; muklim glasom. 

N e , # . _ _ živi ... idi . . . budi živ — i proklet 
Ko i ja . . . 

Proklet... Kajin... ubojica... 

Baci mu mač pred noge ; u krajnjem očaju: 

O ... proklet! . . . 

Izlazi sav sništen na desno. 

NADBISKUP LOVRO 

nasmije se ledeno: 

Ha ... ha ... ha .. . 

Ti luđače! . . . posrnuo si namah 
Pred prvim vjetrom . . . 

Slab si, 

Kukavan . . . 

I bojiš se da zgaziš sve, što stoji 
Na putu tvome . . . Ha ... ha . . . ha . . . 

Odilazi na lijevu stranu. — Pauza. Sumrak. Tišina. 

KRALJ ZVONIMIR 

pojavio se okrvavljena čela na desnim vratima, blijed i slomljen. 
Dva vojnika ga prate . Slabim, dubokim glasom: 

Pustite me . . . sam ću . . . 

Vojnici odu. 

I nigdje nikog . . . sve je prazno, pusto . . . 
Obamrlo ... — — — 

I kraj se bliži . . . kraj . . . 

Već čujem mrazni srh, gdje srce steže, — 

I mrači mi se . . . 

Zraka . . . sunca . . . daha . , . 

Krv . . . krv . . . 

I ruke. 

Sve je krvavo . . . 

Probliedilo je sve, i magla pada 
Na čelo moje . . . 

Biela . . . gusta magla . . . 

Uhvatio se rukom za čelo i zateturao. 

Ja čujem je . . . već dolazi . . . 

U plastu 
Bjeline sjajne . . . 

S kosom ... tu je . . . evo . . . 

I ćutim led ohladnjelijeh usta 
Na srcu svome . . . 

Evo . . . evo ... tu je . . . 

O, samo brzo . . . 

Svrši . . . tvoj sam . . . tvoj sam . . . 

Dovukao se do stepenica prijestola i klonuo besvijesno na tle. 

NADBISKUP LOVRO I KRALJICA LEPA 

izlaze s lijeva. 

NADBISKUP LOVRO 

prigušenim glasom: 

Umirio se . . . 

KRALJICA LEPA: 

Zar je mrtav? 

NADBISKUP LOVRO 

došao je do Zvonimira i prignuo se: 

Nije . . . 

Još bije srce . . . 

Slabo nečujno . . . 

KRALJICA LEPA 

približila se također k stepenicama, gdje leži Zvonimir: 

Već skrutila se krv na čelu . . . 

Blijed je 
I teško diše . . . 

NADBISKUP LOVRO: 

Ne bismo li baklju? . . . 

KRALJICA LEPA 

gledajući nepomično Zvonimira: 

Ne ... — — šuti . . . 

NADBISKUP LOVRO 
Zar se bojiš? 

KRALJICA LEPA 

kao gore: 

Ne znam . . . 

Gledaj . . . 

Sad trgnuo se . . . 

Opet diše jače, 

I nadimlju se prsa . . . 

Gledaj . . . Gledaj . . . 

Još diše . . . 

Živi . . . 

NADBISKUP LOVRO 
Smirit će se začas . . . 

KRALJICA LEPA 

pošla je laganim korakom na terasu: 

Spokojilo se more . . . 

Noć je pala, 

I mir je svuda . . . samo ondje plovi 
Daleko barka . . . 

Luč se žarka kriesi 
U plavoj tami . . . 

NADBISKUP LOVRO 

duboko: 

Kao burno more 

Uzbunili se knezovi ko jedan, 

Kad šanuh kralju, nek ne popušta . . . 
Ko divlji vihor . . . . — — 

Ha, ha . . . Strezinja 

Već očajničkim glasom vapi; 

Dršće 

Pred kraljevim prokletstvom . . . 

KRALJICA LEPA 

gluho : 

Kralj ih prokle? — — — 

NADBISKUP LOVRO 

kratko : 

Da . . . 

Pauza. 

Dovršili smo . . . 

Sad valja samo mirnim korakom 
I smjelo kročit napried . . . 

Srušiti 

Sve zapreke, što dižu se na stazi 
Do pobjede . . • 

KRALJICA LEPA 

gledajući na more: 

Sve spava . . . sve je tiho . . . 

Ko da se nikad od sna prenut ne će . . . 

NADBISKUP LOVRO 

polagano: 

Nek spava . . . miruj . . . spavanja je čas . . . 

KRALJICA LEPA 
O, kakova će sutra svanut zora? . . . 


NADBISKUP LOVRO: 

Na čelu tvome pobjeda će sjati 
I kruna! . . . 

KRALJICA LEPA 

drhtnuvši: 

Šuti! . . . 

NADBISKUP LOVRO: 

Kraljica si sada . . . 

KRALJICA LEPA 

muklo : 

Još živi kralj . . . 

NADBISKUP LOVRO 

I umire ... ■ 

Sve spone 

Sad slomljene su . . . 

JELENA 

javila se bijela na lijevim vratima i nepomično sluša poduprijevši 
se ljevicom o dovratnik. 

NADBISKUP LOVRO 

nastavlja: 

Radovana nema . . . 

KRALJICA LEPA 

stresla se i zaklopila oči. 

NADBISKUP LOVRO: 


Pred kraljevim je umro nogama 
Okrvavljen, 

A bijesni knezovi 
Raskoliše mu čelo . . . 

JELENA: 

Ah! . . . 

Zadršće uhvativši se rukama za grudi i klone mrtva preko praga. 

KRALJ ZVONIMIR 

trgne se i pridigne glavu, slabim glasom: 

Tko vapi? . . . 

O, jesi 1’ ti to, Radovane sine? . . . 

Zar došao si k meni? . . . 

KRALJICA LEPA 

obazre se na Jelenin povik: 

Šta je? . . . 

NADBISKUP LOVRO 

dođe naglo do Jelene i prihvati joj ruku. 

Mrtva . . . 

KRALJ ZVONIMIR 

nastavlja u vrućici: 

Sine moj! . . . 

Oj dođi . . . Dođi . . . 

Ja ću s tobom . . . 

Nikad 

Još niesi bio tako lijep . . . 

S krunom 
Na glavi . . . 

Stani . . . 

Sine, ja ću s tobom . . . 

Iščezavaš u mraku . . . 

Radovane, 

Probliedio si . . . 

Nema te već, nema . . . 

Ugledao je Lovru. 

A tko si ti, u mraku što se skrivaš? . . . 
Ko sjena grobna . . . 

Taman kao grieh . . . 

O, bježi, bježi . . . 

Strah me . . . 

KRALJICA LEPA 

došla je do njega: 

Zvonimire, 

Da 1’ poznaješ me? . . . 

KRALJ ZVONIMIR 

pridigne se opet jače: 

Tko si? . . . 

Glas taj znadem . . . 

O, davno, davno — 

Spominjem se . . . 

Nekoć 

Govorio mi glas taj, neka dignem 
Na kralja svoga ruku . . . 


69 


Eno . . . eno . . . 

U kutu tamo . . . 

Amo dolazi . . . 

Sve bliže . . . bliže . . . 

Čuvajte me, jao! . . . 

To kralj je . , . Slavić . . . 

Gledaj . . . krv mu kaplje 
Sa čela bliedog . . . 

S njim je Radovan . . . 

I k meni idu . . . 

Branite me . , . jao . . . 

O, gdje ste? . . . gdje ste? . . . 

Evo . . . već me dave . . . 

Moj Radovane, sine, smiluj se . . . 

Ja nisam krivac . . . 

Prosti . . . smiluj se . . . 

Klone opet na stepenice. 

KRALJICA LEPA 

stoji blijeda kao mramorni kip. 

NADBISKUP LOVRO 

miran je i nijem u sjeni, samo mu oči katkada zabl jesnu kao dva 

plamena. 

KRALJ ZVONIMIR 

osovi se naglo i posrne ; širom rastvorenih očiju ; drhtavim sa- 
mrtnim glasom: 

Krv . . . krv me guši . . . 

Sve je puno krvi . . . 

Zapljuskuju me vali krvavi 

I biju strašnim biesom olujnim 
O čelo, o grud . . . 

Jao . . . pomoć . . . pomoć . . . 

Već tonem na dno . . . krvava dubina 
Rastvorila je ždrielo crno . . . 

Jao! . . . 

Ugušit će me krv . . . oh! . . . 

Tržne se, zalomi rukama i padne mrtav podno prijestola. 
Duga pauza. 

NADBISKUP LOVRO 

dođe polako do kralja i sagne se; duboko, mračno: 
Svršeno je . . . 

KRALJICA LEPA 

stoji još uvijek na istome mjestu i gleda ukočeno mrtvaca. 
Dvoranom se već počela prosipati daleka, plava mjesečina. 


ZAVJESA 



MORS REGNI 

TRILOGIJA 

DIO DRUGI 
LICA: 

KRALJ STJEPAN II. 

NEDA 
HRVOJE 
GLASNIK 
DVORANIN 
PRVI | 

DRUGI fratar 

TREĆI J 

ZBOR FRATARA 

Jesenja mjesečna noć. 

JEDINI ČIN 

Dvorana s niskim, okruglim svodom. Lijevo naprijed vrata , de- 
sno otvoreni prozor u vrt, a kroza nj se prosi pije dugi mjesečni 
talas. U blizini prozora veliki naslonjač, prekriven modrim po- 
krivalom. Iza naslonjača dršće u kutu slabo, crvenkasto svjetlo 
mjedenog kandelabra. U pozadini — nekoliko stuba poviše — 
kameni trijem s lukovima, odakle se vidi more na mjesečini i 
vršci drveća, s kojega se truni posljednje požutjelo lišće. 

ZBOR FRATARA 

prolazi trijemom s lijeva na desno , oborenih glava, prekrštenih 
ruku poput utvara, bijelih i mjesečnih. Kad nestanu u sjeni \ 
obamrlih lukova, ostaje časkom pozornica prazna, a onda silazi 
s desnu PRVI FRATAR, ustavi se u sredini i sluša. — U da- t 
ljini šumi vjetar. j 


DRUGI FRATAR 

dolazeći trijemom s lijeva: 
Glasnika nema , . . 

PRVI FRATAR 

o krenuvši se: 

Zar još uviek? 

DRUGI FRATAR: 

Nema — . — — ■ 

Već cio dan sa vrška kule gledam, 
A1 ne javlja se . . . 

PRVI FRATAR: 

Ban je rekao, 

Doglasit da će, čim se prvom sraze 
Sa madžarskijem divljim hordama . . , 

DRUGI FRATAR: 

Već sedam dana, otkako su pošli. 

Da na braniku stoje s mačem golim 

Odbijajući buru krvavu . . . . — 

Već sedam dana . . . 



I 


74 


PRVI FRATAR: 

Možda će dojavit 
Još noćas . . . sada . . . 

DRUGI FRATAR 

zatvori na čas oči: 

Gledam u daljinu 

S visine puste . . . nigdje nikoga . . . 

Vas kraj je zamro . . . sve je prazno, mirno 
I prekriveno smrtnom mjesečinom — 

Ko groblje . , . 

Samo jato gavrana 
Doleti časkom, kruži ponad kule 
Doglasujući crnim graktanjem 
Daleku tugu . . . - — — 

Mrka krila šume 

Ko smrtna jeka oštrijeh kopalja . . . 

PRVI FRATAR 

prekrio je rukama čelo, ali se opet prene; vedrije: 
Ban vodi vojsku - — - — — 

On će smlaviti 
I u prah strti čete njihove 
Ko orao . . . 

Iza stanke. 

I sada mole dolje 
U hramu svi za pobjedu . . . 

DRUGI FRATAR 

pruživši ruku spram lijeve odaje: 

A kralj? 

PRVI FRATAR: 


Od rana jutra ne vidjeh ga . . . 

Kažu, 

Da bješe prošle noći čitave 
Uznemiren . . . 

Kad minula je ponoć, 

Upitao je, da li dođoše 
Sa bojišta već glasi kakovi . . . 

A onda stade šaiptat čudnim glasom 

0 krvi i o mrtvim truplima . . . 

1 usnu tako . . . 

Pauza. 

DRUGI FRATAR: 

Vidjeh, kad su pošli, 

Gdje stojao je blied i skršen posve 
Na triemu ovdje 
Gledajući čete 

U bojnom redu, kako nestaju 
U dugom klancu, a niz lice mračno 
Odroniiše se na tle suze dvije . . . 

PRVI FRATAR: 

Od časa onog još ne izađe 
Iz ložnice . . . 

DRUGI FRATAR 

iza kratke šutnje: 

Opustjelo je sve 
U ovom muklom domu . . . 

Koraci 

Odjekuju u mrtvačkoj tišini, 

A mutne magle plove povrh neba, 

Ko da će na nas pasti . . . 

PRVI FRATAR 

mirnim glasom: 

Čekajmo . . . 

Za koji časaik može glasnik doći . . . 

DRUGI FRATAR 

5 užasom: 

A1 ako javi propast? . . . 

PRVI FRATAR 

Čvrsto : 

Ne vjerujem, • — ■ 

Jer banova će hrabra desnica 
Obranit zemlju . . . 

— On se kano lav 
Na čelu svojih četa probija 
U dušmansku sredinu . . . 

Za njim smrt 

U krvavome ruhu napried gazi, 

A on u slavi ponosno se diže <— 

Ko Kerub strašni s mačem plamenim . . . 

DRUGI FRATAR 

šapćući: 

Nek Bog nas čuva . . . 

PRVI FRATAR 

duboko: 


Molimo! 

DRUGI FRATAR: 

Ja idem . . . 

I dočekat ću možda . . . 

PRVI FRATAR: 

Idi . . . gledaj . . . 

A čim što smotriš odmah javi . . . 
DRUGI FRATAR 

odlazeći trijemom na lijevo: 

Hoću . . . 

PRVI FRATAR 

ostao je opet sam i zadubio se u molitvu. 
T isina. 

DVORANIN 

izlazi iz lijeve odaje: 

Još uviek spava . . . 

PRVI FRATAR 

prene se, uzdahnuvsi: 

Jadnik! 

DVORANIN: 


Blied je, miran, 

Na časove tek dahne nečujno, 

A ruke mu se već ledene . . . 

PRVI FRATAR: 

bolnim spominjanjem: 

Vidim 

I danas jošte, kako snažan bješe, 

Kad prvi put je nogom stupio 
U ovaj mrtvi, posvećeni dom . . . 

Dalekim zanosom. 

Sinovac kralja Petra Krešimira! — — 
Na njegvom čelu imala je sjati 
U žaru zlata kruna Tomislava! 

DVORANIN 

mrtvo: 

— I zasjala je . . . 

PRVI FRATAR: 

Kad se na vidiku 

Pojavila ko gavran crna kob - — 

U zloslutnome plaštu predsmrtnom; 

Kad klonuše mu ruke nemoćne 
Ko besciljnom brodaru, koji gleda 
U mračnu propast . . . 

DVORANIN: 


Što će biti sada? 

Sa svih krajeva crna hrupi bura, — 

I samo jedan talas . . . 

PRVI FRATAR: 

Mrije, gasne 

U muklom mraku sunca davne slave; - ' 
Već prekriše ga suri oblaci . . . 

DVORANIN 

iza stanke: 

Probliedio je posve, samo oči 
Još uviek gore onim starim sjajem 
Ko nekoć . . . davno . . . 

, — . Na sljepočicama 

Već počeše mu žice srebrne 

Polako plesti bielu mrežu . . . 

PRVI FRATAR 

došao je do desnog prozora: 

Gledaj, 

Požutjelo je lišće . . . 

Pada na tle 

I umire na mjesečini bolnoj . . . 

Sve duge staze, prazni putovi, — 

Sve prekrito je velom mrtvijem . . . 

Kratka pauza. 

Moj jadni kralju, cvjetalo je cvieće, 
Kad došao si amo nekada, — 1 

A sada jesen spušta siva krila, 
Da prekrije i tebe ■ — — — 

Eno . . . tamo 

Na klupi pokraj samotnoga žala 
Odmarati se znao . . . 

DVORANIN: 

Nikad više 

U sjeni onoj ne će snatriti 

0 svojoj bieloj, divnoj kraljici . . , 

PRVI FRATAR 

sveđ gledajući u vrt: 

Koliko ju je nekoć ljubio — 

U ono doba, kad je pramaljeće 
Cjelivalo sunčanim zlatom žarkim 
Daleka brda . . . 

Uzdahne duboko. 

Sad se svršilo . . . 

DVORANIN: 

Još jutros reče, nek je zamolim, 
Da dođe amo . . . 

PRVI FRATAR: 

Već je dugo nema . . . 

1 ona sluti . . . čeka . . . 

Gorkim smiješkom. 

Kraljica . . . 

I kćerka silnog Krešimira! . . . 

Sada? 

Sad oteše joj sve . . . 

DVORANIN: 

U očima 

Zabljesnuše mu suze, kadno šanu 
Lagano ime njeno . . . 

PRVI FRATAR 

prigušeno: 

Sinoć . . . kasno, 

Kad pođoh od njeg, reko mi je teškim 
I bolnim glasom, neka pitam zviezde, 
Što dršću sneno nebom ponoćnim, 
Koliko mu je živjet suđeno . . . 

DVORANIN 

dahne: 

I rekoše? 

PRVI FRATAR 

gotovo saptom: 

Još samo jedan dan . . . 

DVORANIN : 

Moj Bože! . . . 

PRVI FRATAR 

lagano: 

Neka samo mirno spava 
I sniva zadnji san života svoga . . . 

DVORANIN: 

Dovršit će se . . . 

Uzlazi polako na trijem. 

PRVI FRATAR 

ostao je zamišljen: 

Samo jedan dan . . . 

A onda? . . . onda? . . . 

Spustit će se mračni 
I grobni muk nad puste krajine, 
Odjeknut će groznim vapajem 
Sva zemlja jadna i okrvavljena . . . 

— . — • Još danas vlada kralj, 

A sutra će 

Sa sviju strana ruke mahnite 
Za kraljevskim se mašat grimizom . . . 
I oko trona biti će se boj 
Krvaviji no igda . . . • — ' - — 

Danas vlada 

Kralj posljednji u sjeni smrti bliede . . . 
TREĆI FRATAR 

dolazi s desna: 

Već počeli su moliti . . . — < — 

Nekog nema? 

PRVI FRATAR: 


Ne . . . doslie nikog . . . 

DVORANIN 
gledajući u dalj: 

Oblaci se kupe 

Ko talasi na uzmućenom moru; — 

I još će bure biti . . . 

TREĆI FRATAR: 

Noć je mlaka . . . 

DVORANIN 
kao gore: 

Potamnjelo je more . . . 

PRVI FRATAR: 

Noćas možda 

Zadunuti će vihor snažnim biesom 
I slomit zadnje cvieće snuždeno 
U mrtvom vrtu . . . 

DVORANIN 

pozorno: 

Ko da netko zbori . . . • — 

Probudio se možda . . . 

Ode naglo u kraljevsku odaju. 

TREĆI FRATAR: 


Došla je 

I kraljica baš sada . . . 

PRVI FRATAR: 

Gdje je? 

TREĆI FRATAR: 

Dolje — 

U hramu . . . moli . . . 

PRVI FRATAR: 

Sama? 

TREĆI FRATAR: 

S Hrvojem . . . 

Zamolio me starac, neka pitam 
Da 1’ mogo bi do kralja . , . 
Hoće barem 

Da jednom još ga vidi . . . 

PRVI FRATAR: 
Prenut će se; 

Već dugo spava; — 

Ko da sluti . . . 

TREĆI FRATAR: 

nemirnim glasom: 

Šta je? . . . 

Zaječala ti riječ turobno 
I bolno . . . 

PRVI FRATAR: 


Ne znam . . . 

Obuze me slutnja . . . 

Bog jedir ii je sudac svemu . . . svemu . . . 
_< Nek njegova se volja vrši sveta . . . 

Vmukne. 

TREĆI FRATAR: 

I kraljica je bljeđa nego prije . . . 

PRVI FRATAR: 

Ah . . . poništi je žalost . . . 

TREĆI FRATAR: 

Klečao sam 

U sjeni stupa, kad je ušla . . . 

Biela — 

Ko mjesečina spuštala se lako 
Niz stube . . . 

, — Uviek velika i krasna, 

Ko onda, kad joj krunu staviše 
Na ponosito čelo . . . 

Kleknula je 

Pred žrtvenikom glavu spustivši 
Na biele ruke . . . 

I u onaj tren, 

Ko da se jecaj čuo . . . 

PRVI FRATAR 

prigušenom gorčinom: 

Suze . . . krv . . . 

Oh, doviek . . . doviek . . . 

Pauza. 

TREĆI FRATAR 

pošav na desno: 

Starcu moram reći. 

Da čeka časak . . . 

Ali evo ga, 

Već ide . . . 

HRVOJE 

uđe s desna: 

Dođoh . . . 

Mogu li do kralja? . . . 

PRVI FRATAR: 

Još malo samo . . . 

Dvora nin će javit, 

Kad prenuo se bude . . . 

HRVOJE 

pristupio bliže: 

Je 1’ mu lakše . . . 

Gleda ih časak, pa ostane poražen. 

Vi šutite? . . . Već znadem; — 

Kraj je došo . . . 

TREĆI FRATAR: 


Zar i to vidjet moram?! — 

Nije 1’ dosta, 

Da prvi udar, kletvu krvavu, 
Izdajstvo kobno vidjeh, čuh i gledah? 
Zar i taj zadnji trzaj prebolni 
Preda mnom mora dići se ko strašni 
I vječni spomen okaljane slave? . . . 


PRVI FRATAR 

muklo : 

Sagriešili smo . . . 

HRVOJE 

s gorčinom: 

Da . . . taj grieh nas prati 
Kroz viekove i zadire u tielo 
Sve žešće . , . 


face. 

Krvlju oprati ga treba. 

Da bude duša opet čista, jasna 
Ko pramen sunca . . . 

Kratka stanka. 

PRVI FRATAR: 
Kraljica još moli? 


I plače 


r\r> 




HRVOJE: 



Tuga prekrila je crna . . . 

HRVOJE: 

Bez kraljevstva je jadna i bez krune 
A sama, tužna, slomljenijeh krila 
I ostavljena od svih . . . 


PRVI FRATAR: 

Spušta se 

Sve veći jad na zemlju Hrvatsku, 

A mračni dušman 
Čezne, pazi, vreba. 

Da zaskoči na plijen krvavo 
I gladno kao hiena grobna , . . 

TREĆI FRATAR 

sumorno : 

Bdijimo, 

Da ne snađe nas napast kakova . . . 
HRVOJE 

iza kratkoga muka: 

Kad jašio sam sada s kraljicom 
U klancu dolje, među pećinama, — 
Izletio je suri orao 
I kružio nad našim glavama, 

Dok niesmo amo ušli . . . 


PRVI FRATAR 

začuđeno : 

Orao? . . . 

To znak je dobar . . . 

Trećem fratru. 

Hiti navrh kule 
I gledaj . . . 

Možda javio se glasnik . . . 

TREĆI FRATAR 

odlazi lijevo. 

HRVOJE: 

Na bojište već htjedoh i ja poći, 

A1 star sam, slab . . . 

PRVI FRATAR 

slušajući kod vrati ju: 

Probudio se . . . čuje . . , 

Dojavit ću mu . . . 

Ode unutra i domala se vrati. 

Uđi . . . budan je . . . 

HRVOJE 

ulazi. 

PRVI FRATAR 

pođe na trijem i gleda u noć osloniv se rukom o stup. — Pauza. 

TREĆI FRATAR 

povratio se naglo, blijed i prestrašen. 


PRVI FRATAR 

zloslutno: 

I opet ništa? 

TREĆI FRATAR 

teškim dahom: 

Ništa . . . 

PRVI FRATAR: 

Šta je? . . . dršćeš . . . 
Probliedio si posve . . . 

Šta ti je? . . . 

TREĆI FRATAR 

iznemoglim glasom: 
Zar niesi uprav’ ništa vidio? 

PRVI FRATAR 

koraknuo bliže k njemu: 
Ne . . . nigdje ništa . . . 

TREĆI FRATAR 

prekinuto : 

Došao sam gore 
Do kule . . . 

Nikog na vidiku nema . . . 

I pođoh niza stube, — 

Ali ovdje. 

Baš kadno htjedoh da u trijem uđem, 

Kraj stupa vidjeh tmurnog viteza 
Na mjesečini . . . 

Visok mu je šljem 
Na čelu sjao . . . 

— Sav u oklopu . . . 

I pruži ruku, kao da će nešto 
Prozborit . . . 

Pogled bijaše mu ledan, 

Crn, ukočen i taman, mrtvački . . . 

Ja prekrstih ga krstom presvetim, 

I onaj tren ga nestade u magli . . . 

PRVI FRATAR 

iza stanke, silazeći stubama, daleko: 

Sa snenih brda spustila se večer 
I traži ono, što se vratit mora 
U krilo grobno . . . 

Došavši do prozora zagleda se na zvjezdano nebište. 
Još lagano sjaji . . . 

TREĆI FRATAR 

stojeći na trijemu, drhtavim glasom: 

Sa svakim dahom vjetra noćnoga, 

Ko da će opet doći . . . 

■ — ’ — Mutni prami 

Niz bliedo čelo padoše mu mračno, 

A ruka stište kruti balčak mača . . . 

Sva groza, strepnja, 

Nepoznata strava 

Kroz tamne kute vlačeći se dižu 

Okrvavljene vjeđe - — - — , — 

Grče ruke, 

A žile breknu poput crnih guja, 
Grozovitijeh . . . 

PRVI FRATAR 

sklopio je ruke gledajući neprestano napolje: 

Bože svemoćni, 

Vladaru jaki, jedini i vječni. 

Što caruješ 

Nad bezmjernijem svietom; 

Pred okom tvojiim svaki grieh i tajna 
I svaka miso, želja, sanja, tlapnja, — 

Sve otkrito je — » - — - — — 

Vječni gospodaru, 

Sagriešili smo, jer nas kletva prati 
Od iskona, — 

Daleka, crna kletva. 

Sa tmurnim žigom navrh čela . . , 

TREĆI FRATAR 

spustio je glavu na grudi. 

PRVI FRATAR 

sve većom čežnjom: 

Spasi 

I ne daj, da nam umre izmučena 
I prezirana od svih. 

Nesrećna 

I ojađena zemlja . . . 

Umuknuo je ostavši nepomičan u zanosu molitve, a za nekoliko se 
časaka prene , pa polako odlazi na desno. 

TREĆI FRATAR 

ide pognuto za njim. 

KRALJ STJEPAN 

izlazi s lijeva, ogrnut grimiznim plaštem, satrven i bezmoćan. 

HRVOJE 

podupire ga i dovodi k naslonjaču. 

KRALJ STJEPAN 

spustivši se u naslonjač: 

Hvala ti . . . 

Sad lakše dišem . . . 

Zrak je ovdje blaži, 

I ćutim miris ocvaloga cvieća . . . 

Ispruženih ruku. 

O, kako pada lišće. 

Truni se 

U mjesečnome sjaju . . . 

Jesen pusta 
Približila se, — 

Već je ovdje . . . 

Ćutim 

Na čelu svome cjelov ledeni . . . 


94 


HRVOJE 

stojeći kraj njega: 

Moj dobri kralju . . . 

KRALJ STJEPAN: 

Sjećaš li se, starce, 

Kad u lov si me znao pratiti? 

HRVOJE: 

O, sjećam, kralju . . . 

KRALJ STJEPAN: 

Jak sam onda bio . . . 

— Da mogu sada poći opet s tobom, 
Poletjeti niz klance poput munje, 
Prepuštat, da mi vjetri cjeluju 
I ljube prame razriešene . . . 

Gorućim pogledom. 

Gledat 

Sa vrha pustih, samotnijeh gora, 

Gdje plovi bielo, dalko oblačje 
U plavetnoj slobodi . . . 

Zaneseno. 

Sanjati 

O sreći svojoj ■ — • . — - . — ■ 

Strese se i klone spustivši čelo na desnicu. 

HRVOJE: 

Smiri se . . . 

KRALJ STJEPAN 

šuti, pa se osmjehne začas: 

Ne . . . nema 
Već proljeća . . . 

Pokročila je jesen 
Na stazu moju . . . 

Okrene se spram Hrvoja. 

Star si i ti, starce, 

Posiedio si posve . . . 

Ne će sjati 

Ni tebi dugo sunce proljetno . . . 
HRVOJE: 

Obnemogao sam posvema, 

Ćutim 

U kostima težinu neku . . . 


KRALJ STJEPAN 
gorko: 

Eto . . . 

I to je konac svemu . . . 
Kralj sam bio . . . 

Kraljevao sam . . . 

Sad mi pade žezlo 
Iz piesti slabe . . . 


— ’ Jačeg vam je bilo 

Izabrat kraljem . . . 

Sad se priesto ruši, 

I gine slava . . . 

HRVOJE 

oborio je čelo. 

KRALJ STJEPAN: 

Dušmani se dižu 
I grabe plien odasvud . . . 

A boljari 

Nezasitno se prepiru i kolju 
Za krunu, 

Jer na logu mrtvačkom 
Ispustiti će dušu zadnji kralj . . . 
O znam ih, znam ih . . . 

Nestaje mu daha. 

HRVOJE 

preplašeno: 

Kralju . . . kralju moj! . . . 


KRALJ STJEPAN 

mahnuvši rukom: 

Proglasiše me kraljem zanosno, 

A zašto? . . . zašto? . . . 

Da sad umrem ovdje 
I gledam kako mrije Hrvatska . . . 

Umukne načas. 

I sada, prije nego pođoše 
Prot dušmaninu, plamsala je zavist 
Prolievajuć se njinim srcima, — 
Jer ban je vođa . . . 

Očajno. 

O, da mogu mrieti! . . . 


HRVOJE 

primivši ga za ruku: 

Umiri se . . . 

J eda red mora pasti 

Sva zavist, himba i izdajstvo kleto 

U muikli grob . . . 

Pred dušmanskijem biesom 

Sva srca složnim jekom će odmnievat 

Za domovinu . . . 


KRALJ STJEPAN 

turobno: 

Ne znam . . . 

Vidim propast, 

Rasulo grobno, smrt i tamu crnu . . . 
U ovaj čas se možda bije boj, 

A oči gasnu u crnini noći, 

I teče krv iz ranjenijeh grudi 
Spram zvjezdanoga neba . . . 

Možda dušman 

Već amo kroči harajući polja 

I šume guste plamenom i mačem . . . 



HRVOJE 

Pobiediti će naši , . . vjeruj . . . hoće . . . 

— Još sja nam slava kralja Krešimira 
U ovoj zemlji rođenoj i dragoj, 

U širnom moru i dalekom nebu. 
Obasutome jasnim zviezdama . . . 

I svaki kamen, 

Svaka gruda zemlje 

I svaki hrast 

I val i sve ti šapće 

Životom tajnim, velikim i vječnim . . . 

KRALJ STJEPAN 

omamljen Hrvojevim riječima: 

Kralj bijah zemlji ovoj . . . 

Sada gledam 
Svršetak svoj . . . 

I nigdje tračka sunca. 

Ni davne slave nestalijeh dana. 

Što zlatila je krunu kraljevsku . . . 

— Ah, ništa . . , ništa . . . 

Samo mrak i tmiifa . . . 

— — A tamo pada lišće posljednje 
Sa dubova . . . 

O, gledaj, mirno pada 
Na noćnom sjaju bielom . . . 

Vjetar šumi 

I bruji tajna, smrtna pjesma noći . . . 
HRVOJE: 

Ožalošćen si odveć . . . 


KRALJ STJEPAN 

opet se smračio: 

Jer ih vidim, 

Gdje dižu ruke, gdjeno priesto ruše, 

Na kojem nema nikoga, da brani 
I kraljevstvo i krunu . . . 

sklopio je vjeđe. 

O, da mogoh 
Na bojište 

Pa ondje umrieti! . . . 

I slušat jeku bojnijeh kopalja 
I zveket smrtni mačeva i striela; 

Pod stiegom slavnim velike slobode 
Zaklopit oči . . . 

Ćutjet toplu krv, 

Gdje protječe iz srca kvaseć zemlju, 

I slušat, kako kliču pobjedu . . . 

O, da sam mogao! - — ' - — ' - — ' 

Drhtnuvsi. 

Ali ovdje . . . 

— - — Slušam 

I slutim, čeznem, ginem, umirem . . . 

Oh, Hrvoje . . . ah, teško li je umriet, 

Kad ostavljen si, sam i nesrećan . . . 

HRVOJE 

gleda ga suznih očiju i klone do njegovih nogu glasno zajecavsi. 

KRALJ STJEPAN 

postavi mu ruku na glavu, blagim mirom: 
Ti plačeš, starče? . . . 

Čemu? ■ — ■ — 

Kraj je ovdje, — 

I ništa zato . . . tako biti mora . . . 

Ne . . . nemoj plakat . . . 

Sjećaš li se, kad sam 
Još malen bio . . . 

Perivojem si me 
Za ruke vodit znao . . . 

HRVOJE 

ljubeći mu ruku, u suzama: 

Sjećam . . , sjećam . . . 

KRALJ STJEPAN: 

To bjehu dani sreće . . . 

Kolko puta 

I ovdje znadoh čeznu t kasnije, 

Da povrate se . . . 

Ali nikad više 
Povratili se niesu . . . 

HRVOJE: 

Kralju moj! . . . 

KRALJ STJEPAN 

smireno : 

Kralj bijah . . . 

Sad sam samo sjena puka, 

Što udes čeka svoj . . . 

DRUGI FRATAR 

dolazi naglo s lijeva, usopljeno: 
Pojavio se . . . 


Tko? 


HRVOJE 

ustao je i otro suze: 


DRUGI FRATAR: 

Glasnik . . . 

Jezdi kao vihor . . . 


KRALJ STJEPAN 

uzrujanim glasom: 

Glasnik? 


DRUGI FRATAR: 

S vrhunca kule gledah čekajući 
U mjesečnu tišinu . . . 

Tada bijesnu 
U klancu koplje ... 

Pojavi se konjik, 

Što skrivala ga šuma oku mome . . . 
U tili čas kroz uvalu proleti 
Na zapjenjenom konju . . . 

— — Sad će banut . . . 

Gledajući s trijema dolje. 

Sve bliže jezdi . . . 



HRVOJE 

pošao je također na trijem: 

Dugi plašt se vije 
Ko oblak za njim • — . — — 

Evo ga na mostu . . . 

DRUGI FRATAR 

sa zebnjom: 

Oh, Što će javit? . . . 

KRALJ STJEPAN 

sam u mjesečini, postavio je ruke na srce: 

Ne bij tako bolno; 

Još samo čas • — i otkrite će biti 
Sve čežnje noći turobnijeh . . . 

— Daj mi 

I ovu čašu, Bože veliki. 

Do zadnje kaplje ispiti . . . 

I bit će 

Kraj tuzi ovoj, što me muči jadna . . . 

DRUGI FRATAR 

gledajući neprekidno s Hrvojem s trijema: 
Već ulazi na vrata . . . 

HRVOJE 

sišavši k Stjepanu, nesigurno: 

Čuj me, kralju, 

Zar ne bi pošo možda? . . . 


KRALJ STJEPAN 

ustane opirući se o naslonjač, čvrstim pogledom: 

Znam, što hoćeš . . . 

Ne bojim se . . . 

Pa ako je i pala 

U grobnu bezdan slava prošlih dana, 

Pa ako glasnik 
Javi smrt i poraz, 

Tad i ja past ću 
Gledajući noć 
I umrieti — — — 

GLASNIK 

došao je s desna zaprasen i znojan, u oklopu, izmučen i postrapan 

krvlju. 

KRALJ STJEPAN 

pokroči spram njega, jednim dahom: 

Šta nosiš? — — ■ — ■ 

GLASNIK 

zadnjom snagom: 

Pobjedu . . . 

KRALJ STJEPAN 

uzvine ruke u vis i zadrsće kao pred nenadanim bljeskom. 

HRVOJE 

prihvatio ga, da ne posrne: 

Umiri se . . . 

KRALJ STJEPAN: 

O, ja sam spokojan 
I miran . . . 

Slušaj . . . pobjedu nam nosi . . . 
Glasniku. 

Govori . . . Kazuj . . . 

Jer smo puste noći 
I dane biedni predali u stravi 
Očekujući glase, — 

Sad su došli — — 

- — O, zbori, kazuj. 

Razbij zadnjim mahom 
Svu tugu gorku. 

Što nam srca veže . . . 

GLASNIK 

dišući na mahove teško: 

Još i sad gledam 

Pogažena trupla 

I krv i znoj 

I kosti slomljene 

Pod kopitima bojnih konja . . . 

Vidim 

Sve. suze, jad i očaj samrtni 
I čujem jeku smrti • — - — — 

Prestane na časak. 

— Dođosmo 

O sunčanome krvnom zalazu 
Na bojište . . . 

\ 

Sva koplja bijahu 

Od silnog ruja pozlaćena, sjajna . . . 

I bješe mir — — — 

Ko prije burnog biesa, 

Kad šuti sve u šutnji zlokobnoj . . . 

Tek usopJjeni dah se čuo; 

Strašnim 

I divljim sievom sievale su oči 
Pod šljemovima opuštenijem — — 

— Sunce 

Za plavetne se gore spuštalo 
I nestajalo — — - — 

KRALJ STJEPAN 

ostao je držeći Hrvoja za ruku, a oči mu grozničavo sjaju . 

GLASNIK 

otire rukom uznojeno čelo: 

Ali tad se začu 

Na čelu naših četa silan glas 

Ko gromni huk . . . 

Pojurismo . . . 

I sinu 

U bojnoj buci oštri mačevi, 

Zaletiše se jedni na druge; 

I bodi, sieci, ubijaj i kolji, — 

Sve dalje, napried — — — 

Striele zuje, šume 
I udaraju o grud . . . 

Konji lete 

I posrću na mrtvim truplima; 


Krv teče, gine, puši se ko magla, 

Što smrtnom sjenom pogled prekriva , . . 
- — — A napried jezdi onu krvi sav 
I diže mač i ruši kao rieka 
Obarajući na tlo krvavo 
Sve, što mu na put stane . . . 

Junak, div! — 

Sve dalje . . . dalje . . . 

U šuti opet. 

KRALJ STJEPAN 

drhtavo: 

On je ... on je to . . . 


GLASNIK 

nastavljajući: 

I tako padne noć . . . 

U mračnom mraku 
Ozvanjala su brda i doline 
Od teške jeke teških buzdovana, 

A biesno jato 
Jurilo je dalje 

I sijalo u tami crnu smrt . . . 

- U vici groznoj. 

Uzdahu i kletvi 
I škripi, plaču, 

Zanosu i smrti — 

Pomolio se mjesec sipljući 
Okrvavljenim poljem krvav sjaj . . . 
A borba grozna 
Orila se u noć. 

Sve dok nad gorom 
Ne javi se divna. 

Daleka zora ... — — — 

Klonula su koplja 
I mačevi, 

A bliedo jutro stravnim, 
Nedohitnijem, mutnim pogledom 
Pogledalo nas . . . 

Pauza. 

Dušman pobježe, 

A mi u suncu pobjede i slave 
Povratismo se . . . 

Jezdio sam napried 
Da dojavim vam . . , 

Vojska kreće za mnom, 

I domala će prva koplja bojna 
Odsievnut na vidiku . . . 

KRALJ STJEPAN 

nedogledna, rasplamsala pogleda: 

Vidim . . . vidim . . . 

Na mjesečini barjaci se viju, 
Okrvavljeni naši barjaci — 

I ovjenčani suncem, pobjedom . . . 

Sve bliže kreću . . . evo, ovdje su . . . 
Junaci divni . . . s obraza im sieva 
Neokaljani ponos djedovski . . . 

I gora šumi radosnijem jekom, 

A valovi pozdravljaju ih gordi 
Razbijajuć se o hrid kamenu — — — 


— Oj, zdravo . . . zdravo, osloboditelji! . . . 
Sve naše suze, 

Patnje prepaćene. 

Svu bol i tugu 
Zemlje ostavljene, - — 

Za uzdarje vam evo . . . 

Zdravo! . . . ah! . — — . — 

Klone, a sva trojica ga pridrže i polože u naslonjač. 


HRVOJE 

tiho : 

To bješe odveć . . . 


DRUGI FRATAR 

isto tako: 

Slab je . . . 


HRVOJE 

stavio mu ruku na čelo: 

Kako gori . . . 

Užarilo se lice; 

Ruke su mu 
Ohladn jele ko led . . . 

DRUGI FRATAR 

poluglasno: 

Ugasit će se 
Života trak . . . 

HRVOJE: 


Umukni . . . 

KRALJ STJEPAN 

rastvorio je lagano oči i pogledao sve oko sebe: 
Gdje sam? . . . 

HRVOJE: 

Kralju, 

Zar ne poznaš nas? . . . 

KRALJ STJEPAN 

umorno: 

Sad se spominjem . . . 

Doglasiše mi pobjedu . . . 

Da, znam . . . 

Odmorit bih se htio . . . 

Pođite ... — — — 

Odlanulo mi, kao kad se teško 
I silno breme svali s grudiju . . . 

Oj, sad bih pošo 
Nekuda daleko — 

U beskraj nekud neznani i bajni . . . 

DVORANIN 

izađe s lijeva. 

KRALJ STJEPAN 

Hrvoju: 

Moj dobri, starce, zbogom, 

Mi ćemo se 
I vidjet još . . . 

stisne mu nijemo ruku i odlazi na desno. 

DRUGI FRATAR i GLASNIK 

idu za njim. 


KRALJ STJEPAN 

Dvoraninu: 

Ja usnuti ću sada, 

Driem hvatati me stao lagodan 
I blag . . . 



KRALJ STJEPAN: 

Idi.. . ostavi me . . . 

Sve umornije. 

Tišinu želim . . . 

Želim snivati 
I biti sam — 

U noći sanjivoj. 

Laganoj, plavoj noći mjesečnoj — 

DVORANIN 

izlazi na lijevo. 


KRALJ STJEPAN 

ostane sam oslonivši glavu nauznak i sklopivši oči. Mjesečina se 
prolijeva njegovim blijedim licem i čelom , a u dalji se čuje kroz 
tugu ogoljeloga granja laki šapat vjetra. 

NEDA 

pojavila se na desnoj strani trijema u dugačkoj halji, plave, ra- 
spuštene kose, — bijela kao san; ustavila se časak spazivši Stje- 
pana, a onda siđe i položi mu ruku na čelo. 

KRALJ STJEPAN 

nepomičan: 

Znam ... ti si došla . . . 

Čeznuo sam davno 

Za sanjom svoje mrtve mladosti . . . 

Sad dolaziš 

U tuzi noći sjajne 

Lagano, tiho, nečujno ko smrt . . . 

NEDA: 

U hramu bijah . . . 

Molila sam za te . . . 

KRALJ STJEPAN 

kao gore: 

Ko dragi sjesti, 

Što izlazi iz groba 
I javlja se u magli uspomena. 

Kraj mene stojiš . . . 

Dođi . . . daj mi ruku . . . 

NEDA 

klekne kraj njega i primi ga za obje ruke. 

KRALJ STJEPAN 

rastvarajući polako oči: 

Oh, uviek liepa . . . 

Liepa kao noć, — 

Daleka, plava noć . . . 

I pramovi 

Još uviek meki, mirisni i dugi, 

A oči? — — 1 • — suzne . , . 

Plakala si? . . . 

NEDA 

spustivši glavu na njegova koljena: 

Za te . . . 

KRALJ STJEPAN 

spokojno: 

Povratila se ljubav. 

Pusti suze 
I budi vedra ... 

Evo, ja sam srećan ■ — 

Ah, iza dugih ljeta . . . 

Pogledaj me . . . 

Da.. . iste one oči . . . 


8 Galović, Drame II 

NEDA 

podigla se: 


Molila sam 

Za našu ljubav davnu . . . 

Molila sam. 

Da opet svane proljeće ko onda, 
Kad bijasmo u vrtu samotnom — 
U osami . . . 

KRALJ STJEPAN 

ustane i prihvati je za ruku: 

Ti spominješ se toga? — — - 
Ja mišljah, da si sve zaboravila 
U mraku boli naše . . . 

NEDA 

dubokim , jasnim pogledom: 
Uviek živi 

U duši mojoj onaj dan . . . 

— Vedrina 

Na sinjem bješe moru . . . 

Šapat dragi 

li sjeni blagoj vlačio se lako 
Do moga srca . . , 

KRALJ STJEPAN 

saptom: 

Ti se toga sjećaš? . . . 


( 

NEDA 

kao gore: 

A nad nama u slobodnoj vedrini 
Prolietali su bieli oblaci 
U nepovrat — i odnijeli sreću . . . 

KRALJ STJEPAN 

drhtavim žarom: 

A onaj c jelov? 

NEDA 

sklopila je vjeđe: 

Još i danas gori 
Na čelu mome . . . 

KRALJ STJEPAN: 

Spustila si glavu 
Na moje grudi . . . 

Ja ti šaptah sneno — 

Sav omamljen . . . 

NEDA 

spuštenih ruku: 

I rastasmo se . . . 

Teške 

I tužne dane trajala sam sama - — 
Bez tebe i bez tvojih cjelova, 

A1 moradoh . . . 

Koliko noći plakah 
Zazivajući prošlost . . . 

, — - — Sanjah često, 

Da prolazimo vrtom, punim cvieća, 
Kroz žarki drhtaj zore ružične; — 

Ti bereš ruže, mirisne i rosne, 

I preda me ih siplješ, bacaš, truniš . . . 
Ja vijem vience, 

Pune pregršti, 

Pa polazimo na hrid povrh mora 
I bacamo u zlatne valove 

S visoka vience šarne — 

Prenuh se, 

A svuda tama povlači se tmurno 
I gleda u me mrtvo, niemo — — 

- — Ništa . . . 

U tami sanje nestadoše moje . . . 
KRALJ STJEPAN 

klone u naslonjač, prekrivši lice rukama: 

A zašto sve to? ... f 

Zašto? . . . reci mi . . . 

I gorki očaj samotnijeh noći 
I bol i jad, — 

O, Nedo moja, zašto? . . . 

NEDA 

tvrdo i neumoljivo: 

Pred jednim boštvom valja spustit čelo, 
Ugušit svaki drhtaj srca svoga . . . 

— — Ja klečah pred njim 
Plačući i moleć, 

A1 u njeg nema milosti za boli 

I nevolje . . . 

Na tronu kraljevskom, 

Nedohitnijeh, sliepih očiju 
Ukočilo se . . . 

Snaga duše moje 
I plamen srca — - 
Sve se slomilo 

Pred njegovijem tajnim pogledom. 

Što vapi spas — 

Ah, glasom očajnika • — 

Kroz uzdah biedni nevoljnoga roda . . . 

KRALJ STJEPAN 

kao gore: 

O, noći pusta . . . 

NEDA 

plava i nepomična: 

Lutali smo dugo 
U sutonu ko sjene . . . 

Danas opet 

Spomenusmo se minulijeh snova — 

Ko neznanici, što se nađu negdje 
Na neznanome putu noćnome . . . 

I opet ćemo poći nekuda 
U bescilj kao sjene . . . 

Nestati 

S vidika zaviek . . . 

— — Zbogom . . . 

Ispruži obje ruke spram Stjepana. 

KRALJ STJEPAN 

ustao je opet držeći je za ruke ; plamenim pogledom, punim čežnje: 

Stani . . . ostaj . . . 

Zar nestalo je sve? . . . 

Zaboravi 

Na prošlu tugu, jad i očaj pusti; 

Zaboravi, i proljeća se sjećaj 
I ljubavi i c jelova i sunca . . . 

O, Nedo moja! . . . 

Privlači je lagano k sebi oslabjelim, drhtavim rukama. 

NEDA 

stoji časak bez daha, zatim osloni glavu na njegovo rame i šane kao 

kroz san: 

Ljubim te . . . 

KRALJ STJEPAN 

privio je naglo na grudi, uzrujanim, suhim glasom: 

Oh, moja . . . 

I samo moja . . . 

Ostanu u nijemom, čvrstom zagrljaju, a mjesečina se prolijeva kraj 
njih, blijedo i sneno. 

KRALJ STJEPAN 

podigne glavu, gleda u Nedine oči, pa je polako privodi k prozoru: 
Sad sam opet jak 
I snažan kao nekoć . . . 

Pođimo, 

Ja povest ću te kroz tišinu noćnu 
Do žala tamo . . . 

Ondje ćemo klonut 
I slušat pjesmu davnu . . . 

Ljubit ću ti 

U sjeni čelo, oči, toplu grud 

I šaptat u snu 

Ljubav, zanos, čežnju . . . 

NEDA 

spusti opet bez ijedne riječi glavu na njegovo rame. 

KRALJ STJEPAN 

glasom punim života, koji odsijeva posljednji put u njegovim sjaj- 
nim, dubokim očima: 

Povratilo se sunce . . . 

Nova snaga 

Kroz žile moje struji, protječe — 

Na tvojoj grudi . . . 

Dođi, dođi bliže, 

Iz tvojih usna ispiti ću život 
Do zadnje kapi . . . 

Poljubi je dugo, bezmjerno. 

NEDA 

zadršće lako. 

KRALJ STJEPAN: 

Dršćeš? 

NEDA: 

Noćna ptica 
Proletjela je kraj nas . . . 

KRALJ STJEPAN 

gorućim šaptom: 

Daj mi usne . . . 

Još jedan cjelov. 

Silan kao čežnja 
Daleke noći . . . 

Poljubi je nanovo; uto mu ruke klonu, on posrne i pridrži se za 

naslonjač. 

NEDA 

u strahu: 

Šta je? . . . 

KRALJ STJEPAN 

klone kraj naslonjača i hladnim, ukočenim pogledom: 

Cvieće pada 
S visina rajskih . . . 

Evo vienca zlatnog 
Na tvoje čelo . . . 

Dođi k meni, dušo. 

Na bielom cvieću usnut ćemo san, 

Neizmjeran i vječan . . . 

Dođi, dušo . . . 

Glas mu utihne. 

Mjesečina je počela bivati sve bljeđa i odaljenija, dok se ne izgubi 
posvema — negdje za dalekim gorama. 


I: 

| 

KRALJ STJEPAN 

prene se i pruži još jednom obnemoglu ruku spram prozora: 

O, gledaj, kako mjesečina mrije, 

I zviezde gasnu pustim nebištem . . . 

Velikom, zadnjom Čežnjom. 

Još jedan tračak . . . 

Jedan — — 

■ — Posljednji — — - • — 

Umre. 

NEDA 

prihvatila se grčevito desnicom za grudi i ostala u mraku kraj pro- 
zora, sama. 

Dvorana je neko vrijeme potpuno tamna samo se u kandelabru 
lagano dimi crvenkasto, slabašno svjetlo , dok ne počne kroz šum 
jesenjega vjetra do pirati izdaleka rumeni, krvavi žar. 

PRVI FRATAR 

ulazeći s desna, zanosno: 

Oh, idu . . . idu . . . 

Kriesovi se žare; 

Sva gora plamti . . . 

Nose pobjedu • — • — ■ — ■ 

Opazi mrtvoga kralja, uzmakne koračaj natrag, stoji časak prene- 
ražen, a onda klekne, pa se prekrsti. - — Šutnja. Žar krijesova biva 
sve jasniji, krvaviji i veličajniji. 


ZAVJESA 


MORS REGNI 

TRILOGIJA 

DIO TREĆI 


LICA: 

PETAR SVAČIĆ 
KRALJ KOLOMAN 
HRVATSKI VOJNIK 
JEDNA ŽENA 
PRVA 
DRUGA 
TREĆA 
ČETVRTA | 

PETA 


1 ponoćna sjena 


Ponoćne sjene. 


Gvozd. • — Proljetno doba. 


JEDINI ČIN 

Visoko, stoljetno hrašće. Sve su grančice bujno prolistale , kao da 
se prastaro stablje probudilo na nov, pomlađeni život. U pozadini 
proplanak, otkuda se vide daleka polja i plavkasti brežuljci. Lijevo 
strmina, kojom se uzlazi dalje u goru. Mahovina, paprad i šumsko 
bilje prekriva zemlju, štono je usnula u sjeni zelenoga, sraštenoga 

granja. 

Noć. Vjetar zavija, huči, sumi, svija staro granje, pa poleti opet 
dalje pjevajući svoju pjesmu — turobno i jadno kao nad pustim , 
zaboravljenim grobom. 

Iz daljine se čuje gdjekoji vapaj, krik, uzdisaj, zveket mača, — i sve 
utihne, samo vjetar zaplače na časove, bolno — kao zalutali putnik 
u mraku olujne pustoši . . . 

Neko je vrijeme sve prazno, a onda nasrne s desna Petar Svačić, 
s mačem i štitom, u oklopu, visoko uzdignuta šljema, poškropljen 
krvlju, ponosan i silan, i glas mu zaori poput groma, moćno i 

snažno. 

PETAR SVAČIĆ: 

Oj, stani . . . stani, da se ogledamo , . . 

Kud bježiš? . . . Čekaj! . . . 

Trgni mač! . . . 

— — Ah, ništa! . . . 

I opet ništa! — — 

Gdje sam? . . . Mrak . . . Tišina . . . 

Utihnuo je vjetar . . . sve je mirno 
I spokojno. ■ — 

Al’ kuda umače? 

Na dohvatu mi bješe izdajnik. 

Već htjedoh da ga smlavim ■ — - — — 

Nestade 

S vidika, ko da proguta ga grob . . . 

Do na kraj svieta ja ću za njim poći, 

Rt mača mojeg stići njega mora — 

Pa ma u paklu samom! . . . 

< — Noćni dusi 

I srde kobne, vodite me napried 
Do cilja mog! — 

Vi kažite mi put, 

Gdje strgnuti ću žig sramote strašne 
Sa izdajničkog čela roda moga! 

Povedite me u planine puste. 

Da ugledam još jedan trak slobode! . . . 

Pokroči na lijevu uzbrežinu, ali se na visini pojavi blijeda Žena, 
zavila crninom i rasjana mjesečinom, što je počela padati između 
zelenoga granja na tle. 

PETAR SVAČIĆ 

ustavi se i zavapi: 

Ah! — Tko je ono? . . . 

Jesi T duh ii' čovjek? . . , 

Što tražiš ovdje? — Zbori! Tko si? 

ŽENA 

sumornim glasom: 

Žena . . . 

PETAR SVAČIĆ 

poput jeke: 

Što tražiš ovdje? — 

ŽENA 

kao gore: 

Vidjela sam krv, 

Gdje u dolini prolieva se . . . 

Vidjeh, 

Gdje bratski mač se o grud lomi bratsku . . . 

, — Što tražim ovdje? — 

Gledam crnu smrt, 

U crnom plastu kako prolijeće 
I nosi zator . . . 

Bježim gorom pustom 
I tumaram i plačem — ■ — 

— Kad bih mogla 
Da istočim u tuzi golemoj 
Jadovitijeh suza more cielo 
I njima isprat kletvu užasnu 
Sa rodne zemlje, krvlju polivene, 

Neokaljana da nam opet bude! - — «— 

PETAR SVAČIĆ 

poniknuo je oslonivši se o stari, stoljetni hrast: 

Oj, moja zemljo jadna! — 

Krv se puši 

Još i sad u noć turobnu i sjajnu 
Na izranjenim tvojim grudima . . . 

Obamrlo i sliepo zriju oči 
U mjesečnu, suzovitu tišinu . . . 

ŽENA 

još uvijek na visini: 

Tumarala sam gorom zelenom, 

I nigdje nikog, — 

Sve je ostavljeno . . . 

Posakrile se vile u noć tavrnu, 

A ponoćne i bliede aveti 
Povedoše u biesnom mraku divlje, 
Strahovito i mračno kolo svoje . . . < — - — ■ 

Još uviek ponoć ovija nas nujna 
I šapće stravnim šaptom tugu smrti; - — 

A zore nema, •— 

Zora je daleko! . . . 

PETAR SVAČIĆ 

uzdahne mučno i hoće da pođe dalje u goru. 

ŽENA; 

Kud ideš? 

PETAR SVAČIĆ: 

Ne znam . . . 

Olovna težina 

Na moju grud se spušta . . . 

Poći ću 

Daleko nekud . . . 

Bolnim ponosom . 

Znaš li, tko sam? — 

ŽENA: 

Znam . . . 

Sa čela tvojeg strgnuli su krunu 
I bacili je pod noge tuđincu; — 

Ti kralj si moj! . . . 

PETAR SVAČIĆ: 

Prognanik noćni ja sam, 

Što zalud traži, gdje da sklone glavu . . . 

Prognanik biedni, kralj i nesrećnik, 
Što vidio je dom, gdje umire, 

A braća dižu ruke krvave 
I krune stranca . . . 

Pusti me da pođem 
U pustoš tamnu, gdje se ne čuje 
Ni jedan glasak sunca ni života; — 

I smrt ću ondje dočekati željno 
I pogledat joj sliepe zjenice, 

U kojima će možda sievnuti 
Žar posljednje slobode . . . 


ŽENA 

blagim mekanim glasom: 
Ostaj ovdje 

I snivaj slatko, ja ću bditi . . . 

Snivaj! — — 

Izgubi se među drvećem. 

PETAR SVAČIĆ 

ispruživši ruke za njom: 

Oj, dobra dušo, ostaj časak ovdje! 

Ti zboriš tako milo, slađano — — ■ 

— Već otišla je . . . 

Sad sam opet sam . . . ■ — ' - — ■ 

I umoran sam . . . 

Nekud mi je lakše 
U mraku ovom . . . 

Skinuo je šljem i odložio oružje. 


Mjesečina sjajna 
Kroz granje puzi . . . 

Čini mi se, kao 
Da netko šapće . . . 

Spusti se na zemlju i poljubi je. 

Draga majčice, 

Daj počinka svom izmučenom sinu! ■ — — ■ — 
Oj, kako diše zemlja lagodnim 
I blagim daškom! . . . 

Ovdje krvi nema, 

Ni uzdisaja smrtnih - — - — 

Ništa nema . . . 


Sve tišim glasom. 

Oj, draga zemljo! — - — 

Ćutim miris sneni. 

Što na grud pada poput melema; 
To hrašće staro bolno izdiše . . . 

Oj, davno, davno niesam bio srećan 
I smiren kao sada — — — 

— — Ah, na ovoj 

Visini liepo umrieti bi bilo! — . — — 



Usne. 


Između stovjekog stabalja počinju se polako izvijati bijele, ponoćne 
sjene. Duge se odore povlače na sjaju mjesečine kao daleki san, 
a vjetar lagano šušti ponad zelenih krošanja otajnim, ponoćnim 

daškom. 

PRVA SJENA 

plavokosa , vitka djevica ; pogleda sjajnog i dalekog: 

Perune vječni, desnicom gromovnom 

Što vladaš Nebom, Suncem i Zviezdama, — ■ 

I dusi moćni tamnijeh dubrava. 

Dalekih voda, neznanih oblaka, — 

Poletite sa sunčanih visova, 

Pojavite se, ovamo siđite, 

Gdje gasne tužno kraljevstvo hrvatsko! . . . 

Probudila nas jeka grozovita 
I zveket bratskih striela i mačeva. 

Izidosmo iz grobova stoljetnih 
Ožaloštenih, čemernih srdaca — 

U muklo doba, grobnoj o ponoći — 

I molimo vas, bogovi Svevišnji, 

Da dom naš biedni milosno spasite! . . . 


U crnu tugu zemlja se zavila. 

Jer tuđinsko je pogazi kopito, 

I domala će tuđin pokročiti 
Na posvećeno priestolje djedovsko, 

I njegovo će čelo da okrune — 

Ah, slavnom krunom neharni sinovi, — 
Oj, spasite nas, bogovi svemoćni! . . . 



Perune vječni, desnicom gromovnom 
U crni prah ih šatri, da nestanu 
S vidika zaviek u noć strahovitu; 

I daj da opet Hrvatska uskrsne 
U slavi sunca, moćna i velika; 

Daj, da se ori s visova gorskijeh 
Do morskih zala poklik neizmjerni 
Slobode drage, davne i sunčane! . . . 

DRUGA SJENA 

visok, stasiti muž: 

Sa Karpata ledenijeh. 

Preko gora i dolova, 

Snažna srca, snažne piesti 
Vodio sam rod svoj smjelo < — 

Sve do mora plavetnoga . , . 

Sinu sunce davnih sanja, 

Svanu zora novih dana. 

Kad na vršku Velebita 
Palila se žrtva prva 
Bogovima roda moga! . . . 

Sievale su oči sviju 
Zanosnijem sievom sjajnim . . . 
Sreća, slava. 

Ponos, sunce! — — 

Pjesma davna orila se 
Sa visine k moru sinjem! . . . 

— — Sunce davno 
Zapalo je — — - — 

Sinoć umrie tračak zadnji 
Iza gora usnulijeh, 

A kad sutra zora svane . — 

Blieda zora bliedih dana — 

I kad zasja bliedim sjajem 
Ropska čela roda moga, 

Prekriti će tužno lice 

Oblacima gorke tuge — 

Zastiđene zelen-gore 
Šutjeti će 
Mrtvo, niemo — 

Kao pred smrt, 

Jer će njima 
Izdajnici povest kralja 
Preko svoje braće mrtve . . 
Gavrani će graktat vrani 
Izdajničku pjesmu crnu 
Opojenih, 

Omamljenih 

Izdajnika zemlje svoje - — ■ - — ' ■ — 1 


TREĆA SJENA 

plemenitoga muskaračkog obličja: 

Dizali smo ponosito 
U slobodi jarkog sunca, 

Navrh sinjih gora plavih 
Mač otaca preslavnijeh . . . 

Čuvali smo svojim žićem 
Širna polja, 

Tamne luge 
Od kopalja franačkijeh. 

Da unuci djece naše 
Slobodnijem dahom dišu 
Na slobodnom pragu svome, 

Pod slobodnim nebom plavim . . . 
Danas opet kletva davna 
Davnih' dana užasnijeh. 

Što me sori u grob crni, 


Javila se, 

Pružila je 

Gladne pandže donoseći 
U prokletom srcu svome 
Smrt kraljevstvu 
Stoljetnome . . . 

— — Iz grobova ostavljenih 
Dizat će se u noć strašnu 
Plač i lelek 
Vapaj, suze . . . 

Zaplakat će bliede sjene 
Gledajući, kako mrije, 

Trne, gasne slava pređa . . . 
A na pragu kolibice 
Pričati će majka djeci 
O slobodi davnih dana, — 
Jadnoj djeci, što će sagnut 
U prah crni čelo svoje 
Ispod jarma tuđinskoga . . . 



ČETVRTA SJENA 

junačan kraljevski mladić: 

Na du vanjskom polju slavnom 
Gledah sreću. 

Gledah ponos. 

Slavu roda hrvatskoga . . . 

Gledah vedro nebo sinje 
I radosne, sjajne oči. 

Što su srećne ugledale 
Prvog kralja hrvatskoga . . . 

Na du vanjskom polju slavnom 




1 : 

Gledah vile suđenice, 

Gdje se jate. 

Gdjeno lieću 
Proričući sjaj i sreću — 

Sunčanu i veličajnu . . . 

. — ■ Samo jedna, mrka lica, 

Podigla je ruku bielu 
Prema suncu velikome, 

A iz crnog, tamnog oka 
Ko da sievnu blieda munja, 

Što će srušit na tlo pusto 
Priesto, krunu, • — 

Žezlo, sunce — ■ • — — 

Na duvanjskom polju slavnom 
Gledah zanos roda svoga, 

A na Gvozdu gledam samrt. 

Gdjeno kroči nemilice — 

Hladna, grobna, 

Sliepa, niema . . . 

Zemlja šuti izranjena 
Kao majka, kojoj ote 
Dušman strašni čedo malo 
Od njedara < — zgazivši joj 
Kletom nogom grudi biele . . . 
Gledah sreću, 

Gledah ponos, 

Slavu roda hrvatskoga, 

A sad gledam navrh Gvozda 
Tugu, smrt i očaj boni. 

Krv i suze, smrt slobode. — - — — ■ 

PETA SJENA 

sjedokos starac: 

Slušam glase mrtvih dana, 

Kad pred tronom kraljevskijem 
Ponositu po gnu šiju 
Svaki dušman našeg roda; 

Kadno bljeskom svemoćnijem 
Zasja zlato krune slavne . . . 

Slušam šapat plavog mora. 

Kako priča oblacima 
Divotnijem priču slave ■ — ■ ■ — — 

— — Slušam . . . slušam šapat kobni 
Crnih gora i planina 
Kroz daleku tamu noći. 

Kako šapću stravno, tužno 
I uzdišu dahom bolnim, 

Jer u mraku njinih sjena 
Sniva zadnje, smrtne sanje 
Kralj hrvatski; — ■ 

A daleko 

Tamo pokraj bajnih žala. 

Gdje masline sniju lake 
Kraj lovorja zelenoga; 

Tamo, gdjeno sunce ljubi 
Mrtve ploče mrtvih kralja, 

Mrtvu slavu domovine ■ — - — • — 
Tamo će se krunit tuđin 
Na priestolju okaljanom, 

U grimizu krvavome — 

Krunom Petra Krešimira ■ — • — ■ — 

PRVA SJENA 

nagnula se nad Petra Svaeića: 
Oj, snivaj! . . . snivaj! . . . 

Nek ti gora priča 

Daleki sanak sunčanoga kraja, 

U kojem cvatu ruže rumene 
Pod cjelovima mladog proljeća 
Oj, snivaj slatko! . . . 

Slušaj priču bajnu 
O vilama, što zlatne kose pletu 
Kraj čudesnoga gorskog jezera 
U mrkoj sjeni starih hrastova . . . 

Oj, snivaj mirno! . . . 

Uspavanku davnu 

Nek šapuće ti zemlja djedovska 

Na mjesečini sumornoj i sjajnoj, 

U ponoćnome miru turobnom . . . 

Oj, snivaj! . . . snivaj! . . , 

Nek se duh tvoj vije 
Kroz viekove u pradavnu davninu. 
Da ugledaš u sanji sunčanoj 
Daleku slavu mrtvog kraljevstva! 

DRUGA SJENA: 

Nad tobom bdiju sjene 

Pitajući 

Tišinu muklu, 

Oblake i ponoć, 

Tajnovitijem plaštem štono skriva 
Budućnost pustu; — 

Pitajući, kad će 
Da umre noć? — . — 

O, snivaj zadnji san. 

Nad tobom bdiju sjene turobne, 
Obavite crninom tuge svoje! . . . 

TREĆA SJENA: 

Oj, kažite nam bogovi otaca, 

Što kraljujete vasmirom i suncem, 

Oj, kažite nam, hoće li se prenut 
Duh roda našeg?! , . 

Oblačine tmaste 

Rasiecite i bezmjernijem bljeskom 
Obasjajte planine, da se u mrak 
Vampiri noćni izgube i zginu. 

Da probudi se sve iz pustog sna. 
Strahovitog i krvavog i mračnog; — 
Da sine zora velika i rujna 
Nad kraljem zadnjim! , . . 

ČETVRTA SJENA: 

Recite nam vi — 

Oj, zviezde jasne, drhtave i dalke, 
Što pozirete sa visina plavih 
U noćni mir dalekim pogledom; 

U sumrtvome mraku hoće 1’ ikad 
Zasievnut kruna djedovskijem sjajem 
Nedohitnijem? - — — 


PETA SJENA: 

Mjesečina gasne. 

I domala u grobne ćemo dvore 
Povratiti se morat — • — — 

Vapaj tužni 

Odjekuje u samotnoj planini, 

A nigdje glaska utjehe u boli 
Neizmjernoj! ■ — ■ — ■ — ■ 

Zar doista će nestat 

I umriet narod, što je uviek znao 

Da brani grudu presvetu i dragu? — — 

Zar izdajnički glas će javit kobni 
Gromovitijem jekom u dalj širnu 
Strahotu smrti rodne zemlje naše?! ■ — 1 — - — 

PRVA SJENA 

podigla je ruke u noć: 

Perune vječni, bože gromovni, 

Zar nesta žara 
I snage silene 

U tvojoj hrabroj, božanskoj desnici? — — 
Objavi zoru. 

Gospode svesilni; 

Objavi sunce — ■ 

Vječno i veliko. 

Da rasja tminu 

Tuge i nevolje - — 1 — — 

i jetar zahuji jače a u daljini se začuje grmljavina. 

PRVA SJENA 

sve većim zanosom: 


Oj, vječni bože, 

Kojino silaziš 

S vrhunca svojih sunčanih visova, 

Daj, da nam ponosno 
Uskrsne Hrvatska ■ — 

U slavi sunca, 

Moćna i velika! ■ — ■ ■ — ■ < — 

Šum vijora raznosi njezine posljednje riječi pustom planinom. — 
Mjesečina je ugasla sasvim. Sjene nestaju u mraku. — Pauza. 

PETAR SVAČIĆ 

prene se oda sna, a pogled mu se izgubi u blijedom, dalekom, 
maglenom jutru: 

— ' - — ' Već sviće dan, i nestadoše sanje, 

Ko ružični kad mriju oblaci 

Pred smrtnim dahom tamnog sutona . . . 

— Oj, sanje puste! . . . 

Ustane i nehotice drhtne. 

Gdje sam? . . . 

Svud je mir • — — — 

Zar grob je ovo moj? 

Ah, nigdje nikog! — — 

Sjene sablasne. 

Daleke, tajne * 

U strahoti smrti 
Okružile me . . . 

I 

, — - — Sve je bio san, — 

I bojna vreva noći, krvi pune, 

I huk kopalja, 

Zveket mačeva 
I izranjena trupla razbacana 
I jecaj zadnji pogaženih grudi 
I sliepi pogled ugasloga oka, 

Samoća strašna zamrle planine, 

Ah, sve je bio tužni, bolni san! . . . 

KRALJ KOLOMAN 

dolazeći, s desna: 

Obrekoše mi, da će ovdje biti — — — 

PETAR SVAČIĆ 

začuvši njegov glas: 

Tko dolazi u ovaj noćni mir 
I muti pokoj moj? — — — 

KRALJ KOLOMAN 

zadršće: 

Taj glas! — — 

KRALJ KOLOMAN: 

Oj, tko si, i 

Te ne daš umriet pustom samotniku, 

Koj’ traži grob, a ne može ga naći, 

Jer sva je zemlja puna grobova! — — !| 

Oj, tko si ti, te lutaš neznanom Jt 

I smrtnom stazom? ■ — - — I 

Idi, nestani! • — 

Jer priestolje je ovdje nesrećnika, 
Što izdade ga narod! . . . 

Pođi, reci, 

Da zadnji uzdah kralja hrvatskog 
U slobodnoj se gori vinuo ■ — 
Daleko od svih — — — 

Idi! Što još čekaš? - — 

Što hoćeš? - — Tko si? — 

KRALJ KOLOMAN 

hladnim ponosom: 
Kralj sam hrvatski . . . 

PETAR SVAČIĆ 

strašnim vapajem: 

Ti? ... Ti si došo? . . . 

Htio si me vidjet 
U grobu mome; 

Pobjednijem glasom 
Zagraktati nada mnom, 

Tisnut nož 
U mrtvo srce! . . . 

Slomit zadnji stieg 
Slobode naše?! . . . 

- — Dođi ovamo, 

Jer samo jedan gledati će od nas 
Života sunce . . 

Pograbi mač. 

Dođi! . . . Bori se! . . . 

KRALJ KOLOMAN 

kao gore: 

Ja kralj sam tvoj . . . 

PETAR SVAČIĆ: 

Tuđinac ti si jadni. 

Što kopa mome rodu crni grob . . . 

Ja ne znam te . . . 

I zato vadi mač. 

Jer prije nego biela zora svane, 

Ja zgazit ću ti čelo — bacivši 
Tvoj trup za hranu vranim pticama, 
Da ispiju ti krv iz crnog srca . . . 


Izgubio si sve, 

I svaki, tko te nađe, ubit će te 
Ko izdajnika . . . 

- — Dođi . . . Predaj se . . . 

I vidjet ćeš — • — 

PETAR SVAČIĆ 

prekine ga, plamna pogleda: 

Nikad, nikada! — — 

Kralj hrvatski da bude rob tuđincu; 
Da zgazi ponos, slavu djedova, 

Da baci u prah barjak, posvećen 
I suzama i krvlju?! — — — 


KRALJ KOLOMAN: 

Ne bojim te se . . . 

Ti si izdajnik. 

Što diže ruku protiv kralja svoga, 

A ne vidi u biesu pustome, 

Da sav me narod izbra zanosnim 

I silnim glasom, koji zagluši 

Svu viku kletih, podlih izdajnika ... 

Plemići, vojska, narod, knezovi, — 

Sve ide za mnom — < tamo do mora. 

Da okruni mi čelo krunom davnom 
U kraljevskome gradu ... ' 

— Baci mač -v 

I predaj mi se . . . | 

Dođi . . . Bit ćeš prvi | 

Do priestolja . . . .§ 


KRALJ KOLOMAN 

gnjevno: 

Čuvaj se, 

Jer iza mene pratnja dolazi 
I ubit će te . . . 

Predaj mi se! . . . 

PETAR SVAČIĆ: 

Nikad! 

Do zadnjeg daha borit ću se smjelo 
I s tobom i sa izdajničkom braćom. 
Što kuju svojoj zemlji okove . . . 

Navali na nj. 

Sad trgni mač i gini! — — — 


KRALJ KOLOMAN 

uzmiče natrag braneći se štitom i mačem. 


PETAR SVAČIĆ 

navaljuje sve žešće upiljivsi u nj strahoviti svoj pogled. 

KRALJ KOLOMAN 

posrne i padne na jedno koljeno: 

Pomoć! . . . Pomoć! . . . 

HRVATSKI VOJNIK 

doleti začas iz sume s desna i potisne Petra Svačića natrag. 

KRALJ KOLOMAN 

bijesnim, hrapavim glasom: 

O, ubij ga; 

On ruku diže na me — ' 

PETAR SVAČIĆ 

ostane kao gromom osinut, desnica mu mrtvo klone, a blijede 
usne jedva dahnu: 

Ti... ti si Hrvat! - — — — 

HRVATSKI VOJNIK: 

Umri izdajnice! . . . 

Udari ga bijesno mačem u prsa. 

PETAR SVAČIĆ 

sruši se na tle. 

KRALJ KOLOMAN 

podigne se i odahne duboko: 

Nagradit ću te . . . idi . . . ja ću doći . . . 

HRVATSKI VOJNIK 

odlazi. 

KRALJ KOLOMAN: 

Ha, ha, ha, ha . . . 

U prahu ležiš sada. 

Braniču zadnji zemlje hrvatske! . . . 

Plien zvjeradi i gavranima crnim, 

Što pjevat će ti samrtno opielo . . . 

U prahu ležiš ko i zemlja tvoja — 

Pod mojom nogom . . . 

— — Krvav, jadan, sam — ■ — 

Sad smrvit bih te mogo, ponosni 
I gordi kralju! . . . 

Ostaj, 

Ja ću poći 

I zgrabit žezlo rukom gvozdenom 
I tresti njime, dok se ne sruši 
Vas narod kao i ti preda me, 

U lancima — ko roblje zgaženo . . . 

— Sad otvoren je put moj do mora! — - — - — 

Ode na desno. 

Razdanilo se. Iza odaljenih brda počinje se javljati prva rumen 
rane zore. ŽENA u crnini silazi opet s lijeva, dođe do Petra 
Svačića i nadnese se nada nj. 


10 Galovie, Drame 11 

ŽENA: 

Probudi se, moj kralju! — 

Zora sviće . . . 

PETAR SVAČIĆ 

uzdahne duboko: 

On bješe Hrvat! . . . 

ŽENA: 

Preni se i gledaj, 

Gdje rumen sjajna plave gore zlati 
I siplje tisuć ružičnijeh traka 
Na rodna polja . . . 

Sve se od sna budi 
I stresa crni sanak crne noći, — 

Oj, preni mi se i ti, 

Pogledaj 

U rosno krilo zelenijeh njiva, 
Obasutijeh cviećem crvenim. 

Što smrt ga rasu za slobodu djece . . . 

PETAR SVAČIĆ 

mučno : 

On bješe Hrvat! — - — — 

ŽENA: 

Jadnik, što ga smanu 
Tuđinac kleti... 

PETAR SVAČIĆ 

poduprijevši se o ruku: 

Kako peče rana, 

Oh, kako boli! . . . 

Bratski mač je zada — — ■ — 

Pridigne se jače. 

— Oj, proklet bio, ubojice strašni, 

Što rasjeko si mačem britkijem 
Grud kralja svoga! . . 

Sazdao si grob 
Slobodi . . . sreći . . . 

Vlačiti ćeš lanac 

Do konca svoga vieka sramotno! — • — — 

ŽENA: 

Ne kuni ga. 

Jer ugledat će i sam 
Sramotu groznu . . . 

Jednoga će dana 

Potražit grob svog kralja zadnjega, 

Da prelije ga gorkim suzama 
I da se digne raskajan i velik 
I trgne mač! — ■ — 

Ne kuni ga, jer minu 
Strahota noći, krvave i tužne, 

Jer pojavi se prvi pramen zore — — — 

Iz uvale se čuje zvuk trubalja, topot konjskih kopita, udaranje o 
štitove i radosno klicanje. 

PETAR SVAČIĆ 

trgne se: 

O, slušaj! . . . slušaj! . . . 

ŽENA 

zanijemila je i pogleda ga neiskazanim pogledom boli. Oboje ča- 
sak šute, zatim se ona prene i poleti na proplanak: 

Jao! — Pobjednika 

U slavlju vode preko rodnih polja — — 

— Oj, umri, zoro, 

Sakrij zlatno čelo. 

Da ne vidiš sramotu golemu, 

Da ne vidiš, gdje narod hrvatski 
Obnevidje i vodi silnika 
Na priestolje! , . , 

PETAR SVAČIĆ 

sluša daleke glasove, a oči mu plamte drhtavim žarom: 

Prikovaše me ovdje, 

Da čujem zadnji uzdah bolne smrti 
Na grobištu slobode — • — — 

ŽENA 

gledajući u dolinu: 

Eno ga, 

U rujni vis je ruku podigo, 

A mač se u njoj kriesi kao zmija, 

Ko strašni oštrac, što će rasjeći 
Nit posljednjeg života . . . 

Za njim srču 



148 


Vojnici, narod — 

Biedni nesrećnici! — 

I gaze trupla braće krvave 
I mrtve suze, što su ostale 
Na vjeđama; - — ■ 

Ah, suze posljednje! . . . 

Sve dalje idu, ginu, odmiču 
S vidika, 

Za njim hite jadnici 
U zanosu — — — 

— I nestadoše; — 

Eno, 

Još jedno koplje bijesnu podaleko 
U klancu pustom ■ — ■ — 

— ' Ništa . . ništa više — — ■ — • 

Pauza. 

Buka je utihnula. — Nad gorama se pojavio prvi trak zlatnoga 

sunca. 

PETAR SVAČIĆ 

izmučenim glasom: 

U svoj su pošli grob! — — — 

ŽENA 

došavši k njemu: 

Ti bliediš? — ■ — 

PETAR SVAČIĆ 

sklopljenih vjeđa: 

Teška 

I leđna ploča svalila se na me . . . 

, — Još čujem samo dašak lahora, 

Što moje čelo blago miluje, 

A u srce se vlači samrt crna 
Sve bliže . . . bliže . . . 

Ništa ne vidim — • — — 

Na zjenice mi pada mračna noć 
Daleka, pusta . . . 

— . — Pokraj sinjeg mora 
Na priestolju ga gledam . . . 

Kruna sieva 

Na dušmanskome čelu . . . 

Svi su pali 

Pred njega u prah . . . - — — — 

— Danas umrije 
I nestade zauviek kraljevstvo 
I davna slava mrtvih djedova . . . 

ŽENA 

gledajući spram sunca, preobraženim i zanosnim poklikom: 

Na istoku se eno javlja divno, 

Daleko sunce, pobjedno i žarko — — — 

— ■ Oj, snivaj, kralju, spokojno i mirno, 

Jer smrti nema! — — — ■ 

— ' - — I u ovoj zemlji 
Iz srdaca, što rasijana mriju 
Okrvavljenim poljem, — 

Zasjati će 

Daleko, bajno, vječno uskrsnuće, 

I planut sunce krvave slobode! — < — — ■ 

PETAR SVAČIĆ 

ispruži ruke k suncu, oci mu sijevnu, duboko odahne i protegne 

se mrtav. 

ŽENA 

ostaje nepomična, a sunce se uzdiglo visoko, veličajno i pobjedno 
— na vedrome jutarnjem nebu. 

ZAVJESA 


Hrvatska Smotra, knj. IV. (1908.), 
str. 212—221, 253—259 i 288—291. 



PISAR 

DRAMSKA STUDIJA U JEDNOM ČINU 

Lica: 


MATO, lugar 

KATA 

ĐURO 

ŽELJEZNIČKI STRAŽAR 
JEDAN GOSPODIN 
NJEGOVA ŽENA 
NJEZINA MAJKA 
JEDAN VOJNIK 
NJEGOVA ŽENA 
STARIJA ŽENA 
NJEZINA KĆI 
POŠTAR 
Nekoliko putnika 

Odigrava se u čekaonici seoske željezničke stanice 
neke jesenje noći. 


JEDINI ČIN 


Malena čekaonica zamazanih stijena , na kojima visi nekoliko voz- 
nih redova i plakata. U dnu prozora u sredini, s obje strane nje- 
ga po jedna drvena klupa. Desno isto takav prozor, pred njim 

veliki stol s nekoliko stolaca , a kraj prozora naprijed visi na 
stijeni ura njihalica. Lijevo vrata, a pored njih naprijed okrugla, 
željezna peć i škrinja za drva. Sa stropa visi mala petrolejska 

svjetiljka. 

PRIZOR PRVI 

Noć. U sobi je potpuni mrak, tek kroz prozor probija nejasno 
svijetlo, a napolju zavija vjetar, i kiša sipi jednolično i turobno. 
Vrata se polako otvaraju, vjetar navali jače u sobu, a Kata uniđe 
sva prokisla i drhtava klecavim korakom unutra. 

KATA uzdahne duboko: Ah . . . Zatvori za sobom vrata , 
strese kišobran i postavi ga u kut. Zatim sjedne k prozoru u dnu 
i upre pogled u pustu noć, punu magle, u obamrli okoliš, prekrit 
dalekom tamom . . 

STRAŽAR uđe s lampašem, ogrnut kabanicom i progovori 
širokim, prijaznim glasom: Dobar veče . . . 

KATA drhtavo, bijedno: Bog daj . . . 

STRAŽAR: A, ti si, Kata ? . . . Nijesam te ni prepoznao 
u tmini . . . Jesi li što nakisla? 

KATA: Prilično ... Ne koristi ni kišobran ništa, jer vje- 
tar puše . . . 

STRAŽAR: Prokleto vrijeme . . . Već tjedan dana kiša 
na kišu i nikako ne će da prestane . . . Sam vrag je šalje . . . 

KATA skučila se sasvim, ne odgovara. 

STRAŽAR: Napalit ću ja lampu odmah . . . Možda će 
još tko doći . , . Uzimlje stolac i uspevši se na nj napaljuje lam- 
pu, koja počinje za čas širiti sobom slabo , žućkasto svijetlo. Do 
vraga neka ide sve . . . Daju nam tako malo petroleja i od 
toga onda moraš sve rasvijetliti ... A je li ti zima, Kato? . . . 

KATA: Zima mi je . . . sva dršćem . . 


STRAŽAR: Naložit ću ja odmah ... Ti si danas došla 
prerano . . Sjedne kraj peći i meće u nju drva. 

KATA: Već tri dana dolazim . . . Sva sam izmučena po 
1 tom vremenu . . . 

STRAŽAR: Šta ćeš . . . Valjda pije negdje . . . 

KATA: Svakako ... U nedjelju je bio prvi, dobio je 
plaću i od onda ga nema kući ... 

STRAŽAR: A zašto ga dolaziš čekati? 

KATA s uzdahom: Ah, zašto? . . . 

STRAŽAR naložio je u peći, i vatra počinje polako plam- 
sati obasjavajući prijaznim, crvenkastim sjajem zamazani pod: 
Sam vrag ga je odnio u pisare . . . Da je ostao doma . . . 

KATA gorko: Htio je biti gospodin . . . Dakako. Tamo 
u varošu je ljepše, mnogo ljepše . . . 

STRAŽAR nametao je ugljen u peć, zatim ustane, ogrne se 
jače kabanicom i uzme lumpaš, koji je bio postavio na pod kraj 
vratiju: Načekat ćeš, se još, Kato . . . 

KATA: Još dugo? 

STRAŽAR: E, prilično . . . Više od pol sata treba još 
dok dođe ovamo onaj vlak, koji ide u varoš, a ondje će se 
istom križati s onim vlakom, koji ti čekaš . . . 

KATA: Ah, svejedno mi je . . . 

STRAŽAR: A i ja ti se ovdje mučim . . Svaki vlak ot- 
premi, dodija ti to čovjeku . . . Ljeti ide još kako tako, ali 
zimi . . . pomozi Bože . . . Ustaje čovjek onako iz toploga kre- 
veta, pa onda na snijeg i na vjetar . . . Dodijalo bi to i ko- 
nju — prosti mi Bože ■ — a kamo li ne čovjeku . . . Ali šta 
ćemo, moraš se mučiti, ako hoćeš da živiš. Žena je tu, djeca 
su, pa kuda ću? . . . 

KATA bez misli, ukočena: Da, teško je . . . strašno je te- 
ško . . . 

STRAŽAR: Idem ja, Kato . . . Još imam posla . . . Ako 
ti bude hladno, samo metni drva u peć ... I ugljena imaš . . . 
Ode. 

KATA ostaje opet sama — - ukočena, blijeda i nepomična. 
Tu se svršava fragmenat. 


Rukopis započet 19. XII. 1906., ponovno započet 
13. VIII. 1907. Nedovršen. 


NOKTURNO 

MASKERATA U JEDNOM ČINU 

. Lica: 

PIERROT 
MEFISTO 
KRALJICA NOĆI 
COLOMBINA 
CRNI DOMINO 

Odigrava se neke teške, karnevalske noći. 

JEDINI ČIN 

Aleja. Iza nje potok, preko kojega vodi most u crnu, gustu šumu. 
Na desnoj strani paviljon s velikim vratima i rasvijetljenim pro- 
zorom. Do vrati ju vodi nekoliko stuba. U sredini kamena klupa. 

Snijeg. Mjesečina. 

PRIZOR PRVI 

Iz paviljona se čuju posljednji akordi divlje, opojne muzike. 

PIERROT bane na vrata strgnuvši s lica masku i zagleda 
se u jednu tačku kao izgubljen. 

MEFISTO naglo za njim: Kud bježiš? . . . Čekaj! . . . Zar 
te još nije omamio crveni plamen ražarenih zjenica? < — Kako 
samo bukti, prelijeva se i gori . . . prodire u srce ... u krv . . . 

PIERROT: Nemoj! Ostavi me . . . Zašto si me i doveo 
ovamo? — Svi ste mi tako neznani, tako daleki, kanda vas 
nijesam nigdje i nikada vidio. 

MEFISTO: Opajaj se! Prepusti se mahnitom vrtlogu, 
da te ponese sve dalje, sve divlje ... Ta šta ti je do toga, 
ako i smrviš gdjegod čelo, barem ćeš pasti kao pobjednik! 
. — ■ Dođi, u paviljonu sve odiše životom, cjelovima i sun- 
cem! 

PIERROT: Ne . . . Još uvijek ona crna kola . . . Sreli smo 
ih idući ovamo... Ondje na raskršću. — -MI njima je ležao 
mrtvac, ja to znam. - — Blijed je morao biti, ispružen, ugaslih 
očiju . . . usnice su mu bile modre, pocrnjele . . . 

MEFISTO: Ha, ha, ha . . . Neznanik! Bacit će ga negdje 
u jamu i zatrpati zemljom. Šta ti je do (njega? 

PIERROT: Tako su bila tužna ona kola. Polako su odmi- 
cala opustjelom cestom — tamo, gdje su (svjetiljke sve rjeđe i 
odaljenije, a napokon ih je i nestalo. 

MEFISTO: Ah, šta! . . . Budi mi veseo danas . . . Ne misli 
na mrtvace . . . Očekuje te divna, ponosna žena. Zaboravljaj! 
Pa kad kloneš zatravljen i sništen od užitka, ne će -se više 
javljati zlokobni i grozni sni. Besvjesno ćeš snatriti o dale- 
kim, sunčevim krajevima, gdje sijeva zlato najljepših zanosa. 
■ — Dođi! 

PIERROT: - — ' A vjetar je ‘tako bolno šumio ponad golih 
grana. Plakao |je za njim! 

MEFISTO: Ne ćeš da me slušaš, • — ali danas te ne pu- 
štam . . . Uhvati ga za ruku. Moraš za mnom, pa stajalo me ne 
znamjkoliko! Molio si me, da te povedem ovamo, ■ — a sada si 
moj. Razumiješ li, moj! . . . 

PIERROT: Kako si strašan danas. Pusti me. Ja se bo- 
jim. — Još nijesi nikada bio takav . . . Kao da dovodiš smrt . . . 
Slušaj! Ne čuješ li, kako vjetar zavija negdje u šumi? 


MEFISTO: Ja ne čujem ništa. — Danas moraš zgaziti 
svu svoju prošlost, zaboraviti sve grijehe; razumiješ li, sve . . . 

PIERROT: Ne mogu! — Svuda kao da me prati teška, 
mukla samoća moje odaje . . . Onako, kad je napolju magla, 
a ulicama prolazi siva sjena mutne, olovne tuge . . . Kroz okna 
se uvlači suton, odasvud vreba crna neman, i nečujni koraci 
odjekuju nujnim predvečerjem . . . Krikne s groze. Ah! . . . Ne 
. . . ne . . . to se ne zaboravlja . . . To pali u mozgu uvijek, 
uvijek! . . . 

MEFISTO: A ti samo kroči dalje. — Na stari grijeh 
valja navaliti novi . . . Evo danas! Sva se dvorana žari od 
sjajnih, krvavih svjetala. Strasni se valovi prolijevaju povrh 
golih gruđiju. Hoćeš li djevojčice? Ima ih u zamračenim ku- 
tovima, gdje čekaju blijede, dršćući, da im utisneš cjelov na 
mliječnu, netaknutu put . . . Ima.crnih, neznanih ruža, da njima 
okitiš čelo i da kloneš na bijeli svileni log, da usneš! . . . Ima 
vina, grimizne, čudesne boje, što opaja jače nego ljubav. — 
Ti moraš zaboraviti . . . snivati, sanjati život . . . Onda će ne- 
stati i one bolne, umorne magle, što se povlači mrtvim uli- 
cama. Ne ćeš je više vidjeti. Sanjat ćeš, a to je najljepše . . . 

PIERROT šaptomz Ne čuješ li ga, gdje dolazi? To je 
on... Glasnik tajnoga, Neznanoga . . . poznajem mu korak 
. . . Slušaj! 

MEFISTO: Pričinja ti se . . . Ne misli na to. 

PIERROT: U mome vrtu više nema cvijeća. Jutros sam 
ugledao samo požutjele, zamrle ruže, kako su sjetno klonule 
k zemlji. 

MEFISTO: Pusti ruže! Povrati se u dvoranu . . . Gle- 
daj, kako dršću baklje između krvavih vijenaca. 

PIERROT: Bježi! Ostavi me! . . . 

Nedovršeno. 

Rukopis iz god. 1907. 

HRISANTEMA 

SAN SREBRNE OKTOBARSKE NOĆI 

LICA: 

PJESNIK 

HRISANTEMA 

Velika, mramorna terasa. S visokih krošnja pada požutjelo lišće 
i hvata se o ogoljele grančice ruža, štono se prepliću uz starinske 
stupove visokoga balkona, pod kojim sniva PJESNIK, osut bi- 
sernim tracima vlažne mjesečine, što puze poput sna njegovijem 
blijedim licem . . . Velike, bijele hrisanteme usnule su također u 
bijelim vazama, a samo se gd jeko ja, dirnuta daškom noćnoga la- 
hora, tržne, zatre pti, otruni, umire . . . 

Pusti ponoćni mir. amo ondje \ iz najljepše vaze nad pjesnikovom 
glavom počinje se izvijati mliječna, kristalna prikaza — lijepa, 
sanljiva i bijela HRISANTEMA . . . Tišina . . . Velika noćna ti- 
šina, tek se čuju cjelovi, kojima HRISANTEMA budi PJE- 
SNIKA oda sna . . . Cjelovi tihi, kao što kad pada lišće s visokih 
krošnja na usnulu, mramornu terasu . . . Suho, požutjelo 'lišće 

PJESNIK: 

Oj pričo . . . pjesmo . . . sanjo miiotna, 

Što silaziš sa zrakom mjesečnom 
I cjelovima hladiš čelo moje, - — 

Ah, lijepa si ko gorda kraljevna, 

Što pusto mi je žice slomila, 

I prezirući moje pjesme glas 
Obavila me noću, maglom, mrakom . 


HRISANTEMA: 

I sada snivaš tu na pragu njenom. 

Na pragu pustom, hladnom, ostavljenom . 

PJESNIK: 

Jer još jedared želim slušati 
Daleki šumor bistrog potoka, 

Što parkom njenim tiho žubori; 

I usnuti uz šapat Jistova, 

Što vrh balkona dršću mramornog . . . 


Fragmenat rukopisa iz god. 1907. 


11 Galović, Drame II 

VALSE 

TRAGIKOMIČNA SKICA 

LICA: 

HRISANTEMA 

TROUBADOUR 

Velika, sjajno osvijetljena dvorana, u kojoj se vrzu šarolike maske 
■ replici se u vala strasnog valsa, koji šumi opajaj srca poput 
srebrnog slapa ina klisurastoj stijeni. 

TROUBADOUR privinuvši u vrtloga plesa strasnije dra- 
žesnu Geishu na gradi, koju je obujmio oko struka: . . • ‘ 
tjeti dalje, dalje, Hrisantemo, u beskrajnost, na i g 
posred pustoga okeana, pa zaboraviti na život, na sv.jet, na 
Prepuštati se valu užitka, neka nas ponese daleko da 
zaboravimo na same sebe, da snatrimo opo.em zanosnom Iju- 
bavi, obasjani tracima sreće svoje ... 

HRISANTEMA zaklopi jenih očiju, vedra 1 lijepa: Govo- 
rite, Troubadoure, dalje . . . Govorite ... 

TROUBADOUR: Pa onda sagraditi ondje dvor od ro- 
snoga granja, kroz koje prodiru grimizni sunčani traci okititi 
ga bijelim, srebrosnježnim hrisantemama, splesti P n > estol > 
krvavih ruža i srebrnih ljiljana, pozlatiti ga sunčanim sjaje 

i staviti onda na nj . . . 

HRISANTEMA šaptom: Mene? . . • Zar ne? 

TROUBADOUR: Da, vas, Hrisantemo, da vladate ša- 
renim lepirima, kojino prolijeću između mirisnih cvjetića aka- 
cije . . . 

HRISANTEMA prekine ga: A vi? . . . Šta biste vi radili 
tamo? . . . 

TROUBADOUR: Spustio bih se do podnožja prijestola 
i skinuo ovu gitaru, pa bih vam pjevao pjesmu, pjesmu uspa- 
vanku, a tihi bi zvukovi sumorne arije cjelivali mirisne pra- 
move vaše kose i sljubljivali se sa zlatnim trepavicama, štono 
bi podrhtavale u spokojnome snu ... A onda, ikad bi i izadnji 
glasak zamro među zelenim listićima akacije vite, onda bi se 
i Troubadour podigao i uspeo cvjetnim stubama do prijestola 
kraljice svoje i tamo se nagnuo nad njeno kraljevsko lice i sa- 
svijem tiho poput daška povjetarca, sasvijem nečujno poput 
drhtaja ružinih latica — on bi . . 

HRISANTEMA: No ... On bi .. . 

TROUBADOUR: . . . cjelunuo njene usne i — umro od 
ljubavi i sreće . . . 

HRISANTEMA: Ali . . . Ta, to bi bilo odviše tužno . . . 

TROUBADOUR: Ali i odviše liepo . . . 

HRISANTEMA: Čudne li mi ljepote, moj dragi Trouba- 
doure ... A što bi onda Hrisantema sama na cvjetnome pri- 
jestolu . . . 

TROUBADOUR: Prenula bi se oda sna i ugledala bi do 
svojih nogu mrtvoga Troubadoura, s razbijenom gitarom, pa 
bi ga posula snježnim hrisantemama i krvavim ružama i pošla 
u gustu sjenu drvlja i grmova, te nestala tamo, a on bi ostao 
sam, ostavljen, mrtav . . . 

HRISANTEMA: I ništa više . . 

TROUBAĐOUR: Možda bi kraljica još na odlasku spu- 
stila jednu suzu kraj mrtvog Troubadoura. a onda bi iz te 
suze niknuo lovor, koji bi se spleo u vijenac , krunio njegov 
samotni grob ... 

HRISANTEMA obijesna , živo: i 


1 1 \ ( 


ki nrirfl vaša 


bila gotova? . . . 

TROUBAĐOUR: Moguće ... 

HRISANTEMA veselo: Onda, monsieur Troubadour, ja 
vam najsrdačnije čestitam ... Vaša je priča uspjela ... Vi 
glumite Troubadoura po svim pravilima, savršeno . . . 

TROUBADOUR: I vi držite, Hrisantemo, da nije u sve- 
mu tome bilo ni tračak istine? ... 

HRISANTEMA: Pa zar da se još vjeruje Troubadou- 


rima? ... 

TROUBADOUR: Imate pravo... Troubadoun i pje- 
snici ne mogu ljubiti iskreno kao ostali ljudi . . . 

HRISANTEMA zastane: Što ste to rekli? 

TROUBADOUR: Rekoh, da smo mi pjesnici nesrećni 
ljudi, jer ne možemo ljubiti radi ljubave same . . . 

HRISANTEMA: Nego? 

TROUBADOUR: Samo radi poezije ... I zato nam je 
ona velika, ona prava ljubav nepoznata, mi je ne možemo 

shvatiti nikada . . . 

HRISANTEMA: I to je istina? 

TROUBADOUR: Za mene barem jest ... Na pozlaće- 
nome oltaru mora svaki pjesnik da spali svoju ljubav kao prvu 
žrtvu, što je prinosi kao svećenik poezije . . . Onda može teK 
da joj služi cijelim srcem, da joj se preda sav i zauvijeke . . . 

HRISANTEMA pola a šali: Pa jeste li vi već, monsieur 
Troubadour, spalili tu žrtvu poeziji? . . • 

TROUBADOUR: Ja je spaljujem . . . 

HRISANTEMA: Zar sada? 


TROUBADOUR: Da, upravo sada, Hrisantemo . . . 

HRISANTEMA začuđeno: Ja vas ne razumijem . . . 

TROUBADOUR: A biste li me htjeli razumjeti? . . . 

HRISANTEMA: Pa i bi . . . Ali sada smo već gotovo i 
obašli jednom dvoranu, pa ću najprije da zahvalim, što ste 
me tako divno zabavljali . . . Moj me kavalir već jamačno 
traži . . . Još nijesam ni bila s njim večeras . . . Obećao mi je, 
da će doći odjeven kao Kinez, a tu ima Kineza toliko, da ga 
ne bih nikako mogla prepoznati . . . Pomislite, on me je za- 
molio, da dođen odjevena kao Geisha, — ali evo moga mje- 
sta . . . 

TROUBADOUR: Ja seipreporučam, Hrisantemo . . . Mo- 
lio bih vas još lijepo treću kadrilju . . . 

HRISANTEMA: Žalim, dragi Troubadoure, ali obećala 
sam je mome Kinezu . . . 

TROUBADOUR: Znadem . . . Jučer u četiri sata poslije 
podne kod maloga kioska ... Ja vas samo na to podsjećam, 
Hrisantemo . . . 

HRISANTEMA: šta? . . . 

TROUBADOUR: Ja sam evo prinio žrtvu poeziji, Hri- 
santemo, samo sam držao, da je kostim Troubadoura za to 
zgodniji od Kineza . . . 

HRISANTEMA zapanjena: Alphonse . . . 

TROUBADOUR se međutim izgubio u vrtlogu plesa s va- 
trenom Gitanom, a zvuci valsa sume opojno i zamiru na časak među 
svilenim zavjesama , da onda zašume još žarče, još strastvenije . . . 


Rukopis iz god. 1907. 

NAPOMENE 


Ljeto god. 1907. provodi Galović kod kuće u Peterancu. Navršio 
je prvu godinu svojih studija na sveučilištu. Kao uvijek, pun planova i 
skica, ideja i zamišljaja, očekuje odluku kazališne uprave o prikazivanju 
njegove »Tamare« i »Grijeha«, no ne odmara se u besposlici. Dana 
7. VII. 1907. zabilježio je zamisao o trilogiji, kojoj će malo kasnije dati 
naslov Finiš Croatiae, a zatim Mors regni. Prva skica glasi: 
Trilogija, u kojoj se prikazuje propast kraljevstva hrvatskoga. I. dio. 
Tragedija kralja Zvonimira. Njegova smrt se dagađa iza scene, a njega 
donose ranjena na pozornicu, koja prikazuje unutrašnjost' kraljevskoga 
dvora. Nad čitavim dvorom lebdi krvavi odsjev umorstva kralja Slavića, 
kojega je dao Zvonimir ubiti. (Lepa očekuje naime s Lovrom i drugima 
kralja, a njega onda donose ranjena.) Ljetna noć II. Stjepan kralj umire 
u samostanu u jesenjem sutonu. III. Na Petrovoj gori. Smrt kralja Svačića. 
Neda ostaje nad njim plačući sama. 7. VII. 1907. 

Nakon tri dana piše Galović Prolog toj trilogiji (nešto kao Goe- 
theov Zueignung), koji nije nigdje štampan: 

Kud letiš, misli, u davninu pustu 
U carstvo mrtvih, minulijeh sanja, 

I zašto skidaš veo stoljetni 
Sa slike tužne? . . . 

Moja misli davna. 

Zar ne bi bolje bilo, ida junake 
U grobovima sanku prepustimo, 

I omamljeni slađanim užitkom 
Da kročimo u krilo ljubavi, 

I opojeni srećom — 

Da snatrimo o velikoj slobodi?! . . . 



O, misli pusta, ti me zoveš naprijed 
U krilo burne prošlosti nam jadne, 

Kad nestade nam kraljevstva i krune, 

I mrak se spusti n a d Hrvatsku — — — 

— — 11 kraj, 

Užitak sav i ljubav! . . . 

Misli moja, 

U prošlost kreni smjelo — • ja ću s tobom . . . 

10. VII. 1907. 

Prvi dio trilogije »Mors regni« odigrava se na Zvonimirovom kra- 
ljevskom dvoru. Taj se dio zove Zvonimir. Prvobitno se trebao zvati 
Kraljica Lepa s ovim sadržajem: Suton. Bolesni Radovan razgovara 
s Lepom u dvorani, a onda ga ona otprema na počinak. Lovro i Stre- 
zinja dogovaraju se, kako će maknuti Radovana s puta. Strezinja zadavi 
Radovana. (Da li je Lepa u to upletena?) Neda je u dvoru u tamnici. 
Donose ranjena Zvonimira, koji umire, kad sazna, da je Radovan mrtav. 
Prije toga nalaže, da se Neda pusti iz zatvora i uzbjesni protiv Lovre. 
Kad umre, Lovro — koji je bio otišao iz dvorane — ulazi i progovara: 
Requiem aeternan dona ei Domine, et lux perpetua luceat ei. U zatku se 
pojavi kraljica Neda, blijeda i izmučena. Galović je mislio to djelomično 
razraditi i za prvi prizor smišlja ovu situaciju: Lepa i Radovan (18 god.), 
koji blijed sjedi u naslonjaču. Radovan: Kako je krvavo more . . . Lepa: 
I cijela je dvorana zalivena krvavim bljeskom. Očekuju Zvonimira. Lepa 
strepi, jer se zgraža nad tim činom. Svršetak: Lovri, koji je rekao »Re- 
quiem aeternam« Lepa (izlazeći s Hrvojem:) Umukni mukom, crni ga- 
vrane i nestani u osami i mraku, ti slomio si kraljevstvo i krunu. 

Ili druga varijanta: Suton. Radovan i Hrvoje. Hrvoje priča (starac 
od 70 god.) o slavi prošlih dana. Radovan personifikacija slomljenoga hrv. 
kraljevstva. Rado bi da pođe u lov, u rat itd., ali mora da traje dane ovdje. 
Dolazi Lepa. Radovan: Gledaj, majko, kako je krvavo more. Lepa: Svuda 
je oko nas krv. Konac. Lovro: Requiem aeternam dona ei Domine — - — 
Lepa: Amen . . . 

Galović pristupa izrađivanju prvoga dijela trilogije. Ovako je počeo: 

Velika, kraljevska dvorana. U lijevom kutu terasa sa stupovima , s koje puca 
daleki vidik na more. U dnu visoki prozor s grimiznim, teškim zavjesima. 
Desno otraga velika vrata, a naprijed prijestol, do kojega vodi nekoliko ste- 
penica, pokrivenih skupocjenim sagovima. Kraj prijestola na malenu stoliću 
kruna i drugi kraljevski znakovi. Lijevo omanja vrata, koja vode u pokrajne 
odaje. Na terasi dvije stolice. Sa stropa se spušta kristalni svjetionik. 

Kr°~ terasu pada u dvoranu veliki slap crvene svjetlosti sunčane, štono polako 
nestaje u srebrne ta^asiće, koji su namreškali veliku, plavu pučinu. Zaglušna 
buka, pa zatim opet duboki mir. 

KRALJICA LEPA sjedi na stolici spustivši ruke na krilo i poniknuvši 
glavom. 

JELENA stoji uz prozor u pozadini. 


Pauza. 

JELENA: Umukoše . . . 

LEPA: I opet mir . . . Zažagrivši očima: Nek viču . . . 
Nek urliču u rasputanom bijesu, 

I nek se ruši sve u nepovrat, 

U propast pustu, kojoj kraja nema . . . 
JELENA: Još danas past će sve . . . 

LEPA naglo: Ti misliš? 

JELENA: Hoće . . . 

Još danas kruna zasjati će zlatna 
Vrh čela tvoga, kadno budeš . . . 

LEPA prekine je: Šuti . . . 

Ne zbori više ... Ti si jeka davna, 

U mome srcu kojom ječi sve. 

Ni riječi više sada . . . 

Prigušeno : 

Ja se nadam, 

Da nitko nije čuo ove glase . . . 

JELENA prignuvši glavu: 

Ti znaš me dobro . . . S tobom dođoh amo 
Iz rodnog kraja našeg u Hrvatsku . . . 

U duši mojoj još i danas zvuči 
Daleki nalog tvoje mrtve majke, 

Kad krenusmo iz kraja rođenoga . . . 

Tek tebi služit — to je život moj. 

LEPA mirno: Oprosti... 

JELENA: Gledaj, kako sunce tone, 

A krvavo se more prelijeva 
U ruju zlatnom . . . 

LEPA ukočenim pogledom: 

More krvavo . . . 

Crveni se ko kaplje zgusnute 
Na Slavićevu čelu smrvljenom . . . 

Ah, i on pade, uminu ko sjena, 

A krunu zlatnu mi zadobismo . . . 

To grijeh je strašni — zbore, — , ubit kralja 
I s mrtvoga mu čela krunu strgnut, 

Pa krunit svoju glavu njome . . . 

Ispruživši ruke spram krune: 

Gledaj; 

Dragulji, zlato, biserje se krijesi, 

I dršće, trepti, blješti opojno; - 
Oh, tko će pred tim sjajem predati 
Ma i od grijeha silnog, najvećeg . . . 
u kruni ovoj čarobno se krijese 
Visoke gore, polja, šumne rijeke 
I more pusto, sinje, krvavo . . . 

Dalekim bljeskom, svesilnim i snažnim, 
Opojnošću i željom beskrajnom 
Zamućuje mi mozak . . mrak se spušta 
Na dušu, srce . . samo kruna zlatna 
Pred očima mi sjaji vječito . . . 

JELENA: Nek zasja danas . . . 

LEPA pogleda je prodirao. 

JELENA: Nek se ruši sve . . . 

LEPA muklo: 

Još nema Lovre . . Možda ne će moći 
Izvesti svoje djelo krvavo. 

JELENA: Izvršit on će već . . . 

LEPA: Ah, ja se bojim, 

Jer ako danas to ne uspije, 

Tad ne će nikad više . . . 

JELENA: 

Smiri se . . . 

Još danas kruna sinuti će zlatna 
Na tvojoj sjajnoj kosi kraljevskoj . . . 

LEPA mahne joj rukom , da šuti. 

JELENA 

Ne . . . ne ću šutjet ... Već te gledam divnu, 

Gdje gaziš ropska čela hrvatska . . 

Sa sviju strana tvoj ti narod kliče — 

I pozdravlja te gromko, zanosno — 

Uz šumor bučni morskih valova . . . 

Tu prestaje tekst. 

U prvoj skici trilogije zamišljen je prvi dio da se zbiva u ljetnom 
sutonu, u dvorani kraljevskoga grada. »Stil starogrčke tragedije. Nad či- 
tavim dvorom lebdi krvavi oblak, prokletstvo smrti Slavićeve. Kad zadnji 
sunčani trak zamre, umire i kralj Zvonimir«. Zatim je zabilježeno: »Stre- 
zinja je zadavio Radovana i to ispovijeda kralju. Zvonimir na koncu pada 
mrtav na stepenice«. 

Konačno je redigiran tekst prvog dijela trilogije »Mors regni« onako, 
kako je štampan u »Hrvatskoj Smotri« (knj. IV., 1908., str. 212—221), 
bez ovoga dialoga Lepe s Jelenom. Zato je umetnuo tri dvorkinje, koje 
kao neke Parke ili vještice iz »Macbetha« kobno slute, Lepi je dao značaj 
lady Macbeth, unio ljubavnu scenu Radovana i Jelene (Romeo i Julija), 
zloduha nadbiskupa Lovru, ubojicu Strezinju i kralja Zvonimira, koji 
umire kao u kakvoj operi. 

Na pozornici, kad se ta trilogija prikazivala (svega dvaput: 1. i 9. 
rujna 1908.) izostavljen završetak, kako je štampan (redatelj Josip Bah), 
čuje se samo iz susjedne dvorane glas kralja Zvonimira, kako proriče, 
da Hrvati više nikada ne će imati kralja svoje krvi i da će im tuđinac 
vladati, jer su digli mač na svoga kralja. Tako se Zvonimir uopće nije ni 
pojavio na pozornici, jedino kraljica, povedena od nadbiskupa Lovre do 
vrata dvorane vidi ga gdje leži ubijen i govori: »Svršeno je«. Zatim slijedi 
duga pauza, a dvoranom zavlada efekat svijetla: počela se prosipati da- 
leka, plava mjesečina. Zastor. 

Uloge su bile ovako podijeljene: Kralj Zvonimir — g. Griinhut, Kra- 
ljica Lepa — gđa Ružička Strozzi, Kraljević Radovan — g. Barbaric, 
nadbiskup Lovro — g. Borštnik, Strezinja, velikaš — g. Sotošek, Jelena 
gc jica Hržić, tri dvorkinje — gđice Souvan, Vilhar i Bandobranska. 
Dva vojnika, koji su imali pratiti kralja, izostala su, jer se ni kralj nije 
javio nego samo glasom. 

Drugi dio trilogije u sačuvanom početku prvoga prizora između fra- 
tra i dvoranina ima stihove, koji su kasnije drugim poretkom prebačeni. 
Taj je dio s naslovom »Stjepan II.« zamišljen da se odigrava u jesenjoj 
mjesečnoj noći s glavnom scenom ljubavi Nede i Stjepana. »Stil potpuno 
moderan, pun poezije i štimunga. Kralj Stjepan govori polako Nedi o svo- 
joj ljubavi, a mjesečni sjaj gasne i kad ugasne posvema, on umukne i umre, 
a Neda bez riječi i glasa klone na njegovo mrtvo tijelo. Na pozornici je 
sasvim tamno, a izdaleka dopire fratarski zbor: Miserere mei domine!« — 
Galović je prvobitno htio ovamo unijeti još jedan detalj: »Svačića za 
vrijeme radnje izaberu kraljem, a Stjepan za to ne mari, već gladi Nedine 
uvojke i cjeliva joj ruke, kad mu dvoranin dojavi izbor«. 

Konačna je redakcija drugog dijela trilogija drukčija (Hrvatska 
Smotra, knj. IV., 1908., str. 253—259). Kod prikazivanja je na jednom 
mjestu izostavljen jedan stih i pol. Fratar veli: Ban je rekao, doglasit da 
će, čim se prvom sraze sa madžarskijem divljim hordama. To je promijenje- 
no u: Ban je rekao, doglasit da će čim do bitke dođe. O madžarskim div- 
ljim hordama nema spomena. Uloge su bile podijeljene ovako: Kralj Stje- 
pan II. — g. Fijan, Neda — gđa Sram, Hrvoje — g. Savić, Glasnik — 
g. Marković, dvoranin — g. Mlinarić, tri fratra — gg. Gerašić, Velić 
i Prejac. 

Treći dio trilogije, koji se zvao »Petar Svačić«, zbiva se u proljeće, 
najprije je ponoć, a zatim praskozorje. Galović bilježi: »Stil posve sim- 
bolično-mističan. Sjene. Dolazi Petar bijući se s Kolomanom, a onda ih 
hrvatski velikaš rastavi i potisne Svačića. Svačića konačno dovodi Neda 
(ostarjela i prosijeda) i on umire uz prvi svitaj sunca«. Pet sjena, koje 
pohađaju zaspaloga Petra Svačića, zamišljene su prvobitno kao simboli, i to 
su po redu: Hrvat, Tuga, Ljudevit Posavski, Tomislav i Krešimir Veliki. 
U konačnom se tekstu može razabrati, da je prva sjena Tuga, druga 
Hrvat, treća Ljudevit Posavski, četvrta Tomislav, a peta Krešimir. Kasnije 
. — oko god. 1910. — kanio je Galović preraditi treći dio. Ima ova bi- 

ljeska: 3. dio preraditi. Događa se u spilji. Žena izvodi 3 sjene, tri oklop- 
ljena čovjeka, koji sa Svačićem idu u boj. Oni nestaju sa zorom, a Svačić 
pada. 

Na pozornici su neka mjesta iz trećega dijela bila izmijenjena ili 
izostavljena iz političkih obzira. Prva sjena govori mjesto: Gdje m r i j e 
tužno kraljevstvo hrvatsko — Gdje gasne tužno kraljevstvo hrvatsko, 
zatim iza stiha U crnu tugu zemlja se zavila, mora reći: jer dušmanski je 
biesovi zgaziše mjesto originala: Jer tuđinsko je pogazi kopito. Ima više, 
pa i mnogo takvih izmjena, učinjenih po želji kazališne uprave. Treća 
sjena mora reći mjesto smrt kraljevstva — noć kraljevstva, fraza »ispod 
jarma tuđinskoga« izostavljena je; četvrta sjena mjesto: krv i suze, smrt 
slobode — mora reći: noć slobode. U govoru pete sjene brišu se stihovi: 
Na priestolju okaljanom, u grimizu krvavome — krunom Petra Krešimira. 
Dalje opet prva sjena mjesto daleko slava mrtvog kraljevstva — veli: 
svoga kraljevstva; treća sjena: Da sine zora velika i rujna nad kraljem 
zadnjim (veli: našim). Petar Svačić mjesto Da zadnji uzdah kfalja 
zadnjega, veli: hrvatskog; njegove riječi Slomit stieg slobode naše 
— precrtane su. Veli Kolomanu: »Tuđinac ti si jadni, što kopa mome rodu 
crni grob ... Ja ne znam te . . . I zato vadi mač« - — ostade samo: »Umukni 
. . . Vadi mač«. Koloman veli Svačiću: Braniču zadnji zemlje hrvatske — 
ispravljeno u: tužni. U prahu ležiš koizemljatvoja — ispravljeno: 
ko i narod tvoj. Precrtane su Kolomanove prijetnje Svačiću, da će 
»i zgrabit žezlo rukom gvozdenom i tresti njime, dok se ne sruši vas narod 
kao i ti preda me u lancima — ko roblje zgaženo« — pa je mjesto ta 
četiri stiha umetnuo: I vladat žezlom hrvatskih kraljeva. Žena govori 
Svačiću: Jadnik, što ga smanu tuđinac kleti — ispravljeno u: d u- 
šmanin kobni. Svačić govori: Sazdao si grob slobodi . . . sreći . . . 
vlačiti ćeš lanac do konca svoga vijeka sramotno. To je »ublaženo«: Grob 
si sazdao svoj sreći svojoj, tužni nesretniče. Žena Svačiću: »Jer ugledat će 
i sam sramotu groznu« . . . Ispravljeno u strahotu crnu. Mjesto: I da 
se onda digne raskajan na o s v e tu — ispravljeno: I da se digne raskajan 
i velik. Izbačeni su stihovi: »Oj, umri, zoro, sakrij zlatno čelo, da ne vidiš 
sramotu golemu, da ne vidiš, gdje narod hrvatski obnevidje i vodi silnika 
na prijestolje«. Riječ silnik morala se izbaciti iz teksta: kruna sijeva na 
silničkome čelu . . . mjesto toga dopušteno je: na dušmanskome čelu. 
Mjesto: danas umrije i nestade zauvijek kraljevstvo — uneseno: I nestade 
u tuzi kraljevstvo. Zadnji stih glasi: I planut sunce krvave slobode! — 
na pozornici: I planut sunce krvavo i rujno! Intendant tadašnjeg »Hrvatskog 

zemaljskog kazališta« bio je Andrija Fijan. Uloge u trećem dijelu tnlog je 
bile su ovako podijeljene: Petar Svačić - g. Stefanac, W.j Koloman - 
q Freudenreich, hrvatski vojnik - g. Šmid, Žena - gđa Vavra, pet 
siena: gđica Gjurgjan kao debut, gg. Toplak, Anić, Lyanka i Devic. 

Galović je sada već sprijateljen s drom Ogrizovićem i piše mu pismo 
u stvari svoje trilogije, koja je prihvaćena na prikazivanje. Pismo to glasi: 

Peteranec, pošta Drnje, 25. VII. 1908. 

Veleučeni gospodine, 

pošto sam srećno došao u svoje zatišje i pošto sam se odmorio od 
različnih zgoda i nezgoda, obraćam se ovijem pismom na Vašu Vele- 
možnost, e bi mi izvoljela sačiniti malo reklame u »Hrv. Pravu« (kako 
to već i bijaše ugovoreno), tek se častim sada, da pomenutu Velemožnost 
upozorim na neke momente (kako to bijaše s njezine strane i rečeno mo- 
joj malenkosti). Ali šalu nastran, jer stvar je ozbiljna. Ozbiljna. 

Prvi dio. Dvorkinje gledaju sunčani zapad i jedna se od njih 
spominje Slavićeve smrti. U čitavom dijalogu se osjeća neka neodređena 
slutnja. »Kao da je užasni grijeh rastro svoje kreljuti nad kraljevskim 
dvorom«. Prošle se noći javio i crni konjik. (Ovu sablast izvolite držati 
na umu, jer se u 2. dijelu opet pojavi neki vitez u trijemu, a u 3. dijelu 
dolaze sjene mrtvih kraljeva i pred naše oči.) Drugi prizor dvorkinja 
nije nego nastavak prvoga, a kulminira u onome, kad s neba pada zvi- 
jezda, i opet se začuje zvek mačeva. Odnošaj između kraljice i nadbi- 
skupa izvolite prikazati, kako ga Vi shvaćate, samo ovdje spominjem, da 
je za pozornicu demonska ćud matere ublažena u toliko, da ne šalje 
sama Radovana u smrt, već se u odlučnom trenutku (kad Radovan hoće 
da ode, a kraljica zavapi: »Moj sinei«) pojavi nadbiskup i veli Rado- 
vanu: »Bog te zove!« Lepa: Idi . . . Isto je tako ispušten i prizor jelenine 
smrti, koji kod čitanja može djelovati (više kao balada), ah na pozornici 
je tragika još jača, kad se pomisli, da Jelena ne će Radovana nikada do- 
čekati. Ne zaboravite ni onaj prvi prizor između Jelene i kraljevića. Dra- 
matski je možda najsnažniji prizor između Lovre i Strezinje, a Zvonimi- 
rova smrt (podno prijestola!) je simbolički predočen udarac Rima i 
Magjara hrvatskom kraljevstvu. Nad truplom ostaju Lepa i Lovio, ne- 
pomični, nijemi, a kroz terasu pada mjesečina, ledena, mrtva mjesečina. 

Drugi dio. Kraljevstvo je na rubu propasti. Stjepan umire i 
čeka glasove s bojišta. Glasnik javlja hrvatsku pobjedu. (Izvolite možda 

malo pobliže s »pjesničke« strane promotriti njegov izvještaj.) Dolazi 
Neda, nekadanja kraljica, kao san Stjepanove mladosti i oni se opet ra- 
staju »ko neznanci, što se nađoše na neznanome putu noćnome — o po- 
noći« . . . Kralj umire, ali kroz prozore prodire žar krijesova, Hrvati do- 
nose pobjedu! . . . 

Treći dio. Hrvatska je vojska razbijena. Svačić sam ostaje u 
gori i usne. Prije toga se sastaje s ženom, koja prolazi u crnini opu- 
stjelom gorom. — Na mjesečini se javljaju sjene Tuge, Hrvata, Ljudevita 
Posavskoga, Tomislava i Krešimira Velikoga. Tuguju nad rasulom kra- 
ljevstva, ali Tuga — svećenica pomoli se hrvatskom bogu Perunu i u 
daljini se začuje mukli glas groma. Dani se, a sjene nestaju i poslije su- 
koba između Svačića i Kolomana ubije hrvatski vojnik svoga kralja. 
Raščinite možda malo ovaj prizor i ono, što Koloman iza toga govori. 
Žena se javlja opet i gleda s kraljem, gdje polazi Koloman na krunisa- 
nje, ali ako je i umrlo kraljevstvo hrvatsko, nije umro narod, a dok živi 
on, dok živi naše more, polja i planine (cf. prizor između Stjepana i 
Hrvoja u 2. dijelu), tako dugo možemo i moramo vjerovati u uskrsnuće 
krvave slobode! . . . Na istoku izlazi sunce. 

Ovo bi bili glavniji momenti, koje bi valjalo istaknuti. 

Da se obranimo — kako rekoste —od eventualnih napadaja, ne 
će biti baš teško, jer sam se nastojao i tehnikom i shvaćanjem događaja 
udaljiti od Subotića i Markovića i Vaše dramatizacije. Najviše sam se 
oslonio ipak na Kumičića. Od njega je primjerice ljubav Stjepana i Nede. 
Treći dio ima dakako — osobito u završetku — srodnosti s Šenoinom 
»Smrt Petra Svačića«. Najoriginalnije i najinteresantnije će biti svakako 
lice Kraljice Lepe. 

Možete istaći također nastojanje, da se primaknem antiki, premda 
su me d'Annunzio i Maeterlinck (osobito ovaj) odveli stramputiccm. Od 
Maeterlincka je i ona »slutnja«. (L’ Intruse). S formalne strane možete 
pohvaliti glatkoću stihova (to je u ostalom i najjača strana čitavoga dje- 
la), pa neke neobični je atribute. Ovo bi uglavnom bilo sve, što bih Vam 
imao »preporučiti«. Vi ćete možda naći još štogod, pa izvolite to »što- 
god« upotrebiti prema svojoj »uviđavnosti«. 

Unaprijed Vam zahvaljujem za sve, a ako me kada bilo u čem 
ustrebate, ja stojim - — što bi rekao Angjelinović — na bilježi. 

Izvolite primiti pozdrav iz mojih brda. Vaš odani 

Fran Galović 

U »Hrvatskom Pravu« izašla je na to već 1. VIII. 1908. ova (Ogri- 
zovićeva) reklama: Čim će se otvoriti ovogodišnja kaza- 
lišna sezona? Dosad je bio lijep običaj uprave hrvatskog zemalj- 
skog kazališta, da je nastojala otvoriti sezonu s domaćom hrvatskom dra- 
mom — - bilo starijom ili novijom. Lani je otpočela sezona s Demetro- 
vom »Teutom«, a ove će se godine, kako pouzdano saznajemo, otpočeti 
s novitetom, izvornom dramom mladoga i darovitog pjesnika Frana G a- ' 

1 o v i ć a, »M o r s r e g n i« ( »Smrt kraljevstva« — hrvatskoga) . Ga- 
lović je jedan od glavnijih predstavnika mlade starčevićanske književne 
generacije, a već kao takav mora izići dobro oružan na naše književno 
bojište i odolijevati navalama udruženih protivnika, koji dakako svojim 
osobitim nazorima ne mogu spojiti Starčevićanca i modernoga književnika. 

No Galović se toga ne treba bojati, jer ima u svojoj duši dobrano, \ 

da tako kažemo, pjesničkoga kapitala i stvaralačke snage. Pokazao je to 
dosad mnogim snažnim pjesmama, punima posebnog »nastrojenja«, po- 
kazao je i lanjskim omanjim dramama (»Tamara« i »Grijehom«), što 
su se kao prvijenci s uspjehom izvodili na našoj pozornici. Sad će evo 
izići s ovećom i to historijskom dramom iz doba pada našega kraljevstva, j 

sa svojom pjesničkom trilogijom »Mors regni«, koja izlazi u našoj »Hr- 
vatskoj Smotri«, pa već s prvim netom izašlim dijelom (»Smrt kralja Zvo- 
nimira«) pokazuje, kakvi se pjesnički dragulji u njoj kriju. Naročito valja 
već sada istaknuti demonsku pojavu kraljice Jelene Lepe. 

Istina je, iz ove povjesne epohe imamo dosta drama, počevši od 
Markovićeva i Subotićeva »Kralja Zvonimira«. Sama »Propast kraljeva 1 

hrvatske krvi«, izrađena od gđe. Kumičić i dra. Ogrizovića, prema ro- 
manu Kumičićeve »Kraljice Lepe« zahvatila je u glavnom sve momente 
ove katastrofe. No uza sve to može baš ovo doba biti nepresahnjivim 
vrelom za hrvatskoga pjesnika. Svak je može na svoj način uočiti, na svoj 
način izvesti na pozornicu, a glavno je pri tom, da hrvatska povijest u 
raznim oblicima ulazi u srca slušatelja, da ih oplemenjuje i tako im budi 
narodni ponos proti zarazi indiferentizma i pomanjkanja osjećaja za sta- 
rinske naše svetinje. 

Galović je u svojoj trilogiji obradio ovaj odsjek hrvatske povijesti 
s posve modernoga gledišta. To su tri slike kao tri snažne vizije po teh- 
nici poznatoga franceskoga pjesnika Maeterlincka. Tu nema Shakespear- 
ske buke i uopće nema shakespearizma, po čemu su se dosad većinom 
gradile naše historijske drame. To je nova škola. Onako, kako je Vojno- 
vić pokušao narodnu pjesmu privesti u okvir Maeterlinckov, tako eto i 

nastoji Galović u takovoj modernoj — recimo: plavoj ili mjesečnastoj - 

boji iznijeti naše stare kraljeve i njihovu tragiku. U tom će biti njegova 
originalnost, a svatko će priznati, da je teško biti originalnim na već po- 
znatim i obrađenim stvarima. 

Kad »Hrvatska Smotra« odštampa čitavu Galovićevu »Trilogiju«, 
obazret ćemo se na nju ponovno i na tanko prikazati njezine pjesničke 
odlike, a za sad samo upozorujemo općinstvo na ovu dramu, kojom će 
se otvoriti buduća sezona. 

Uoči premijere donosi »Hrvatsko Pravo« vrlo opsežni prikaz Ga- 
lovićeve trilogije u dva broja već prema preradbi prvoga dijela (Zvo- 
nimir se ne javlja na pozornici, samo se čuje njegov glas — prokletstvo 
— iz susjedne dvorane). Isto tako i klerikalno »Hrvatstvo« od 29. VII. 
1908. s potpisom t. p. (autoreferat) pa i Rauchova »Ustavnost« od 1. IX. 
1908. (bez potpisa). Javno je mnijenje dakle bilo »preparirano«. 

Kritika se vrlo opsežno osvrnula na Galovićevo novo djelo. Kako 
ta kritika prikazuje niveau tadašnjeg hrvatskog književnog života, vrijed- 
no ju je iscrpno prenijeti i ovom prilikom. U »Hrvatskoj« je kritiku na- 
pisao tobože šaljivo suradnik, koji je bio istih godina kao i mladi Galo- 
vić. Mladost je nemilosrdna. 

Nepotpisani kritičar u »Novostima« od 2. IX. 1908. piše: Ju- 
čer je započela nova kazališna sezona s Fran Galovićevom trilogijom 
»Mors regm«. Fran Galović svratio je već lani na pozornost svojom dra- 
mom u jednom činu »Tamarom«. Od lani do jučer ima neki skok Galo- 
vićev na dramskom polju. Ne može se još ni sada govoriti o originalno- 
sti, a još manje o dramatskoj vještini. Ali u njemu ima dara za pjesni- 
čki stimmung. Jezik je lijep — misli plemenite. U svakom dijelu te tri- 
logije prikazuje se konac triju zadnjih hrvatskih kraljeva: Zvonimira (I. 
dio), Stjepana (II. dio) i Petra Svačića (III. dio). Najdramatičniji je sva- 
kako prvi. Tu je gospođa Ružička-Strozzi veličanstveno prikazala stra- 
hote kraljice i majke, koja za prijestolje šalje u smrt svog jedinca sina. 
Druga dva dijela su više lirske pjesme, neka vrst dramatizovanih balada 
u stilu Vojnovićeve »Smrt majke Jugovića«. Uopće njegov upliv, kako 
se vidi, velik je na Galovića. Najslabiji mu je drugi dio trilogije, koji 
upravo umara publiku. — Igralo se izvrsno. Fijan je bio u veličini svoje 
umjetnosti, a isto tako gđa. Vavra i Šram. Debut Gjurgjanova bila je za 
početnicu dobra. Regiser istaknuo se je jučer izvrsno. Kazalište puno. 

12 Galović, Drame II 

U »Obzoru« od 2. IX. 1908. piše dr. Branimir Livadić: Čuva- 
jući stare dobre običaje otpočela je kazališna uprava novu sezonu ori- 
ginalnom hrvatskom historijskom dramom. Kao naručena upala je Galo- 
vićeva trilogija u tu tradiciju obradbom popularnoga hrvatskoga sujeta — 
»propast kraljeva« — apelom na patriotsko čuvstvo publike, pogodova- 
njem starim domoljubnim tiradama i uporabom najkomotnije dramatske 
tehnike — t. zv. slikama. Pribrojimo li još k tomu živo klicanje i odo- 
bravanje stajaćega partera s dvije-tri suze »toploga« zanosa — i eto 
nas sretno usred najhrvatskijega umjetničkog milieua, kako ga sebi na 
početku 20. stoljeća ne može ljepše zamisliti čistokrvni hrvatski filistar! 
— Mlada hrvatska historiografija ima pune ruke posla da eliminira iz 
narodne historije bajke, mlada se hrvatska politika neumorno trudi da 
uputi hrvatskoga čovjeka na svoje vlastite sile, onda dolaze pjesnici i 
umjetnost, ne bi li nas natrag trgnuli u magle besplodnoga maštanja. Jao 
si ga onome, koji bi se drznuo tu rabotu nazvati — nepatriotskom! To- 
liko je još kod nas u cijeni lijepa fraza. Galovićeva trilogija sastoji 
se od tri slike bez dramatske veze, a na žalost i bez dramatske akcije. 
U prvoj slici ima još najviše života. Ovdje se prikazuje smrt kralja Zvo- 
nimira. Crnu slutnju blize katastrofe izražavaju — po boljim uzorima — 
služavke. Zloduh narodni nadbiskup Lovro potpiruje u bestijalnoj kra- 
ljici Lepi njezinu strastvenu čežnju za slavom i vlašću. On je sjeća pri- 
sege i traži od nje, da privede rođenoga sina pod krvnički mač. Ona to 
zaista i čini otkidajući dijete svoje iz ljubavnoga zagrljaja. Kad bi publi- 
ka bila pripravljena i kad bi dospjela da sebi privede k svijesti ovaj 
materinji čin u svoj svojoj grozoti, djelovala bi scena i suviše brutalno, 
ovako ne nadmašuje dojma odvratne »slike«. Onda slijedi veliki doga- 
đaj: smrt Zvonimira i kraljevića Radovana, opet prikazana u tlapnjama 
crnih vizija sluškinja. Poslije krvavoga čina svaljuje prosti krvnik Stre- 
zinja svoju pokajničku bol na dušu Lovrinu. Ova scena smeta koncep- 
ciji čitave slike, jer je u nepriličnom kontrastu s lapidarnošću karakte- 
ristike kraljice Lepe, koja je kud i kamo znatniji zločinac od tog Strezi- 
nje. p r vi se dio svršava (u tiskanoj drami) sa smrću kralja Zvoni- 
mira, u kojoj nema novoga dramatskog momenta. Kod predstave taj je 
prizor s pravom ispušten. Ipak je karakteristično za slabu invenciju auto- 
rovu, da sva tri dijela svršavaju ovakvim dugim scenama umiranja, što 
samo još povećava monotoniju radnje. Sva su ova umiranja bez svakoga 
dojma, jer ne samo da im nedostaje kruta realistika smrti, nego se ta 
realistika još i frazira, a kako lošim psihologizmima, to najbolje dokazuju 


među inim riječi Stjepanove (II. dio): »... Ah, teško li je umr ijeti, kad 
ostavljen si, sam i nesrećan . . .« — kao da itko neostavljen i srećan lakše 
umire! — Idejni sadržaj slike kulminira u kletvi kralja Zvonimira: 

» . • • I nikad . . . nikad više 
Od krvi svoje kralja imati 
Vi ne ćete . . . 

Tuđinac nek vam vlada. 

Jer digoste 

Na kralja svoga mač...« 

Ovo je < kako je poznato — u neku ruku ideja prečasnoga jednoga ka- 
nonika. U drami se ona ne sluša dobro ni kao historijski rekvizit, a kamo 
li kao ideja, koja bi htjela da životvorno uđe u današnje naše čuvstvova- 
nje. Dramatičar, koji nema ideja, koje su u dodiru s njegovom publikom, 
govori u vjetar. * — Tek što smo u 1. dijelu sretno pokopali Zvonimira, 
već nas muči autor u drugom dijelu kroz čitav jedan dugi čin umiranjem 
kralja Stjepana II. Paralelno s ljubavnom scenom prvoga čina teče lju- 
bavna scena sastanka kraljeva se Nedom. Ovaj dio je zamišljen kao tra- 
gična peripetija. Glasnik donosi s bojnoga polja vijesti o pobjedi hrvat- 
ske vojske. Dok narodna snaga pobjeđuje na bojnome polju, zamire u 
samostanskoj mračnoj ćelijici posljednji sjaj hrvatske krune. Melodiju 
Mors regni, koju je autor intonirao heroičkim akordima u prvom dijelu, 
varira u drugom dijelu elegički, da je u trećem dijelu završi himnički vi- 
zionarno. To bi imao biti po našem mišljenju pjesnički smisao trilogije. 
S ovim bi dobrim intencijama mogao bio autor i uspjeti, kad ne bi bila 
lirska poezija prevladala dramatsku, nego kad bi se ona iz ove izvijala. 
Ovako je ovaj čin jednobojno razvodnjen: gledaocima ne preostaje ništa 
do dobre umjetnosti naših glumaca. — Sva zla, koja prijete autorima u 
ovakvim tendencioznim historijskim dramama, oborila su se na Galovića 
u 113. dijelu njegove trilogije. Slabu je svoju dramatsku invenciju prikri- 
vao autor u II. dijelu s elegičnom pjesničkom napravom, ovdje, u III. di- 
jelu, utekao se naprosto retorici, pukoj patriotskoj tiradi. Nad umirućim 
Petrom Svačićem raspredaju geniji narodni svoje uspomene na prošle na- 
rodne doživljaje i upućuju duh narodni u bolju budućnost. Ovdje autor 
stupa direktno u saobraćaj s publikom, dramska scena mu je samo izlika. 
Služi se dakle jednim sredstvom, koje je daleko od prave umjetnosti, a 
pogotovo daleko od dramatske umjetnosti. Ovdje je autor zapao u jednu 
od kardinalnih pogrješaka naših loših patriotičkih dramatičara. Ova je 

pogrješka odavna na uštrb razvitku naše dramske poezije, pa je treba 
svakako požaliti i odbiti. — Galović se u svojoj »trilogiji« prikazuje kao 
dobar sastavljač historijskih slika, ipak nije njegovo djelo nikakova teče- 
vina hrvatske poezije. Njegovo se shvaćanje historije prilagođuje publici, 
a ne realnosti narodne prošlosti. Njegova umjetnost voli publiku nego li 
svoj sujet. Njegova je dramatska invencija neprestano zabavljena već pri- 
je i drugdje obrađenim scenama i ljudima. On nema snage, da sam nešto 
zamisli, da vlastitim prodiranjem uđe u duh vremena i ljudi. Gledalac ima 
svagda čuvstvo, da je sve to i čuo i vidio već jedared. Njemu su znatnije 
državne akcije, kako bi ih htio gledati današnji čovjek, nego faktični ži- 
vot i težnja onoga vremena, u kojemu je »plemstvo više pazilo na ga- 
rancije svojih privilegija i ličnu korist, negoli na narodni 
karakter države«. Tako su sebi sve ove historijske drame po osnovnim 
idejama slične i jednake. Ni traga novoj i istinitoj ideji. Koga mogu te 
ideje još privlačiti? Galović kušao je iz cijele stvari izbiti lirski sadržaj. 
Za ovo smjelo poduzeće ne dostaju samo dobri stihovi i ugodne fraze. 
Pjesnička je dikcija i kao lirika u Galovića oskudna. Njegove su prispo- 
dobe banalno lirske, pune običnog lirskog rekvizita. Mjesto zgodne ideje 
umaraju diljem čitave trilogije precizno sastavljeni vremenski izvještaji. 
Mi smo kud i kamo bolje informirani o vremenskim prilikama nego o du- 
ševnom životu junaka. Psihološki sadržaj frazeologije, u kojoj se raspli- 
njuju znameniti događaji, posve je ništetan, neumjestan, iskrivljen sa svim 
obilježjima pjesničkoga početništva. A napokon, što je najznatnije, činidba 
se gotovo nikad ne uzdiže do dramatskoga efekta. To je razočaranje, 
koje autoru ne će oprostiti iole umjetnosti pristupačan gledalac. — Kod 
predstave sudjelovali su gotovo svi naši umjetnici. Rijetko je koja uloga 
tražila više od dobre deklamacije. Do glume uzdiže se jedino uloga kra- 
ljice Lepe i kralja Stjepana II., koje su bile u rukama gđe. Ružičke-Strozzi 
i g. intendanta Fijana. Ako i nisu trebali posezati za novim motivima, 
ipak su se njihovi stari uspjesi gledali s velikim užitkom. G. Fijana pra- 
tila je osobitom nježnošću gđa. Šram kao Neda. S mnogo je zanosa go- 
vorila gđa. Vavra, a i debutantica gđica. Gjurgjan pokazala je dara za 
lijep glumački govor. G. Sotošek suviše je rogoborio; pljesak na otvorenoj 
sceni — bio mu je najgora osuda. Lijep je bio i duet Freudenreich— -Šte- 
fanac, a s ljubavlju su se odigrale i najmanje uloge. — Publika je povla- 
đivala, ako i nije bila osobito zanešena. 


180 


U »Hrvatstvu« od 2. IX. 1908. piše Hortenzije: Kao uvod u 
ovogodišnju sezonu davala se sinoć prvi put tužna trilogija »Mors regni« 
(Smrt kraljevstva) od Frana Galovića. U broju 202. donijelo je »Hrvat- 
stvo iz te trilogije izvadak, a ovdje mi se osvrnuti na samo sinoćnje pri- 
kazivanje. Mladi autor g. Galović poveo nas je u krasnim slikama u ono 
davno doba, kad gasne zvijezda sreće hrvatskoga naroda, kad tone u pro- 
past slava kraljeva hrvatske krvi i pada u grob, koji si je narod »sam« 
iskopao. — U I. dijelu kralj Zvonimir (g. Griinhut) i kraljević Radovan 
(g. Barbarić) za ljetnoga predvečerja pogibaju od izdajničke ruke svoga 
hrvatskog velikaša Strezinje (g. Sotošek). Zamjeram ovdje g. Galoviću, 
da je nadbiskupu Lovri (g. Borštniku) dosudio onako nečasnu ulogu, jer 
bi g. autor morao sam znati, da vjera nije bila razlogom nesreći Hrvat- 
ske, nego ona drevna nesloga, koja od početka V. stoljeća, pa sve do 
dana današnjega prati rod hrvatski, a vjera je bila jedina, koja ga je 
uzdržala, da ne klone i da se ne izgubi u moru najrazličitijih naroda, koji 
su mu sa svih strana mreže pleli, da ga ujarme i unište. — Ukietva Zvo- 
nimirova prati njegove potomke sigurnim korakom i hvata u II. dijelu 
za jedne mjesečne noći svoju žrtvu, bolesnoga kralja Stjepana II. (g. Fi- 
jan). U III. dijelu pogiba od ubojničke ruke hrvatskoga vojnika i zadnji 
odvjetak velikoga roda — Petar Svačić i sluša na samrti daleku izdaj- 
ničku buku osirotjeloga svoga naroda, koji nosi na svojim ramenima u 
slavi kralja tuđe krvi i tuđeg jezika. — Perditio tua ex te . — ■ lebdjelo je 
pred očima mladog autora, a njegov bolni osjećaji i čista ljubav za taj 
nesrećni narod odrazuju se u teškim stihovima bogatoga kraljevskoga hr- 
vatskoga jezika. Na našoj pozornici nije se skoro čuo tako čist i ugodan 
govor, premda je tu i tamo patos kvario ritam glatkih stihova. Na mla- 
doga našeg autora su nesumnjivo mnogo uplivali Maeterlinck, Andrejev 
i Vojnović, jer iznosi pred nas sasvim slične slike iz predvečerja, mje- 
sečne i ljetne noći, sablasne ptice i noćne sjene, koje svojom gdjegdje 
dugom radnjom donekle umaraju. Prekrasni kostumi, kameniti Gvozd i 
opustjeli hrvatski dvorovi uljuljaše u snatrenje cijelu kuću, te se gotovo 
čuo drhtaj srdaca, kao da kucaju zajedno sa srcem crne žene, koja se 
nadvila s hladnih hrvatskih hridina nad mrtvim truplom posljednjega kra- 
lja hrvatske krvi. Tišina, bolna tišina razlila se s dvorova na pozornici 
i obavila općinstvo kao večernji sumrak blize duboke noći. Predstavljalo 
se vrlo lijepo s puno volje i oduševljenja, a sama se slikovita radnja li- 
jepo razvijala do onoga momenta, kad Petar Svačić liježe na Gvozdu 
umoran i sniva. Bilo je pogrješaka, te se tu i tamo općinstvo umaralo — 

ali ovo je tek drugi umotvor našega mlađahnoga pjesnika, koga je rukom 

0 ruku gđa. Ružička-Strozzi kao kraljica Lepa izvela pred općinstvo, da 
primi priznanje i pobudu za daljnji uspješniji rad. Dvije smrti na pozor- 
nici se ne slažu, jer je druga u zrcalu slika prve. U ostalom dobro je po- 
čelo, kuća dupkom puna, interes općinstva velik, pa će se naše nade u 
bolju budućnost naše Talije možda i ispuniti. 

U »Pokretu« od 2. IX. 1908. piše Stjepan Parmačević: Ovom 
je predstavom jučer otvorena nova kazališna sezona. Ime Frana Galovića 
susrećemo često u starčevićanskim publikacijama, gdje se javlja čuvstve- 
nim lirskim pjesmama. Voli melankolička raspoloženja. No lirika na po- 
zornici ne uspijeva s jednostavna razloga, što deklamovanje lirike umara 

1 postaje smiješno. S toga razloga nije ni jučerašnja premijera mladoga 
pjesnika na pozornici kao drama nikako uspjela. Djelovao je nešto više 
jedino drugi dio trilogije svojom melankoličnom lirikom. Treći dio nije 
uspio nikako, i ako je zgodno — ■ no ne originalno — kombinovan prizor, 
gdje Svačić pogiba od hrvatske ruke. To ga boli. Po onom motivu 
o orlu, kad vidi u strjelici pero iz bratova krila . . . Prvi dio trilogije je- 
dini je ponešto dramatski — prizori između kraljice i biskupa. Proklet- 
stvo Zvonimirovo naivno djeluje, baš kao onaj predlog prečasnog Ste- 
pinca o našem pokajanju radi umorstva Zvonimirova, Treba istaknuti, 
da Galovićev stih lijepo teče i da je pun biranih riječi i slika. Upravo se 
neugodno doimlje, da uz lijepe Galovićeve stihove moramo gledati onaj 
nezgrapni, dugi i dosadni prizor Svačićeva sna. Zar Svačić baš mora sa- 
njati? Ne bi li autor kod reprize mogao onaj prizor sasvim ispustiti, pa 
ga zamijeniti kakvim drugim, jakim i dramatičnim? Time bi dobila na vri- 
jednosti čitava ova lirska trilogija. ■ — Galović nije prikazao život za vri- 
jeme posljednjih vladara iz narodne loze, niti je prikazao život onih kra- 
ljeva, o kojima je riječ u trilogiji. On je prikazao jednostavno momente, 
koje je držao efektnima — - te momente dakako uz lijepe — pokadšto duge 

govore. U toj »Smrti kraljevstva« nema ništa, što bi bilo specifično 
hrvatsko, osim imena i dakako jezika. Isto je tako moglo »umrijeti« i svako 
drugo kraljevstvo dakako u drugim — odijelima. Dakle vidimo, da je 
autor položio važnost ne na ono, što će reći, nego da ono, štogod reče, 
reče lijepo ... U tome je, priznajemo, uspio, no to nije uspjeh — drame. 

- — Ovdje treba da nešto rečemo i o natpisu drame. »Mors regni«. Bez 
obzira na to, kako nema smisla stvari, koje hoće da su iz domaćega ži- 
vota, krstiti tuđim imenima, ovaj natpis — čini nam se — nema nika- 


182 


kova prava. Prava bi imao tek onda, kad bi »mors regni« bila zbilja ka- 
kova klasična fraza, krilatica. No Rimljani toga »mors regni« nijesu upo- 
trebljavali nikada, jer su bili suviše realni, a da govore u takovim sim- 
bolima. Oni su govorili »Finiš reipublicae« itd. Mislimo, da trilogija ne 
bi ništa izgubila, da se kako drugčje zove. Međutim ovo je neznatna sit- 
nica i autor bi je mogao do reprize — ispraviti, jer ipak nije isključeno, 
da u Zagreb dođe iz vanjskoga svijeta kakav profesor klasične filolo- 
gije, pa bi se smijao, a možda — kakovi već jesu klasični filolozi . — i lju- 
tio. Glumci su igrali dobro i s raspoloženjem. Autor je bio nasmijan i tri 
puta izazvan. Debut gđice. Gjurgjan bio je za neznatnu njenu ulogu do- 
bar. A kazalište je bar kod otvorenja sezone moglo biti puno. 

U »Ustavnosti« piše - — m. — Sinoć je otvorena nova kazališna 
sezona sa domaćim komadom • — trilogijom »Mors regni« od g. F. Ga- 
lovića. Umah ćemo spomenuti, da je komad dosta slabo primljen. Pisac 
je imao sigurno najbolje intencije svojom trilogijom. Nu historijske mo- 
mente zgodno, dramatski i tehnički dobro prikazati, stvar je teška. A to 
fali tom komadu. Ima lijepih momenata, deklamacija, govora i stihova, 
jednom riječju — lijep epos u tri dijela — ali eposi na pozornici, pa imali 
još kaku inscenaciju i izvedbu, nemaju prođe. Pogotovo kod naše pu- 
blike, koja je odnjihana na krilima pikantne operete. Malo više smisla i 
obzira za domaće komade sa strane općinstva ne bi škodilo. Jer indife- 
rentnošću i nemarom guši se svaki rad. Nu, g. pisac neka zato ne su- 
stane — per aspera ad astra — talent je tu. Igralo se veoma dobro. Gđa. 
Ružička-Strozzi bila je izvrsna kraljica Lepa, a g. Borštnik dobar — le- 
den ali čudan nadbiskup Lovro. Strezinja (g. Sotošek) bio je u prvom 
prizoru odviše ponizan, a kasnije, kad ubije kralja, troppo furioso. Ra- 
zumije se, da je Stjepana sjajno odigrao intendant g. Fijan, kao i krasnu 
Nedu gđa. Šram. Dobri su bili Hrvoje (g. Savić), fratrići i glasnik. U 
trećem nam je dijelu ugodio g. Štefanac kao Petar Svačić sa vrsnom in- 
terpretacijom. G. Freudenreich kao Koloman sa svojim vojnikom bio je 
karakterističan. Što se noćnih sjena tiče, ne znam, da li je njihova maska 
djelo autora ili g. režisera. Malo čudna oprema. Kad se sjene pojaviše 
uz buru, pričinilo mi se, da gledam bule u sarajevskoj čaršiji. Držim, da 
bi te sjene ipak nekako drugačije izgledati morale. Debutantica gđica. Sla- 
va Gjurgjan kao glavna sjena pokazala je dara za deklamaciju, a pobliže 
ćemo je suditi, kad je vidimo u boljoj ulozi. Inscenacija lijepa, naročito 
u trećem dijelu. Posjet kuće nije odgovarao prvoj predstavi u novoj se- 
zoni. Autor je bio više puta izazvan pred zastor. 

»Hrvatsko Pravo« od 2. IX. 1908. donosi kritiku dra. Milana 
Ogrizovića: Nabrojilo bi se nekih sedam do osam autora, koji su se ba- 
vili ovom epohom Smrti ili Propasti — ne kraljevstva (regni) — već 
kraljeva naše narodne dinastije. Koliko autora, toliko pjesničkih očiju, a 
toliko i odraza njihovih gledanja. Galović je od svih tih autora najmlađi. 
Na tu mladost valja odbiti, što je Trilogija »Mors regni« brzo rađena, 
što ima tehničkih nedostataka, što je autor ovisan od svojih nekih uzora 
(a to je bio i Ibsen u mladim danima) itd. — - dakle sve stvari, koje do- 
nosi sa sobom vrijeme i vježbanje, pa se zapravo od lojalne kritike ne bi 
smjele isticati na prvom mjestu, nego tek uz put. Po gotovu valja te ne- 
dostatke, što ih Galovićeva mladost sobom donosi, blaže uzeti, kad nam 
ta ista mladost donosi nešto svježe, simpatično i lijepo, a to je: bistra i 
jaka patriotska poezija — neusiljena i nepatvorena — a u posve mo- 
dernom ruhu, koje je nepravedno krstiti — tiradom, jer su tirade i 
prazne i bučne riječi bez osjećaja. Narodne hrvatske historične »stim- 
mung«-drame do Galovićeve »Trilogije« nismo imali. Šteta, što nije svoj 
krasni dar upotrijebio na koji drugi predmet iz još neobrađenih epoha, jer 
ipak nam u njegovoj drami smetaju neki prizori, u kojima se jače prislo- 
nio uz svoje predšasnike, tc ih ne dospio individualnije izraditi. — - O sa- 
moj »Trilogiji« već smo govorili u našem listu, iznesavši joj u pregledu 
sadržaj. Dodati onomu valja još nešto: skladnu arhitektoniku Trilogije, 
koja doduše u nutarnjosti svojoj nije u potankosti vezana, ali je u bitnoj 
misli • — upravo »stimmunga« — a to je: mors, smrt. — Tri smrti, tri 
kralja izabrao je Galović. Jedno je slabić Zvonimir, koga uklanja politi- 
ka Latina i Rima, udružena s častohlepljem tuđinke, Magjarice, njegove 
žene Lepe; ove dvije dramatske sile vrše grozni zločin, ubijajući i oca i 
sina. Kako Galović personificira, to jest u jednom čovjeku prika- 
zuje čitav jedan pokret od vijekova te tako potencira, izašla je figura 
nadbiskupa Lovre grozna, a kraljice Lepe okrutna. Naivni kritičar, koji 
ne vidi osebujnoga prikazivanja Galovićeva, tražit će tu motivacije, dr- 
žeći, da se tu radi o jednoj osobi, o jednom čovjeku — i dakako prikorit 
će Galovića s neke tobož visine, no Galović ima pravo, da mu se na- 
smiješi, jer je u tom slučaju kao autor superiorniji od svojega kritičara. 
Pripominjemo odmah ovdje, da su tako shvatili autora i naši odlični 
umjetnici: gđa.Strozzi i g. Borštnik. Oni su igrali potencirano i — sjajno. 
Gđa. Strozzi bila je upravo velika; uz grandiozne geste proizvodila je 
tako snažne glasove iz grudiju, da je upravo zadivljavala. — Drugi kralj 
je slabić, samostanac Stjepan. Galović ga je prenio iz Kumičića, njega i 

Nedu. Te su figure tako nešto zasebno, da su i autora povukle sasvim 
za sobom, pa su mu zakrilile originalnost do samoga završetka, koji se 
izdiže osobitim kontrastnim prizorom: smrti kralja Stjepana i krijesovima 
pobjede u daljini. Ovdje se istaknuo nad sve g. intendant Fijan, kod koga 
se mora reći, da je postao preko praznika mlađi; u njegovu je glasu bilo 
toliko punoće i svježine, a uz toliko naravitosti i umjetničkog shvaćanja, 
da je bio pravi užitak gledati ga. Uza njega se svom umiljatošću i njež- 
nošću privijala gđa. Sram kao bršljan oko hrasta — - tek što ju je autor 
morao do konca ostaviti uz njega. — Treći kralj je hrabri i simpatični 
Svačić, koji je, da ne zaboravimo, našao vrsna i poletna interpretatora 
u našem darovitom g. Štefancu. Kralj je jak, ali narod, masa — koja je 
u prvom dijelu bila jaka, u drugom se cijepala — sad je u trećem ne- 
složna i pače pristala uz tuđeg kralja, uz Kolomana. Mors — smrt ovoga 
trećega ne smije biti spletkarska kao prvoga (Zvonimira), ne smije bit 
sentimentalna i bespomoćna kao drugoga (Stjepana), ne, ona je na kr- 
vavom megdanu. I kao što su u prvom činu bili kraljevi dvori, u dru- 
gom samostanske zidine, u trećem je šuma pokraj bojnoga polja. Svačić 
je u noć zapao na šumsku čistinu pokraj klisure, koja naliči na groblje, 
umoran je zaspao, a u snu se javljaju geniji i sjene rodne mu zemlje tu- 
žeći nad sudbinom naroda u ovim najužasnijim momentima hrvatske po- 
vijesti. — Pred zorom namjerio se na Svačića Koloman, pa mu kaže, 
da je on sad kralj Hrvata i dade ga ubiti. Vojnik, koji ga ubija, Hrvat 
je i to Svačića boli najjače. LI daljini se čuje buka: to Kolomana vode 
na krunjenje, a Svačić umre, dok nad njim žena Hrvatica jada vjerujući 
ipak u bolje dane. Pojedini prizori su kao ilustracija Šenoine pjesme o 
Svačiću, ali baš taj treći dio svojom kompozicijom i snažnim prizorem 
s Kolomanom izdiže »Trilogiju« do krasne visine. Arangementom i me- 
lodioznošću stihova upravo uzdiše taj dio za glazbom. Taj bi dio 
kao zasebna cjelina mogla biti uglazbljena i djelovala bi silno. — Od 
glumaca ističemo još u prvom dijelu: gđicu. Hržićevu (nježnu i sanjarsku 
Jelenu), g. Barbarića (nedužnog Radovana), g. Sotošeka (izvrsnog Stre- 
zinju, osobito u prizoru kajanja), zatim gđice. Vilhar, Souvan i Bando- 
bransku, kao pune »stimmunga« dvorkinje«. — U drugom dijelu valja 
još pohvaliti g. Savića (ozbiljnog i simpatičnog Hrvoju), g. Markovića 
(naravnog glasnika), g. Miinarića (spretna dvoranina i — premda no- 
vajlija bez treme), gg. Gerašića, Prejca i Veliča kao izvrsne i mar- 
kantne fratre. — U trećem dijelu u kratkom prizoru sa Svačićem-Štefan- 
cem iznio je g. Freudenreich Kolomana oštro i naravno, a u njihovom 

megdanu dobro se ponio kao vojnik gosp. Šmid. Vizionarnost i zbilju 
umjetnički je spojila gđica. Vavra (žena), a lijepo su se uz nju ponijele 
i sjene gg. Toplak, Anić, Lyanka i Dević. Posebice spominjemo »prvu 
sjenu«, debitanticu gđicu. G j u r g j a n, u koje je nesamo dara, nego i vrlo 
simpatičan organ, koji podsjeća na gđicu. Riickovu. Mlada debitantica 
govori lijepom štokavštinom, kao rođena Hercegovka, nastupa sigurno, 
te se možemo nadati, da će u njoj steći kazalište naše dobru i uporabivu 
silu. -- Uopće se mora naglasiti, da se glumilo s ljubavlju i da su svi 
nesamo znali svoje uloge, nego ih i u tančinama donosili i oslikavali. 

Zato ide i velika zasluga neumornoga redatelja g. Bacha, koji je »Trilo- 
giju« krasno inscenirao, a i kod nekih preradba vršio ulogu dramaturga. 

— - Kuća je bila vrlo lijepo posjećena, i srdačno odobravala Franu Galo- 
viću, izazivajući ga iza svake slike više puta pred zavjesu. 

»Hrvatska« u broju od 3. IX. 1908. donosi kritiku Jose Laka- 
toša: Fran Galović, autor preksinoćnje premiere »Mors regni« sagriješio ! 

je opet vrlo teško — još teže nego li prije godinu dana, kad je izašao 
sa svojim prvim »Grijehom«. Zamislite samo, molim vas: publici, kojoj 
još svi živci drhću od nedavne željezničke katastrofe kod Zaprešića, ser- < ; 

virati u jedno veče tri umorstva, jednu naprasnu smrt i deklamatorno 
veče duhova itd. — Zar ne, to je ipak malo previše, makar se i nala- j 

žilo pod zvučnom etiketom »Mors(!) regni (!)« i uvijeno u zvučne, ali 
prazne stihove. Čovjek bi morao imati Holmesove živce, da sve to najed- 
noć podnese — i zato sam cijelo veče strepio, ne će li gdje u kojem > 

kutu koja nježna dušica slabijih živaca pasti u nesvijest. Hvala Bogu, 
prošlo je sve sretno — od publike nije nitko nastradao, samo što neki J 

moradoše pobjeći prije konca komada ... A znate, što mi se dogodilo? 
Zadrjemuckao sam malo i pričinilo mi se najednoć kao da sam u kakvom 
starom rimskom teatru, parket i pozornica to su arena, a oni oružani ljudi 
na pozornici gladiatori i sad-na navalit će na svoje žrtve u areni, jer pu- 
blika, koja sjedi naokolo, nestrpljiva je i već plješče . . . Trgoh se - — ga- 
lerije su doista pljeskale. — Ali šalom u stranu. — Iskreno moram pri- 
znati, da me Galovićeva trilogija »Mors regni« nije ni najmanje zado- 
voljila. Čujte sadržaj . . . (Iznosi sadržaj.) To je eto okosnica, koju je 
Galović htio zaodjeti dramatskom formom, ali nije mu pošlo za rukom, 
da to doista i učini, pak zato nam i nije mogao iznijeti dramatske ■ 

trilogije, već nekoliko scena, sa još ljepšim scenerijama, koje doduše gode 
oku, katkada i uhu, ali ne djeluju na srce i čuvstvo, jer su prazne — bez 
sadržine. - — Od djela, koje nosi zvučni naslov »Mors regni«, očekivao 

sam nešto posve drugoga. S pravom sam morao očekivati ono lagano, 
ali mučno i teško izumiranje narodne dinastije, obrađeno načinom Tre- 
sićeve »Finiš reipublicae« ili Vojnovićeve »Dubrovačke trilogije«, da i 
ne spominjem sličnih stranih djela. A što sam našao? Ništa od toga. Da, 
našao sam Vojnovića, ali u vrlo lošoj imitaciji, tako da siromah gledajući 
preksinoć »Mors regni«, mora da je cijelo to veče — štucao. Nije bolje 
bilo ni gosp. Maeterlincku . . Ali spužvom preko! — Dio prvi Galovi- 
ćeve trilogije (Smrt Zvonimirova) još je najdramatskiji — najbolji. Au- 
toru je bar donekle uspjelo da istakne momente krivnje tragične smrti 
Zvonimirove, koja ima da u sebi nosi klicu propasti domaće dinastije. 
Gledalac s pravom očekuje, da će se ta klica u drugom dijelu trilogije 
dalje razviti. A kad tamo — autor nam izveo boležljivog kralja Stjepa- 
na, koji iza duge govorancije, ni pet, ni šest, već: 

»Još jednoć samo 

»Ljubit mi daj, 

»Još jednoć samo 

»Dok cvate maj! . . . 

i — naprasno umre. Baš skoro kao Miči u »Valcertraumu«. Ovo doduše 
paše u operetu, ali ne, zaboga, u jednu trilogiju »o propasti kraljeva do- 
maće krvi«. — A što da reknem tek o trećem dijelu? Tu je bilo »Oj To- 
dore — štogod dalje, to gore« . . . Umjesto prikaza najtragičnijeg momenta 
hrvatske historije (Smrt kralja Petra Svačića) iznio nam je autor nešto 
originalno, što bi mnogo ljepše pristajalo k proslavi zaključka školske 
godine na kakvoj višoj pučkoj školi • — ■ ali ovamo nikako ne. Autor nam 
je iznio deklamatorno veče duhova, od kojih se jedan čisto 
moderno (sa manžetama) adjustirao! Zar ne, posve zgodna ideja? 
U buduće ne će trebati ni izdavati patriotsko-deklamatornih pjesama, autor 
će napisati trilogiju u jednom prizoru, izvesti na pozornicu dvadeset, tri- 
deset duhova, koji će izdeklamirati sve autorove pjesme. Publika nek se 
gnjavi. Pokojni Šenoa, a i neki drugi sa svojim pjesmama »povjesticama« 
nisu nikad došli na tako sretnu zamisao, da svoje pjesme dadu na ovaj 
način deklamirati . . . Ali čemu da duljim. Galovićeva trilogija nije uspjela, 
što se valjda i sam ne predstavi mogao uvjeriti. Druga dva dijela mogao je 
mirne duše izostaviti i kao »einakter« iznijeti samo prvi dio. Manje bi 
sagriješio — i lakše bi mu oprostili. — Što da reknem o igri? Igralo se, 
ili da se korektnije izrazim, deklamiralo se dobro. Autor može 
biti posve zadovoljan. Pojedince ne ću da ističem, jer su svi bili »na 

mjestu«. Nadam se, da ću samo gosp. Mlinarića doskora vidjeti, da doista 
imade dvije ruke. Prekjučer je pokazao samo svoju ljevicu. Bez zamjere. 

P S. Da ne zaboravim. Prigovarao sam jednom zgodom samom na- 
slovu Galovićeve trilogije, da bi naslov ispravnije glasio »Finiš regni« 
(Na primjer veli se: Finiš Poloniae, Finiš reipublicae itd.) No uvjerio sam 
se tijekom premijere, da sadanji naslov posve dobro odgovara komadu. 

»Narodne Novine« donose tek poslije reprize u broju od 10. 
rujna kritiku Julija Benešića: Repriza Galovićeve trilogije, koju je naša 
novinska kritika u glavnom dosta nepovoljno ocijenila, pokazala je ono, 
što se redovito zbiva kod lirskih djela: drugi put se čine bolja. Igralo se 
s velikom ljubavi i dobro, pa se mnogo ima i tome pripisati. U čitanju je 
ova trilogija mnogo slabija. Promašena je misao, koju neklasičan latinski 
naslov hoće da istakne, budući da nije prikazana propast, a ni propadanje 
kraljevstva hrvatskog; ali stvoreno je djelo, koje — ako ništa drugo — 
obećaje da će autor moći stvoriti nešto jače, tim jače, ako to buduće 
djelo ne bude — drama. Ovo nije drama. — Misao vodilja, da je hrvatsko 
kraljevstvo propalo radi kletve kralja Zvonimira, nije istinita, kao sto nije 
ni spretna, i ako bi se dala literarno zgodno obraditi. Ali autor je uza 
svu mističnu vjeru u Zvonimirovu kletvu, da Hrvati ne će više nikada 
imati kralja svoje krvi, odmah u drugom dijelu trilogije prikazao umiranje 
kralja Stjepana, kralja hrvatske krvi. Da neistinitost kletve još jače po- 
tvrdi, izvodi u trećem činu kralja Petra Svačića. Cijela je trilogija umi- 
ranje kraljeva, a ne umiranje i smrt kraljevstva, kako to naslov obecaje. 

Prvi se čin zbiva za ljetnjeg predvečerja, drugi za jesenje mjesečine noći, 
a treći u nekoj proljetnoj noći. Za cijelo vrijeme ili zapada ili izlazi sunce, 
dapače i opis bitke u drugom dijelu nije ništa drugo do opis svitanja zore. 
Tim je posve nedramatskim opisima htio autor pokriti siromaštvo radnje, 
koje je tim kobnije, što se radnja temelji na nekim nepouzdanim, dapače 
i posve neistinitim historičkim pričama. Galović nema nimalo osjećaja za 
sredovječnog čovjeka, ne zna se uživjeti u prošlost i stoga su njegova 
lica simboli ili umjetni tipovi bez života. Dakako, da mu bez ljudi nije 
uspjelo stvoriti dramu, pogotovo ne historičku dramu, kakova ova hoće 
da bude. ■ — Trilogija ova uza sve nedramatske i neke staromodne mane 
ima i prednosti svoje. Uz dosta dobre stihove, koji su većinom jambskog 
karaktera, slobodna ritma, ima nekoliko lijepih figura. Na pr. ova u drugom 
činu: 


— Na sljepočicama 

Već počeše mu žice srebrne 

Polako plesti bijelu mrežu. 

Ili u prvom činu: 

Gledaj . . . gledaj . . . 

Sve se jače 

Svija tama uz duvare . . . 

Ja se bojim. 

Dikcija je kao i frazeologija općenito posve slaba i jednolična. 

Ali ipak se drama kod drugog gledanja čini bolja negoli kod prvog 
prikazivanja. Jače izbijaju neke scene, kojima je uspjehu pomogao doduše 
uzor drugih autora, tako primjerice prizor između Radovana i Jelene, 
Lepe i Radovana, ali pri tome se također jače ističu neke tobože jake 
sentence. Potonje samo na štetu komada. Posve je besmislen poklik kra- 
ljice Lepe: 

Danas . . . danas prinijeh žrtvu, 

Ko nitko što je prinio još nije. 

»Žrtva« je naime u tome, što je za ljubav svog vlastitog slavo- 
hlepna dala ubiti muža i sina! Tome je ravna izreka: 

Kad zmiju smrviš, strti moraš posve 
I glavu njenu . . . 

Drama se ova po svoj prilici ne će više davati. Možda će autor 
budućim svojim djelom biti sretniji, osobito ako se okani uzora, od kojih 
je znao pozajmiti samo vanjske efekte, a nije umio obuhvatiti ni svoje 
teme, ni omjeriti sila svojih. 

»Agramer Z e i t u n g« donosi 2. IX. 1908. kritiku iz pera Ivana 
Souvana: Die neue Saison unseres Landestheaters wurde gestern, wie seit 
Jahren iiblich, mit einem heimischen Werke, diesmal mit einer Novitat 
eroffnet, die den Untergang des kroatischen Konigtums in drei symboli- 
sierenden Szenen uns vorfiihren soli. Der Autor ist uns aus dem Vorjahre 
durch seine dram. Ballade »Tamara« bekannt, die ein Motiv Lermontovs 

zu einer Szene voli sinnlicher Glut und lyrischen Ueberschwangs bearbei- 
tete Man konnte darin Spuren eines feinen lyrischen Gefuhls fmden, das 
auch in den bisher unveroffentlichen Gedichten des jugendhchen Verfassers 
sich geltend macht. Ob diese poetischen Gaben fur die Biihne ausreichen 
die andere Eigenschaften erfordert, ist zweifelhaft. Auch Galovic selbst 
scheint an sich den Mangel eigentlicher dramatischer Begabung empfun- 
den zu haben, daher wohl sein Entschluss, die Behandlung eines so emi- 
nent tragischen Stoffes, wie es der Untergang der nationalen kroatischen 
Dynastie ist, auf eine andere Art zu versuchen. Vojnović hat uns namen- 
tHch in seiner »Ragusanischen Trilogie« ein Musterbeispiel dafiir gegeben, 
wie literarische Evolutionen von weittragenđer Bedeutung mcht als Haupt- 
und Staatsaktion behandelt, sondern in einzelnen Szenen, die die ausseren 
Vorgange in ihren Reflexen auf das Schicksal von Einzelpersonen wieder- 
geben, geschildert werden kdnnen. Galović ging noch um einen Schntt 
weiter und, unter dem Einflusse Maeterlincks offenbar, suchte er die Ereig- 
nisse in symbolischen Bildern an uns voriiberzufiihren. Denn die geschi- 
chtlichen Gestalten, die er in seiner Trilogie auftreten lasst, sind keine 
eigentlichen Wesen von Fleisch und Blut, sie geben nur die Versinnbil- 
dung einzelnen Krafte wieder, die in den wirklichen historischen Personlich- 
keiten tatig waren. Ob diese Art Biihnendarstellung moglich, ob sie lo- 
gisch aus dem Wesen des Dramas zu entwickeln ist, mochten wir bezwei- 
feln. Das Drama verlangt Handlung, Klarheit, Wucht und Kraft, das ist 
in seinem Wesen begrundet, seit es ein Drama gibt. Heutzutage wird gerne 
die Parole angegeben: »Los von Shakespeare!« Wir haben nichts dagegen. 
Findet uns eine neue Form des Dramas, die unserer Zeit entspricht, wie 
das Drama der alten Griechen ihrer Art, wie das Renaissance-Drama 
Shakespeares seiner Zeit entsprochen! Aber es ist dabei zu bedenken, dass 
in der Entwicklung des Dramas nur die aussere Form wechselte, dass 
aber sein innerstes Wesen: Handlung, bei Sophokles wie bei Shakespeare 
und Schiller unverandert brieb. Spannendere Handlung als die, in kon- 
zentriertester Form, die der »Konig Oedipus« bietet, enthalt kein Drama 
Shakespeares; dieser Kern und Wesen des Dramas sind bei beiden, trotz 
aller Verschiedenheit der Form die gleichen. Man nehme Ibsen! Ist es 
mcht, als ob der alte Magus aus dem Norden seine Dramenform, mit dem 
einzigen fiinften Akt, sich geradezu von Sophokles gehalt hatte? Auch 
da ist nichts von ausserem Larra und Glanz der Shakespearischen Biihne, 
aber eine innerliche Konzentration der Handlung von einer Starke, welche 

an Spannung und Wucht dramatischer Wirkung kaum zu iibertreffen ist. 
In dieser Richtung wird sich die Reform des modernen Dramas zu bewe- 
gen haben. Das fiihlte unser Vojnović sehr gut. In der Ragusanischen Tri- 
logie steckt dramatische Spannung und tragische Kraft namentlich in 
»Allons enfants«, ebenso in seiner »Majka Jugovića«, vor allem im zweiten 
Akte, der erschiitternd wirkt. Mit blassen Schemen, patriotischen Tiraden 
und zarter Lyrik kommt man historischen Katastrophen, wie es der Unter- 
gang der kroatischen Dynastie ist, nicht bei. Damit erhellt man nicht die 
seelischen Tiefen der Personen, die diesen grandiosen Teil der Geschichte 
machten, noch die Zusammenhange, die die Geschehnisse verkniipfen. 
Der Autor mag sich die Probe darauf selbst machen, indem er sein Werk 
vor ein Publikum stelle, das keine Kenntniss der kroatischen Geschichte 
hat. Wird ihnuganz verstandnislos gegeniiberstehen. Ein Drama soli aber 
doch aus sich selbst verstandlich sein und auf jedeš Publikum vorausset- 
zungslos wirken konnen. • — Sind wir daher auch nicht im Stande, das 
neueste Biihnenwerk des Autors als eine Losung des Problems zu erkla- 
ren, heimische Geschichte im Rahmen einer neuen Dramenform uns vor- 
zufiihren, so diirfen wir es doch als eine Talentprobe des Verfassers be- 
zeichnen, die aber allerdings speziell ein dramatisches Vermogen 
nicht einwandlos nachweist. Diese eigentliche Talentprobe als Biihnen- 
autor wird Galović noch zu liefern haben. — Die Auffiihrung der Novitat 
war eine mit offenbarer Sorgfalt vorbereitete. Die ersten Darsteller haben 
sich des Werkes angenommen und die Damen Strozzi und Sram, die 
Herren Fijan, Borštnik, Freudenreich, Štefanac, ersetzten durch ihre Kunst, 
was den Gestalten des Dichters an Plastik fehlt. Die Regie des Herrn Bach 
war sehr anerkennungswert; er tat, was mit d r e i Nacht-Dekorationen 
an Stimmung und Beleuchtungseffekten eben leisten kann. Nebenbei be- 
merkt, sind diese ewigen Nachtszenen eine wahre Pein fur den Zuschauer 
und ein Hindernis fur den Schauspieler in der Entfaltung eines seiner 
wirksamsten Darstellungsmittel, der Mimik. — Schliesslich mochten wir 
noch des Debuts des Frl. Gjurgjan als nachtlicher Schatten (schon wieder 
nachtlich!) gedenken. Es war grausam, eine Debutantin in solcher Rolle, 
reizlos, verhiillt und verschleiert, zum erstenmale vor das Publikum zu 
stellen. Dass das Fraulein die Selbstverlaugnung dieses Debuts besass, 
scheint bereits ein Beweis inneren Btihnendranges. Ein schmiegsames Organ 
von angenehmen Klang kommt dazu. Das ist schon etwas. Hoffentlich ent- 

faltet sich die Puppe heute in der Colombine zum Falter. — Das ziemlich 
zahlreiche Premierenpublikum nahm die Novitat gut auf und rief den Autor 
nach den beiden ersten Teilen wiederholt vor die Rampe. 

»Agramer T a g b 1 a 1 1« od 2. rujna 1908. donio je kritiku pod 
šifrom a, 1: Es war keine sehr gliickliche Wahl, die gerade diese Trilogie 
als erstes Stiick in der Saison auf den Spielplan gesetzt hatte. Und der 
Beifall, mit dem das gut besuchte Haus gestern wahrlich nicht kargte, galt 
wohl weniger der kiinstlerischen Qualitat des Stiickes, als seiner patrioti- 
schen Tendenz. Diese allein geniigt aber nicht, um iiber die Mangel dieser 
Trilogie hinwegzutauschen . . . Die Handlung des Stiickes liesse sich in 
wenigen Worten wiedergeben, wenn von einer Handlung iiberhaupt 
die Rede sein kann. Denn »Mors regni« ist fast nichts anderes, als lyrische 
Sentiments, fur die Biihne beabeitet. Die traurigste Periode der kroatischen 
Geschichte, die des Niederganges des angestammten Konigshauses und 
des durch Mangel an Selbstbewusstsein herbeigefiihrten Eindringens einer 
fremden Macht veranschaulichen die niichtern Daten der Geschichte plasti- 
scher, als dieses in Wehmut zerfliessende Stiick vermag. Schatten sind es, 
die sich auf der Biihne bewegen, nicht Menschen aus Fleisch und Blut. 
Was sie reden, sind sentimentale lyrische Monologe bei Mondschein und 
Meeresrauschen und Windesbrausen, sind versgeschmieđete Erzahlungen, 
aberglaubische Ahnungen und schwungvolle von Patriotismus durchgliihte 
Worte. Nur eines sind sie nicht, was sie sein sollten: Dramatische Hand- 
lung. — ■ Drei Konige sind es, die hier hinsterben. Sterben, ohne dass auch 
nur versucht worden ware, eine kroatische Schuld k a u s a 1 zu kon- 
struieren, ohne dass sie in die ohnedies so diirftige Handlung eingreifen. 
Alle drei sind blosse Schattenbilder, deren Schicksal im Drama uns 
nicht nahegeht, obwohl einer von ihnen, Petar Svačić, doch zweifellos ein 
Held von tragischer Grosse ist. Und von dieser tragischen Grosse verspurt 
man gar so wenig! Der hier stirbt, ist nicht der grosse Held, sondern ein 
Mensch, der, von eines Verraters Hand meuchlings ermordet, hiniiber 
geht, wahrend ihn Geisterschatten umkreisen, die Vergangenheit und Zu- 
kunft des ungliicklichen Volkes vor sich deklamierend, in gezwungener 
Pose ... — Aus lyrischen Monologen, die bloss von Zwischenrufen unter- 
brochen werden, lasst sich aber keine dramatische Handlung konstruieren. 
Der kausale Zusammenhang fehlt sowohl in jedem Teile der Trilogie fiir 
sich, als auch zwischen den Teilen untereinander. V’/ie viel hatte Galović 
aus Vojnović’ »Ragusaer Trilogie« lernen konnen! Auch dort ist ein Stiick 

Geschichte, doch welch tiefes Eindringen und welch glanzende Auffassung! 
Auch dort ist sehr viel Stimmung, aber sie passt sich der Handlung wie 
ein zaubervoller Schleier an. Wenn aber in jedem von den drei Teilen der 
Galovićschen Trilogie lyrische Temperamente in die mondscheinhelle Nacht 
hinausstarren und in mit Pleonasmen iiberladener sentimentaler Lyrik sich 
in zerfliessenden Reflexionen, in Bildern und Erinnerungen an anliche 
Nachte der Liebe im Mondschein ergehen; durch drei Akte mit Variationen 
— so wirkt das beim besten Willen ermtidend. Von den hie und da nicht 
natlirlichen Situationen, die das Historische fast ins Allegorische verfliichti- 
gen, ganz abgesehen. — Ein klein wenig Dramatisches bringt nur im 
ersten Teile der Trilogie der Erzbischof Lovro, ein ehrgeiziger Intrigant, 
und die Konigin Lepa in das Stiick. Doch auch die Charaktere, ebenso 
wie im dritten Teile der Konig Koloman, sind ganz fliichtig gezeichnet. — 
Als Drama ist die Galovićsche Trilogie nicht zu betrachten. Lobender 
lasst sich aber iiber den Lyriker Galović sagen, wenn auch seine Lyrik 
einem modernen Geschmack durch ihre allzu sentimentale und iiberladene 
Pathetik nicht immer entsprechen mag. Auch sind darin viel mehr Gefiihle 
als Gedanken. Galović scheint nicht aus dem Holze geschnitzt zu sein, aus 
dem man Dramatiker macht. Bei unseren literarischen Verhaltnissen ist es 
jedoch begreiflich, dass sich unsere Schriftsteller so sehr zur Biihne hin- 
gezogen fiihlen. Der Wunsch, nicht nur zu schreiben, sondern auch vernom- 
men zu \verden, lasst dieses Gefiihl, angesichts der geringer Zahl der Le- 
senden, begreiflich erscheinen. Zum Schluss noch eine kleine Bemerkung. 
Es will uns scheinen, dass der Titel »Mors regni« (der Untergang des 
Konigreiches) nicht angebracht sei, denn mit dem Aussterben des ange- 
stammten Konigshauses ist es wohl nicht auch mit dem kroatischen Ko- 
nigreiche zu Ende gewesen. Und dann: warum lateinisch? — Was um das 
Spiel selbst anbelangt, muss anerkannt werden, dass sich unsere Kiinstler 
redliche Miihe gaben, ihr Bestes zu leisten soweit das Stiick hiezu Gele- 
genheit bot. Ein jeder war vollkommen am Platz und der Erfolg ist nicht 
zum mindesten den Darstellern zu danken. Ueber Fraulein G j u r g j a n 
als Debutantin lasst sich vorlaufig nur sagen, dass sie iiber ein angenehmes 
Organ und sicheres Auftreten auf der Biihne verfiigt. Um sich ein abschlies- 
sendes Urteil bilden zu konnen, wird man sie auch in anderen Rollen 
sehen miissen. — Die Ausstattung hatte stilgerechter sein konnen. Byzanti- 
scher Stil diirfte ebensowenig mit Renaissance (die es damals nicht gege- 
ben hat) gemischt werden, wie es in felsigen Gebirge keine leinwandbe- 
legten faltigen Treppen gibt . . . 


13 Galović, Drame II 

U »Glasu Matice Hrvatske« (III., 1908., str. 144) piše 
- — 1 — •: Početak nove sezone donio nam je i prvi hrvatski dramski novi- 
tet. Mladi pjesnik Fran Galović predstavio se je općinstvu sa svojom 
trilogijom »Mors regni«. Tužne uspomene izmamio je taj novi rad pjesnika, 
kojega već upoznasmo iz aktovki »Tamara« i »Grijeh«. Te su se pojavile 
i brzo iščezle u zaborav. Jedva će se ikad više pojaviti na hrvatskoj po- 
zornici. Slični udes čeka i novu pjesnikovu trilogiju. Ne velimo time, da u 
pisca nema dara. Jest, darovit je gosp. Galović, pjesnička je njegova ćud, 
on vlada jezikom, stihovi mu izlaze ispod pera lahko, oblo. Bujna fraza 
zvuči ugodno — ali ipak njemu manjka ono, što djeluje sa pozornice. Sam 
čitatelj u zabitnoj sobici za duge jesenske večeri voljko bi listao njegovu 
trilogiju i naslađivao se romonom njegovih stihova. Posjetitelj kazališta 
hoće radnje, a monotono recitovanje sjena, sablasti li, umara ga i otupljuje 
potrebnu pažnju. — Smrt kraljevstva hrvatskoga htio nam je pjesnik pri- 
kazati nekim posebnim načinom. No taj posebni način nije našao pravoga 
razumijevanja. Svi pisci, koji su okušali svoju snagu, da nam iz one strašne 
dobe izvabe pred oči kobne zgode i nezgode nesretnih ljudi, hrvatskih 
naših kraljeva i njihovih velikaša, ako i nisu posve uspjeli, ipak su općin- 
stvo snažnije zainteresovali. Nakana je Galovićeva bila najbolja, ali djelo 
je njegovo, kao pozorišno, promašeno. (Nakon iznesenog sadržaja:) Sve 
u svemu — lijepi stihovi postizavaju jedino to, što u gledaocu bude tužnu 
i sjetnu dispoziciju s nesretne sudbe otadžbine, ali nikakve bodrosti, nika- 
kve nade. Ne škodi sjećati nas tužne prošlosti, dobro je napominjati nam 
pogrješke pradjedova, koji su umjeli na bojnom polju krvcu liti, pobjede, 
izvojštivati, ali tih pobjeda ne znadoše upotrebljivati. Nama treba snažnih 
poticaja na rad, treba nam svega, što budi energiju, jača volju, treba nam 
i plemenite poezije, kakve je porazasuto i po ovoj trilogiji, koja će se rado 
čitati, ali s pozornice nije joj suđeno djelovati. Divna igra naših umjetnika 
gđe Ružić (siđ)-Strozzijeve, gđe Šram, Borštnika, Sotošeka i Štefanca 
pripomogla je, da je trilogija bar donekle interesovala te obzirno primljena. 
Nadamo se, da će sa slijedećim hrvatskim novitetom kazališna uprava 
biti sretnije ruke. 

U »Sa vremeniku« (1908., str. 634—635) piše Julije Benešić: 
Ovogodišnja se sezona započela tragičnom trilogijom »Mors regni«. Zad- 
njih se godina uobičajilo otvarati kazalište svaki put kojom historičkom 
dramom. Ova, iako posve nehistorička trilogija, ima historičke preten- 
zije, jer u sva tri dijela govori o historičkim licima. U prvom dijelu, smrti 

kralja Zvonimira, pripovijeda o neslozi, jalu i izdajstvu hrvatskoga plem- 
stva, koje je samo sebi iskopalo grob i ne opažajući da radi u interesu 
nadbiskupa, pokornog Rimu, i tuđinke, kraljice Lepe. Kralj je umro 
s kletvom na ustima, kraljevstvo je propalo, ostalo bez kralja, predano 
Rimu i slavohlepnoj Madžarici. Drugi dio, smrt kralja Stjepana III. (ne 
Stjepana II.), hoće da gledaocima podade nadu, da će ipak narod hrvat- 
ski pobijediti tuđince; glasnik donosi vijest o pobjedi, a kralj umire — 
od slabosti. Trećim se dijelom hoće da prikaže, da ono izdajničko pleme 
ipak živi i da ono samo ubija svog posljednjeg kralja i podvrgava se 
madžarskom kralju Kolomanu. Umire kralj Petar Svačić. Prvi se čin zbiva 
god. 1089., drugi 1091., a treći 1102. — Ova tobože historička pozadina, 
koja ne odgovara ni naslovu ni povijesnim činjenicama, ostala je u Galo- 
vićevom djelu uzgredna. Glavna ima da bude dramatska radnja, neodvisna 
od pozadine. Ta je u prvom činu sadržana u spletkama između nadbiskupa 
i kraljice, u drugom u ljubavi Stjepana i Nede, a u trećem je uopće nema. 
Razumljivo je dakle, da je drama na pozornici posve neuspjela. — Stil je 
sentimentalno-plačljiv, što i sam naslov u lošoj latinštini kazuje: prikazuje 
se smrt kraljevstva, koje ipak — nije umrlo. Frazeologija kao i sav milieu 
uzet je iz naše patriotične poezije od prije dvadeset i nekoliko godina, 
osvježeno je samo nekim reminiscencijama na Vojnovićevu »Majku Jugo- 
vića«. Autor je pokušao da upozori, gledaoce, da je na njega i Maeterlinck 
utjecao, ali mu to nije pošlo za rukom. Maeterlinck je ostao po njemu ne- 
shvaćen. — Drama ova ne bi zaslužila posebna obzira, da se nije njome 
otvorila sezona i time nekako službeno istaknula, i da autor u nekim lir- 
skim partijama nije pokazao sposobnosti za poeziju nedramatske vrste. 
Misao propadanja jednog kraljevstva, ukoliko je velika, ostala je neobu- 
hvaćena, neizražena i neizrađena. Frazama: Suze . . . krv . . . oh, dovijek . . . 
dovijek ... ne može se dati ni snage ni radnje drami. Siromaštvo izraza baš 
vrijeđa, tako primjerice autor mnogo puta citira: grobni muk, grobna hi- 
jena, grobno rasulo, grobna ponoć, grobno krilo, mukli grob, mrtvi vrt, 
smrtna sjena, crna smrt i samrt crna, smrtna jeka, sumrtvi mrak, mrtvo 
velo, gavrani vrani, crno graktanje, tuga, jad, očaj, — od čega je protivno: 
proljeće, zora, cjelov, ljubav, čežnja i sunce. — Možda bi Galovićev tale- 
nat za kratke pjesmice bio podesniji. — Simbolika, koja izbija u trećem 
činu, dosadna je i navučena silom. Pojavljuju se aveti nad Svačićem, koji 
je od umora usnuo. Prva je sjena vođa Hrvata, koji ih je doveo na Bal- 
kan, druga je Ljudevit Posavski, treća kralj Tomislav, četvrta Petar Kre- 
šimir (?), a sve ih vodi vila hrvatska, koja daje ovaj tenor cijeloj drami: 


Oj, kažite nam, bogovi otaca, 

Što kraljujete vasmirom i suncem, 

Oj, kažite nam, hoće li se prenut 
Duh roda našeg?! . . . 

Tako u cijeloj drami jedan upitnik: što će od svega toga biti? — Autorova 
je očajna misao najbolje izražena u stihovima, što ih govori vila Hrvatska 
u trećem dijelu: 

Kad bih mogla 
Da istočim u tuzi golemoj 
Jadovitijeh suza more cielo 
I njima oprat kletvu užasnu 
Sa rodne zemlje, krvlju polivene, 

Neokaljana da nam opet bude! — - — — ■ 

Misao je dakle posve plačljiva, neplodna i plitka. — Autor bi jamačno 
bio sretniji, da je napustio ovu već mnogo puta obrađenu temu propasti 
narodne dinastije, pa da je bio s m j e 1 i j i i da je, kad je baš htio da 
napiše dramu hrvatskih kraljeva, uzeo kojeg hrvatskog vladara iz 
strane dinastije, koji je vladao Hrvatskom jačom rukom i koji je poči- 
njao čine dramatičnije od — umiranja. Onda bi jače izbio narod, a ma- 
nje kralj, onda bi se moglo više govoriti o kraljevstvu hrvatskom 
nego li je to moguće u ovoj trilogiji. ■ — Glumci su nastojali da ovoj stvari 
dadu što više dramatičnosti, pa su mnogobrojne deklamatorne uloge s ne- 
kim uspjehom odigrane. 

U »Hrvatskoj Smotri« (knj. IV. 1908., str. 357 — 358) pod 
pseudonimom Vanja piše dr. Milan Ogrizović: Ove godine ne će biti Va- 
nja — Vanja. Ne će biti onaj, koji će statistički donositi pregled pred- 
stava, pregled rendezvousa naše tako zvane Talije — kao što je to 
dosad činio. Oduzeli su mu naime kazališnu kartu. Njegov deveti broj 
jedan (desno)! »Drugi ima sjedalo tvoje — Miruj, Vanja, srce moje!« — 
Svi beletristični listovi izgubiše ove godine svoja besplatna sjedala u ka- 
zalištu, a »Hrvatska Smotra« ostavši na kritičarskom cjedilu, odbila je 
indignirano nekakve provizorne uvjetne i problematične karte, što joj ih 
je poslala uprava. Mi hoćemo svoj deveti red broj jedan (desno) ili — - 
ništa! 


Ili ništa! I tako (hvala birokratičnom duhu u upravi ili u vladi) 
ne dobismo ništa. Vanja je, tako reći, bačen na ulicu. I zato ne će ove 
godine izvješćivati o repertoaru kazališnom kao dosada. Pisat će samo 
katkad i samo o onom, što on bude htio. Možda je i bolje tako. 

I zato, dragi čitatelji i pretplatnici »Smotre«, ne ću ovdje govoriti 
ni o rujnu ni o listopadu našega kazališta, već o »trilogiji« Frana Galo- 
vića. Ne govorim o njoj zato, što je ta dramatska pjesan u tri dijela 
otvorila ovu sezonu, već poradi toga, što je domaća i što je hrvatska (ne: 
ili srpska) stvar i što je izašla štampom u našoj »Smotri«. Hoću da uči- 
nim prijateljsku poštu jednom članu »frankovačke literature«, koji ima 
toliko odvažnosti, da se hvata u naše kolo, koji je sačuvao toliko pri- 
sutnosti duha, da se nije dao zavesti na varave pute pseudo-naprednja- 
štva, već je ostao na našem domaćem, nacionalnom ognjištu, te svoje li- 
jepe sposobnosti zapalio na vestalskoj vatri hrvatskoga historizma. To 
je kod Galovića još značajnije, što je svojim pjesničkim poletom i estet- 
, skim ukusom moderan — u potpunom smislu te riječi — i tako svoj 

pjesnički individualitet ukalamio na stari hrvatski panj: na sujet iz hr- 
vatske prošlosti. 

Dok se jedan od naših prvih dramatskih pjesnika i slikara zagri- 
| java sujetom susjednog naroda - — propašću truloga carstva, koje u času 

narodne katastrofe stvara likove junaka »s nožima iz potaje« (Obilić) i 
likove s izdajničkim žigom (Branković); dok drugi dramatski pjesnik- 
orator ide po svoje junake u staru rimsku povijest — eto mladog pje- 
snika, koji, čim je osjetio snagu svojih krila, liječe po kamenim stijena- 
ma stare hrvatske prošlosti, da po njima razapne svoje strune. Zato 
i meni kao i svakomu Hrvatu mora biti miliji Galović od Vojnovića i 
Tresića (a dakako i od Poljaka Begovića). Zato je meni odmah u srcu 
bilo milo, kad sam vidio njegovo plavo, moderno svijetlo, gdje se pro- 
sulo ponad starih hrvatskih grobova. Poznam te grobove još od onih 
nezaboravnih dana, kadno me po njima vodio Kumičić s iskrenim svo- 
jim, djetinjim patriotizmom. Onda je bio dan — sunčan, topal i mio — 
a kod Galovića se spustilo predvečerje sivo, mrtvo i sneno — tajnovito, 
mjesečinasto i strašno. Iz polutame izlaze njegova lica, da prošapću ili 
muklo proviču svoje zadnje riječi — i da ih opet nestane u polutami ili 
1 noći. 

Zato »Trilogija« ne donosi razvoj drame, ne oslikava kakve za- 
plete, konflikte ili Aristotelove glasovite katarze - — ona se pače ne brine 
ni za to, da poda cjelovitu, svezanu i tehnički zaobljenu zgradu — ona 

uopće nije historična drama, kakvu smo vikli gledati na našoj pozornici 
počevši od Demetra ili Markovića. Ne, s te strane ostat ćemo razočarani. 
Mi ćemo samo vidjeti liričara, koji je u toj posljednjoj krvavoj stranici 
pada hrvatske narodne dinastije našao tri čvora, tri žarišta, što posljed- 
njom svojom vatrom zatrepte i — umru. 

I — umru! Smrt — mors — finiš — konac — kraj — amen . . . 
U prerazličnim varijacijama svoje bogate strune pjeva Galović ovaj ža- 
lobni, porazni motiv. U pravom smislu riječi pjeva! Nisu to samo tri one 
smrti: Zvonimira, Stjepana i Svačića, nisu samo one tri personifikacije 
samrtnih slutnja: zbor dvorkinja, zbor fratara i sjene (— tu puca vidik 
na Maeterlincka!) — nego je glavno način, kako to golemo truplo — • 
regnum, — koje je već smrtno ranjeno tuđinskim politikama, ovdje pred 
nama odisava poslednje odahe i drhće posljednjim trzajima. Poput pra- 
vog modernog pjesnika uočio je Galović samo katastrofu, uočio ju je u 
svoj njezinoj biti i tvrdoći, u njezinoj neumoljivosti i tragičnosti, pa nam 
daje ne dramu, nego — momente. Ali ti momenti nisu samo lirični, 
kako je to većina kritike htjela, oni su i dramatični. Dramatičnost se na- 
ime ne sastoji samo u akciji (u tako zvanoj »radnji«, bilo izvanjoj, bilo 
unutarnjoj) — kako se u nas većinom drži — nego u komplicira- 
no s t i pojedinih momenata. Kad se sastaju dvije ili tri ljubavi zajedno, 
kad k tomu pridođe težnja za nekim — recimo strašnim — djelom i ako 
još k svemu pristupi ovisnost svega toga o nekoj drugoj sili, ne će li 
takav momenat sa svojim prizorima biti dramatičan? Ne će li riječ iz 
ustiju ljudi u ovakovim situacijama biti dramatična, makar i plovila na 
valovima lirskoga ritma? 

Ja ovdje mislim na prvi dio trilogije kao najdramatičniji, na kra- 
ljicu Lepu. Ta žena ima dvije ljubavi: spram muža i spram sina, ima 
jednu krvavu težnju: za krunom, ima užasnu silu nad sobom, koji ju je 
i zakletvom vezao: nadbiskupa Lovru. 

Gledajte, kako Galović oslikava toga demona kraljice Lepe: 

»Miran 

Nepomičan ko kamen . . . 

Sablastan 
I strašan 
Ko ponoć mukla, 

Kao glasnik groba . . .« 


A sad čujte, kako se ta sila očituje kraljici: 

»Zakletve se sjeti, 

Pred božjim oltarom kad si dušu 
I život dala . . .« 

(Kraljica Lepa: Šuti!...) 

»Sjećaš li se? 

U sjaju baklje drhtale su sjene 

0 ponoći u hramu kamenom . . . 

Ha, sjećaš li se? 

Hrabrija si bila, 

No danas. 

Jer je kruna kraljevska 

Pred okom tvojim drhtala u zlatu 

Dragulja žarkih . . .« 

I kad mu kraljica Lepa zadnjom nemoći veli: »O, ti si zločin!«, od- 
govara on ledeno: »A ti sjena moja!« 

Tko je kadar stvoriti, upravo isklesati ovakovu figuru, a da nije 
dramatičar? Ne, to lirika nije. Varate se, gospodo. 

A kako mu jednostavno — porazno i kratko • — pogađa Lepa tajne 
namisli u svojoj borbi s ljubavlju spram sina: 

»Što hoćeš? 

Što hoćeš? . . . Zbori! . . . 

Ne muči me tako . . . 

1 njega hoćeš? 

Je li? . . . Znam te dobro . . . 

Znam . . . Njega hoćeš . . . 

Sina mog . . .« 

I opet poslije: 

»Ja? ... Ja da rečem? . . . 

Muža . . . kralja . . . 

A sad i sina? . . .« 

A odmjerene riječi Lovrine na to: 


»Na krunu misli 
I na zakletvu . . . 

I pamti, da si sjena moja ti . . . 

Na krunu misli 

On je kraljev sin . . . 

I ništa više . . .« 

Kako malo riječi, a koliko dramatičnosti! 

Ili hoćete čuti, kako Lovro sokoli Strezinju na ubojstvo: 

»I onda pazi, 

Dobro udaraj . . . 

Moj nalog poznaš . . .« 


»A1 pazi . . . pazi svaki udarac . . . 

I promašiš li? 

Dosta: 

Ajde sada . . . 

Ni rieči nikom . . . 

Ja ću namah doći . . .« 

I onaj, tko je orisao kajanje i tako reći sasvjesno koprcanje Stre- 
zinje, da nije dramatičar? I onaj, tko onako završi ovu sliku s onom gro- 
znom izmjenom pogleda Lovre i Lepe, da nije dramatičar? Varate se, 
gospodo! Liričara tražite u mirisnoj i drhtavoj romantici kraljevića Rado- 
vana i Jelene, u bolnoj ljubavi Stjepana i Nede, u ritmici čitave ove ele- 
gije nad ruševinama kraljevstva — ali priznajte dramatiku iskara, što 
prije katastrofe vrcaju. Naći ćete je još u dramatičnom kontrastu na kon- 
cu drugog dijela: smrt Stjepana i glasovi vojske iz daljine, osvjetljene po- 
bjednim krijesovima. Naći ćete je i na kraju drame u prizoru Svačića i 
Kolomana - — u one četiri riječi, što ih veli Koloman Svačiću: »Ja kralj 
sam tvoj.« Treba li da tumačim kompliciranost onoga momenta? Treba li 
da osvjetljujem sve dramatske momente? Oni se mogu čitati, a i izbili su 
sjajno kod prikazivanja. 

No Vanja će reći ovo: prvi je dio najdramatičniji, drugi manje, a 
treći najmanje. Galović je radio mladenački, to jest hrlo. Fa presto! 

Na valu svojih stihova otišao je nešta predaleko. Nije se brinuo za 
publiku (a ni za kritiku). Stihovi su ga sami o sebi i spasli, jer su svježi, 
slikoviti i melodiozni i jer su — hrvatski! Drugi bi se izgubio u banal- 
nosti i prozaičnosti. Ne smijete naime smetnuti s uma, da je ta epoha već 
toliko put obrađivana. Taj je konj već dosta projahan. No nikad nije 
imao na sebi mlađeg jahača. Sviđa nam se kod njeg kuraža pa i obijest, 
ako i ne jaše uvijek po svim pravilima. Zato i ne će dobiti Demetrove 
nagrade. On nije naprosto ni jašio k cilju. Ta, on ga nije ni vidio. 

I to je baš simpatično kod Galovića. Ja pozdravljam iz sveg srca 
njegov talenat, koji će nam toga još dosta dati nesamo u lirici, već i na 
pozornici (dok se malo smiri). Pozdravljam ga i zato, što je naš — - naš 
starčevićanski. Neka zapamti dobro, što je jednom zgodom napisao Ma- 
toš za Tresića (a vrijedi to i za druge): dok su ostali u starčevićanstvu, 
imali su uvijek u sebi snage. Ne smeta, što tu snagu zovu protivnici i — 
naivnošću. Naivnost je kvasac stvaranja. Kad odletimo s rodne grude,* 
kad odbjegnemo mladenačke ideale, mi nismo više — mi. Mi smo Ikari 
i krila nam se otope. Ako se čas i otrgnemo s domaćih livada, valja nam 
se k njima opet vratiti. Nigda nije kasno. To bi »djelomično« mogao sam 
na sebi pokazati isti Vanja. 

Dramsku studiju »Piša r«, seosku dramu u jednom činu, počeo je 
Galović pisati 19. XII. 1906. Krajem kolovoza 1907. piše prijatelju, da 
se nada, da će »Pisar« biti bolji od dojakošnjih njegovih radova, oso- 
bito od »Grijeha«, gdje ima — kako sam veli — sva sila Ibsenova utje- 
caja. Ponovno je započeo raditi u ferije (13. VIII.) 1907. na »Pisaru«, 
ali već 26. IX. 1907. piše, da je »Pisara« turio u pozadinu, a započeo 
pisati »Mater«. - — Nacrt »Pisara«: Prizor prvi: Kata (ulazi sama). Za 
njom dolazi Mato. Započnu razgovor. On je ispituje, koga je došla če- 
kati, a ona kaže, da je došla čekati svoga muža, jer bi inače zapio sav 
novac (a on ju tuče). On joj kaže: Eto, i on se dao u pisare, i jadikuje 
nad prošlim vremenima. Kata ga je već prvo pitala, kuda ide, a on joj 
kaže. Ona epizoda s lugarom. On je pita o njenoj materi. Ona mu kaže 
sve. Prizor drugi: Dolaze pomalo suputnici. Prizor u glavnom u ensem- 
blu. Kata sjedi u kutu i šuti. Kad se dade znak vlaka, odlaze svi, a Kata 
ostaje opet sama. Prizor 3. Dolazi Đuro. Veliki prizor između njih. Ko- 
nac »Pisara«: Kata ne će da pođe za Đuru, jer je među njima krv, krv 

njezina muža. Vlak ide domaia. Đuro: I ne ćeš dakle biti moja: Kata: 
Ne . . . Đuro: Nikad? Kata: Ne . . . Đuro: Dakle bi išao u Ameriku? Kata: 
Idi . . . Đuro: I ne ću se vratiti više nikad? Kata: Ne . . . Đuro (pogleda 
je još jednom bolno i onda se okrene spram vratiju, uzme zavežljaj i pođe. 
Muklim, prekinutim glasom: »Zbogom . . . Kata« ne odgovori ni riječi, 
već kad se on okrene i ode, ona polako podigne glavu i gleda za njim, 
kao da joj nestaje života, a odasvud je ovija crna i maglena jesenja noć. 
Hoće da poleti za njim, ali se suzdrži, zatetura i uhvati se rukom za stol. 

— (Izvana se čuje glas stražara:) Ne dirajte ga... Neka leži, dok dođe 
komisija... (Čuje se oštar zvižduk lokomotive. Kolesa zatutnje, te se mi- 
ješa njihov štropot sa šumom i zavijanjem vjetra.) Kata (stoji još uvijek 
usred sobe poduprta o stol, spustivši glavu na grudi i gleda tupo preda 
se). Zastor. — Cijela je stvar razumljiva tek iz bilješke na drugom pa- 
piriću, gdje su i uloge porazđijeljene i to ovako: Mato, lugar - — g. Dimi- 
trijević, Kata — gđa. Dimitrijević, Đuro — g. Rašković, željeznički stra- 
žar — g. Gerašić, Jedan gospodin • — g. Toplak, Njegova žena — gđica. 
Bandobranska, Njezina majka — gđica. Grbić, Jedan vojnik — g. Rieger, 
Njegova žena — gđica. Merc, Starija žena — gđa. Anić, Njezina kći — 
gđica Ilančić, Poštar — g. Sotošek. I. prizor. Dolazi Kata, zatim željez- 
nički stražar, II. prizor: Kata, poslije Mato. III. prizor: Prijašnji i gospo- 
din, gospođa i njezina majka, IV. prizor: Prijašnji i vojnik i njegova žena, 
V. prizor: Prijašnji i starija žena i njezina kći, VI. prizor: Prijašnji i po- 
štar. Tijekom ovoga prizora dolaze još putnici i svi odu osim Kate. VII. 
prizor: Kata sama, zatim stražar, koji joj kaže, da će otići malo spavati 

— jedno pol sata, dok dođe vlak. VIII. prizor: Kata sama. Zatim Đuro. 
Svjetiljka se gasi. IX. prizor: Dolazi vlak i stražar javlja, da je vlak pre- 
gazio pisara i ode. X. prizor. Đuro i Kata. Oni se rastaju, Kata ostaje 
sama. Zastor. 

Iz seoskoga života zamišlja Galović dramu, kojoj je naslov neobi- 
čan Apost. Pavao Posl. Kor. prva V., 1. (to je prva poslanica 
Korinćanima apostola Pavla). 1. čin: Otac umire, 2. čin: Sin zavoli ma- 
ćehu, 3. čin: Ona se od straha pred grijehom objesi. Sličnu temu incesta 
obrađuje kasnije Galović u noveli »Svekar«, samo je tamo mjesto sina 
i maćehe grijeh između svekra i snahe. Konac isti. 

Uz takve teme zanosi se mislima da napiše maskeratu Ponoć s 
licima: Ada, Marcel, Neznanik. Odigrava se neke sive, maglene noći. Za- 

tim su lica iste »Ponoći«: On (Clown), Ona, Neznanik (Crni domino) 
u tri scene. U prvoj On i Ona, u drugoj On i Neznanik, u trećoj opet 
On i Ona. 

Započeo je pisati maskeratu Nokturno, koja se odigrava »neke 
teške, karnevalske noći«. Postoji samo početak, kako je uvršten spri- 
jeda. Koncepta, kako je zamišljao cijelu stvar, nema. Jasno je vidljiv utje- 
caj Baudelairea (tada Galović prevodi neke njegove pjesme u prozi) i 
Wildea, a dakako i Maeterlincka. 

Tragikomedija u jednom činu S teli a zove se u drugoj, kasnijoj 
skici C a r m e n, komedija u jednom činu s ovim licima: ’Carmen — gđa. 
Dimitrijević, Clown — g. Borštnik, Barun — g. Barbarić, Direktor — 
g. Gerašić, Liječnik — g. Toplak. Carmenina garderoba. Lijevo toaletni 
stolić, desno chaiselongue. Nekoliko stolaca. U desnom kutu ulaz, zavje- 
šen zastorom. Naokolo su razbacani kostimi, čipke i cvijeće. Večer. Na 
stoliću gore dvije svijeće, a kraj chaiselongue svjetiljka s crvenim zaslo- 
nom. Prizor prvi: Carmen, poslije Barun, 2. Carmen— Barun— Direktor, 
3. Carmen— Barun. Pauza. 4. Carmen— Clown (poslije) Direktor— Liječ- 
nik— Barun, 5. Clown— Carmen— Liječnik, 6. Clown— Carmen, 7. Prija- 
šnji i Direktor. Svršetak: Direktor (kad mu već sve otkrije): No dakle. 
— Clown (gleda ga časak nepomično, zatim se tržne, nasmije se divlje, 
luđački iscerivši lice pa poleti bijesno napolje): Hajdemo... — Zanim- 
ljiv je nacrt, kako je Galović proračunao koliko će časaka trajati ta ko- 
medija (kad bude prikazivana — a nije je još ni napisao!), šta više, ko- 
liko će četvrt- araka (t. zv. kartona) ispisati za tu komediju. Evo te sheme 
po prizorima: 


1 . 

2.-3. 

pauza 

4. 

5. 

6 . 

7. 


10 čas. 
5 „ 

5 „ 
10 „ 

5 „ 

5 „ 

5 „ 


6 četvrt. 

3 „ 

6 „ 

3 „ 

3 „ 

3 „ 


45 čas. 24 četvr. 

(a ispod toga:) 28:24 — 14:7 

7 araka. 

Dana 26. rujna 1907. piše prijatelju među ostalim: »Volio bih na- 
pisati jedan ajnakter, jednu lirsku scenu, a naslov bi bio »Hrisantema«. 
Morala bi biti u stihovima, a odigrati se onako na terasi staroga kraljev- 
skoga grada u noći punoj mjesečine, srebra, cvijeća, bijeloga usnulog 
cvijeća. Kraljević i kraljevna.« To je i započeo. Zove se Hrisantema, 
san srebrne oktobarske noći. Lica: Pjesnik i Hrisantema. Tekst je uvr- 
šten naprijed. 

Pjesma Galovićeva od 7. VI., 1907. »Niz dvoranu sjajnu« svršava 
se stihovima: 

A kad dođe jesen životnijeh dana, 

Kad se javi prvi tračak magle nieme, — 

Vraćat će nam prošlost — biele hrisanteme. 

Prvi stih te pjesme glasi: »Niz dvoranu sjajnu plove valsa zvuci.« Mo- 
žda je to Mihovil Nikolić, a možda i neki doživljaj. Činjenica je, da isto- 
dobno piše o snu srebrne oktobarske noći — »Hrisantemu« i tragiko- 
mičnu skicu »V a 1 s e«, gdje su osobe Hrisantema i Troubadour. 

Onog istog dana, 26. rujna 1907. piše Galović prijatelju još i ovo: 
»Heruvim fra Chegvić inspirirao me i za jevrejsku Tamaru. Ogledat ćemo 
se na mezevu«. Ta je rečenica u vezi s kritikom, što ju je napisao Ke- 
rubin Šegvić o Galovićevoj »Tamari« zamijenivši je s judejskom Tama- 
rom, a to spominje i Ogrizović u svojoj kritici Galovićeva »Grijeha«. 
Misao na tu drugu Tamaru, kćer Salamonovu, okupljala je Galovića 
neke pune tri godine, a da je ipak nije napisao. Ostalo je nekih 6 razdio- 
ba lica i glumaca za tu Tamaru, dramsku pjesmu u 3 čina, pa za Ta- 
maru, tragediju u 5 činova, za biblijsku dramu Tamaru u 3 čina i nacrt 
sadržaja u 10 slika. Starija je zamisao Tamare kao dramske pjesme u 3 
čina. Svega osam lica: Salomon, kralj judejski — g. Borštnik, Kraljevna 
Tamara — gđa. Vavra, Enoh i Asad, kraljevi sinovi — gg. Rašković i 
Štefanac, Sulamit — gđica. Hržić, Miriam — gđica Vilhar, Kraljica Sa- 
bejska — gđa. Šram. Asur — g. Badalić. Zadnji je nacrt Tamare kao 
tragedije u 10 slika. To je Kraljevna Tamara. Ovo su lica: David, 
kralj judejski — g. Fijan, Mihola, kći Saulova, kraljeva prva žena — 
gđa. Ružička-Strozzi, Abigaila, kraljeva druga žena — gđa. Šram, Urija 
i Joah, kraljevi vojvode — gg. Barbarić i Marković, Betsabea, žena Uri- 
jina — gđica. Vilhar, Absalon i Amnon, kraljevi sinovi — gg. Papić i 
Štefanac, Kraljevna Tamara — gđa. Vavra, Sulamit i Miriam, njezine 


drugarice — gđe. Hržić i Souvan, Natan, prorok — g. Gerašić, Vračara 
^ gđa. Savić, Neznanik — g. Sotošek. Sadržaj: 1. slika. Prolog. Trijem 
u Davidovoj palači. Urija dolazi. David ga šalje na vojnu (Neznanik), 
2. Pred vratima gradskim (ovdje još živi Urija: Dolazi Amnon), 3. Vrt. 
(Sastanak Tamare i Amnona), 4. Kraljevska odaja (Svečana gozba. Smrt 
Urije). 5. Spilja (Apsalom i Mihola se dižu protiv kralja). 6. Pred gra- 
dom (Pomor u Izraelu), 7. Tamarina odaja (Amnon odilazi na gozbu. 
Na koncu se čuje izvana krik žene, što je kamenuju. Neznanik se javlja, 
kad Tamara hoće napolje). 8. Šator Apsaloma (Umorstvo Amnona). 
9. Kraljevska odaja (Apsalom se proglasi kraljem. David pobjegne). 10. 
Epilog. Tamarina odaja (Vračara. Smrt Tamarina). 

Da se Galović tako dugo bavio mišlju o drami Kraljevna Ta- 
mara, dokazuje jedan papirić, na kojem su ispisani neki stihovi, što ih 
govori Sulamit. Taj je papir iz vremena Galovićeve službe u vojsci i 
datiran je: Prijava o izmjeni. Zagreb, dne 16. srpnja 1910. 2. satnija. 
Uznička straža itd. Na poleđini te »prijave o izmjeni« nalaze se pomenuti 
stihovi. Dakle je on još i poslije 16. VII. 1910. bio zaokupljen o Kraljev- 
noj Tamari. Ti stihovi glase: X. slika Sulamit (pred zavjesom): 

Već umire ponoć ... I brdo i dol 
U zvjezdanoj miruju tami. 

A meni u grudma čama i bol 
Stište sad srce, i s ljubavi mrem 
^ — Mi bijasmo sretni — • — kraj neznan i niem 
uz nas daleko — — Tihi i sami . . . 

A sada uzdišem s lahorom blagim 
za dragim! ... za dragim! ... za dragim! . . . 

Ti doista lijepi stihovi jedini su iz »Kraljevne Tamare«. Sačuvan 
je još i izrezak iz »Hrvatske Vile« s reprodukcijom Tamarine slike od 
francuskog slikara Clauda Dubufe-a: mlada djevojka, koja se desnom 
rukom zastire tankom koprenom do polovice lica. I još jedno: Et veniam 
ad te Tamaram — piše na nekom komadiću papira. 

